
CUVANT INAINTE 


Cartea de fata aduna intre copertile sale un ciclu de 20 de articole publicate in 
saptamanalul TIMPUL - 7 ZILE in perioada 23 mai - 3 octombrie 2001. 


"Chestiunea Transilvaniei" versus "Problema transilvana" reprezinta o contrapunere a 
două maniere de abordare, a două viziuni, a două universuri axiologice diametral opuse în 
ceea ce priveşte raportarea la problema în discuţie, cea a integrării europene a României, în 
speță semnificația, implicațiile şi preţul acesteia. 


Desigur, nu ne-am propus o tratare exhaustivă a problemei, cartea ocupându-se doar 
de un singur aspect - major, în viziunea noastră - al acesteia: supraviețuirea statului național 
unitar, în contextul respectiv. 


Detalii despre semnificaţia contrapunerii la care am recurs în titlul cărții pot fi găsite 
în primul capitol şi - de asemenea - pe tot parcursul celorlalte capitole, întregul material fiind 
construit pe amintita antiteză. 


Cât priveşte structurarea materialului şi maniera stilistică, lucrarea este tributară 
provenienţei sale, ea fiind realizată cu mijloacele unui publicist, adaptate la condiţiile unei 
publicații săptămânale, ceea ce presupune, vrând-nevrând, o "reconectare"” la începutul 
fiecărui nou capitol, cu inevitabilele reamintiri şi repetări ce decurg de aici. (Articolele, după 
cum am mai menționat, au fost reproduse integral şi fără nici o modificare. Am procedat astfel 
nu din comoditate, ci spre a păstra, nealterate, spiritul publicistic, precum şi unele incursiuni 
sau insertii în actualitatea momentului). 


Cui se adresează cartea? Fireşte, nu inițiatorilor, mai mult sau mai puţin oculți, ai 
"separatismului ardelean", nu promotorilor devoluției Ardealului, fie aceştia autohtoni sau 
străini, români ori maghiari, şi nici celor chemaţi să vegheze, acum şi în viitor, asupra unității 
şi integrităţii teritoriale a ţării, oricare ar fi (sau ar deveni) statutul acesteia raportat la Uniunea 
Europeană. (Avem suficiente motive să nutrim convingerea că ultimii citați vor rămâne 
consecvenți în a nu accepta ca România să devină "un poligon de încercare pentru 
extravaganți cu nostalgii revizioniste"!) Cartea se adresează celor ce ar urma, în viziunea şi 
intenția promotorilor amintiţi, să contribuie hotărâtor la realizarea "majorităţii regionale" 
ardelene, fără de care "autodeterminarea" Ardealului este de neconceput, adică românilor 
ardeleni, pe a căror "complicitate" neavizată se mizează. 


Lor - milioanelor de români ardeleni - le este destinat mesajul cărții, în speranța că 
acesta le va oferi clarificările necesare unei opțiuni în deplină cunoştinţă de cauză. 


Autorul 


I. 
Leontin Constantinescu: europenism si naționalism 


Fireşte, este vorba de titlurile a două cărți, pe care, nu întâmplător, le-am contrapus. 


Nu întâmplător, pentru că problema Transilvaniei este una reală, pe când cea 
"transilvană" este o ficțiune, o gaselnita menită a o (re)amorsa şi justifica pe prima. Altfel 
spus, problema Transilvaniei (a Ardealului, mai precis) există, dar numai în măsura în care 
iredentismul maghiar vizează această parte de țară românească, pe când problema 
"transilvană" - construcție artificială a promotorilor devolutiei Ardealului, aflați, de fapt, în 


slujba amintitului iredentism - nu există, în realitate. 


Desigur, am mai abordat, în repetate rânduri, subiectul, folosind însă exclusiv surse 
maghiare. De această dată, spre deosebire, vom apela la două volume scrise în limba română 
şi editate în România. Este vorba de "Chestiunea Transilvaniei" de Leontin Jean 
Constantinescu (Ed. Jurnalul Literar, 1997) si de "Problema transilvană" (Ed. Polirom, 1999), 
lucrare avându-i ca editori pe Gabriel Andreescu si Gusztáv Molnár. 


Să începem cu primul volum. Cine este (a fost) Leontin Jean Constantinescu? Vom 
apela, în acest sens, la prefața cărții (semnată de Ştefan Issărescu), intitulată "Leontin Jean 
Constantinescu şi construcția Europei unite": 


"Născut în Craiova la 18 februarie 1913, isi trece bacalaureatul în 1930 si în 1934 
obține Licenţa în Drept la Universitatea din Bucureşti ( ... ). Se îndreaptă apoi ( ... ) spre studii 
de doctorat în Franța, la Facultatea de Drept din Paris, unde obține, cu mențiune, trei diplome 
de studii superioare: în drept privat, drept public şi ştiinţe economice. Acestea îi dau 
posibilitatea să redacteze şi să susțină în 1940 o teză de doctorat sub direcția profesorului 
René Cassin ( ... ) consacrată unui subiect de drept civil comparat ( ... ) cu care obține (... ) 
premiul Dupin. Ea marchează, pentru autor, începutul interesului pentru dreptul comparat, 
care nu se va dezminti în tot cursul carierei sale". 


Mai aflăm, din prefața d-lui Issărescu, următoarele: 
- este numit, în 1941, consilier de presă la Ambasada Română din Lisabona; 


- revenit la Paris în 1946, participă, alături de Coste, Pogoreanu, Ciurea, Eliade, 
Herescu si alții, sub conducerea lui Grigore Gafencu, la elaborarea unui document prezentat la 
Conferința de Pace, prin care se atrage atenția marilor puteri asupra condițiilor ilegale în care 
s-a stabilit împărțirea Europei în zone de influență, fără consultarea democratică a populațiilor 
în cauză; 


- în 1948 lansează primul ziar românesc din exil - "Curierul Român"; 


- constituie, împreună cu C. Antoniade, G. Bădărău, V. Brătianu, M. Eliade, E. 
Ghilezan si alții, "Gruparea Românească pentru Europa Unită"; 


- în 1961 devine profesor la Universitatea din Saar, titular al primei catedre de "Drept 
al Comunităților Europene", cadru ce-i permite lui Leontin Constantinescu "să dezvolte o 
gândire şi o acțiune în favoarea intensificării Construcției europene"; 


- predă "Dreptul Comunitar" la "Institutul Europa"; 
- considerat creator al "Dreptului Comunitar European"; 
- L. J. Constantinescu este fondatorul, ca ştiinţă consacrată, al Dreptului Comparat; 


- promotor al ideii "Universităţii Europene" (programul "Erasmus" - 1985); 

- contribuie, hotărâtor, la apropierea juridică dintre Germania şi Franţa, "fundamentală 
în construcția europeană". 


Mai menţionăm că L. J. Constantinescu a fost autorul a numeroase lucrări de 
specialitate şi tratate fundamentale, rămase de referințe, până în zilele noastre, fiindu-i 
conferite şi numeroase distincții, dintre care amintim "Marea Cruce a Meritului Federal 
German”. 


In încheierea datelor menite a-i contura personalitatea de excepţie, vom reproduce 
finalul prefeţei: 


"În concluzie, atât cât se poate aprecia o traiectorie intelectuală întreruptă în plin elan 
de creaţie, două elemente se relevă din acest portret schiţat aici. Pe de o parte, un curaj 
incontestabil l-a condus pe Leontin Jean Constantinescu spre domenii ştiinţifice noi, încă 
nedesţelenite, cărora a ştiut să le imprime metodă, rigoare şi preciziune, făcând să progreseze 
astfel discipline încă nesigure în bazele lor ştiinţifice. Pe de altă parte, o fidelitate fata de un 
vechi angajament l-a făcut să susțină cauza unității Europei, unitate voită de naţiuni libere, 
democratice, respectând libertățile şi drepturile omului, menținându-și, fiecare dintre ele, 
propria identitate. 


Dar dincolo de calitățile sale ştiinţifice, nu sunt oare calităţile sale morale cele pe care 
le poate distinge observatorul? Curajul şi fidelitatea sunt, într-adevăr, calitățile care definesc 
pe omul de onoare care a fost, înainte de toate, Leontin Jean Constantinescu”. 


De ce am făcut această relativ largă prezentare? Nu pot nega şi o motivaţie subiectivă. 
În primul rând, însă, pentru că mi s-a părut important ca cititorul să ştie cine este autorul 
textului ce urmează a fi reprodus. Dar, până atunci, să redăm o "Notă asupra ediţiei” 
(aparținând editurii): 


"Tipărim, în versiunea românească, o contribuţie esențială la istoria Transilvaniei a 
reputatului specialist în drept internațional, comparat şi în dreptul comunităților europene, 
Leontin Jean Constantinescu. Este vorba de o carte inedită, redactată în limba franceză în 
1945-1946 în vederea prezentării problemei româneşti la Conferinţa de Pace de la Paris după 
cel de-al doilea război mondial. 


Dactilografierea originală cuprinde 240 de pagini, iar transcrierea şi stabilirea textului 
de pe manuscrisul revăzut de autor nu cu mult timp înaintea dispariției sale au fost realizate de 
doamna Zoe Millea Constantinescu, soția regretatului nostru compatriot care nu a înțeles 
niciodată să renunţe la naționalitatea română, numai oficialitatea comunistă de la Bucureşti 
făcând din el un apatrid. (... ) 


importanţa acestei lucrări constă, pe de o parte, în faptul că discută cu luciditate şi în 
chip obiectiv istoria "chestiunii" Transilvaniei ( ... ) şi, pe de altă parte, din faptul că sporeşte 
opera unui jurist român de reputație mondială cu o carte de tinerețe, revăzută la maturitate". 


Evident, "Chestiunea Transilvaniei" poate fi găsită şi citită în biblioteci, ocazie cu care 
orice cititor avizat şi obiectiv îi poate aprecia valoarea, inclusiv pe cea "de întrebuințare”. 
Ceea ce vrem să reproducem este doar o addendă a cărții, intitulată "Leontin Jean 
Constantinescu versus Jean - François Revel", scrisă în 26 octombrie 1978. . 


Este vorba de o replică a lui Leontin Constantinescu la un articol ("România: unguri 
furioși") apărut în publicaţia "L'Express" (director J. F. Revel) sub semnătura lui Edouard 
Bailby, articol în care "problema" minorităţii maghiare din România era pusă (în 1978!!!) în 
termenii cei mai autentici ai propagandei revizioniste maghiare din totdeauna. 


Vom reproduce, din întreaga punere la punct, doar partea referitoare la perioada 1940- 


1978, pentru ca cititorii să aibă prilejul de a cunoaşte şi părerea unui autentic artizan al 
Comunităţii Europene - jurist de talie internațională - despre "chestiunea" în discuţie (ne 
referim la acei cititori cărora le-a scăpat cartea sau doar "addenda");: 


"Ceea ce voiau ungurii nu era egalitatea democratică, ci dominația minorităţii lor, pe 
care nu o puteau obține decât prin forță şi arbitrariu. De aici politica Ungariei în cadrul axei 
Hitler -Mussolini, în mod oficial cu începere din 1939. Roadele acestei politici nu s-au lăsat 
aşteptate. Îndată după înfrângerea Poloniei şi a Franţei, în august 1940, prin arbitrajul de la 
Viena, Ribbentrop şi Ciano recompuneau fidela Ungarie, dăruindu-i aproape jumătate din 
Transilvania, în care se numărau 960 000 de unguri, dar şi 1 200 000 de români. Astfel, 
dominația minorităţii ungare era parțial (cu referire la teritoriu - n.n.) restabilită. Aceşti 
români au fost supuşi în această perioadă nu unui regim de discriminare, ci unuia de violență 
şi teroare fizică despre care pot prezenta cititorilor dvs. documente, dacă doriți. 


După capitularea României la 23 august 1944 şi după ocuparea ei de către URSS, 
această parte a Transilvaniei a fost redată României, conform declaraţiilor făcute de la bun 
început de către Aliați. Situaţia privilegiată a minorităţii ungare ar fi trebuit să ia sfârşit odată 
cu înfrângerea forțelor hitleriste care o instauraseră. Eroare! Minoritatea ungară a găsit, din 
păcate ( ... ), o altă posibilitate: Înscrierea masivă în Partidul Comunist, care era, pentru toţi 
românii, un instrument al dictaturii şi al opresiunii comuniste, de inspiraţie sovietică. 
Minoritatea maghiară (împreună cu alte două) a fost rezervorul care a înzestrat cel mai mult 
administraţia, autoritățile de tot soiul, poliția şi mai ales faimoasa Securitate cu elemente 
fidele politicii de oprimare exercitată de dictatura comunistă asupra întregii tari. Când 
intelectualitatea română era exterminată de facto la Canalul Dunăre - Marea Neagră, 
intelectualitatea maghiară nu se număra printre victime, ci printre beneficiarii indirecți sau 
chiar n aparatul de oprimare. 


Printr-o complicitate care a contribuit la consolidarea dictaturii comuniste, minoritatea 
maghiară şi-a menținut poziția dominantă până către 1964. De atunci şi ea este supusă 
regimului de dictatură care oprimă ansamblul populației țării încă de la sfârşitul războiului. 
Ungurii se plâng, scrieţi dumneavoastră, de măsuri "umilitoare şi discriminatorii". Ungurii din 
Ungaria nu pot să locuiască la ungurii din Transilvania decât dacă aceştia sunt rude directe. 
Este exact situaţia românilor (având o cetăţenie străină) care vizitează România. Ungurii din 
Transilvania, scrieți dvs., nu se pot duce în Ungaria decât o dată la doi ani. Este exact regimul 
de drept aplicat românilor, cu deosebirea că, de fapt, acest regim este mai restrictiv pentru ei. ( 
... ) Corespondenţa ungurilor este controlată, scrieţi dvs.; a românilor de asemenea. Nu vreau 
în nici un chip să justific asemenea măsuri. Vreau pur şi simplu să arăt că acestea, şi altele 
încă mai grave, nu sunt rodul unei discriminări antimaghiare, ci efectul dictaturii comuniste ( 
„...) dictatură la consolidarea căreia ungurii au contribuit activ din vremea când Ana Pauker şi 
acolitul ei, ungurul Lâszlo Luka, erau stăpânii absoluţi ai României. 


Scriu aceste rânduri cu tristeţe, căci cunosc greutățile poporului maghiar, îi înțeleg 
drama, îi apreciez cultura, îi admir arta şi am multă simpatie pentru numeroşi prieteni unguri. 
Totuşi, dacă ungurii cred că şi-au pierdut "sufletul" pierzând Transilvania, unde au fost, sunt 
şi vor fi o minoritate (de altfel respectată, atâta vreme cât nu se vrea dominantă), riscă să-şi 
piardă rațiunea vrând să şi-l regăsească printr-o politică îndreptată împotriva unui fals 
adversar. Românii nu sunt inamicii ungurilor. Inamicul lor, ca al oricărui popor liber şi 
democrat, sunt dictaturile comuniste, pioni avansați ai imperialismului sovietic. Dacă ungurii 
încearcă să obțină Transilvania, de această dată cu ajutorul URSS, aşa cum ieri o făcuseră cu 
ajutorul lui Hitler, ei comit o nouă şi gravă eroare istorică”. 


Şi toate acestea le spune, în 1978 (!), unul din importanţii ideologi şi promotori ai UE, 
român plecat din ţară în 1941! 


II 
Ipocrizie Occidentala 


Înainte de a trece la comentarea "addendei" reproduse în numărul anterior al revistei, 
să vedem cu ce s-a soldat intervenţia lui Leontin Constantinescu pe marginea articolului 
publicat în "L'Express". Singurul rezultat al intervenţiei cu pricina a fost următorul răspuns - 
politicos, ce-i drept - al directorului respectivului săptămânal parizian: 


"Dragă Domnule, 


Vă mulțumesc pentru scrisoarea dumneavoastră. Nu putem, din păcate, să publicăm 
întreaga dvs. punere la punct, care este puțin prea lungă, dar transmit această corespondență 
lui Edouard Bailby (autorul articolului - n.n.), care va face fără îndoială rectificările ce se 
impun cu ocazia unui viitor articol. 


Primiti, dragă Domnule, asigurarea distinselor mele sentimente." 


Paris, 2 noiembrie 1978 
Jean Frangois Revel 


Deci, materialul fiind prea lung (cu nimic mai lung, de fapt, decât reportajul lui 
Bailby, numai că ... ), nu poate fi publicat în întregime. Ceea ce, pentru oricine ar fi însemnat 
publicarea lui parțială, nu şi pentru dl. Revel, care transmite corespondenţa subalternului său 
în vederea "rectificărilor ce se impun". Doar atât că - şi aceasta nu rezultă (şi nici nu avea cum 
să rezulte) din addenda de care ne ocupăm - dl. Bailby n-a mai făcut (nici până astăzi!) vreo 
rectificare vis-a-vis de cele afirmate în articolul întitulat "România: unguri furioşi”. Ba 
dimpotrivă! Drept care, putem conchide că a fost vorba, din partea directorului de la 
"L'Express", de un simplu şi gratuit gest de politeţe, dictat de poziția socială a autorului 
intervenţiei, şi de nimic altceva. 


Mai este nevoie, oare, de vreun comentariu? 


Dar nu ne-am propus un studiu comparativ al eficienţei lobby-ului maghiar şi al 
(in)eficienţei celui românesc, discrepanţa dintre acestea fiind de asemenea proporții, încât 
întreprinderea ar fi mai mult decât inutilă. Cum să compari o politică de stat, veche de peste 
80 de ani, pe care se cheltuiesc anual multe milioane de dolari, cu nişte sporadice iniţiative 
personale? Am vrut doar să arătăm că au existat (şi mai există, fără doar şi poate), totuşi, 
români, inclusiv de talia lui Leontin Constantinescu, care n-au pregetat, în exil, să-şi servească 
ţara şi neamul şi să le apere, cu consecvență şi curaj, interesele majore şi perene, interese ce 
transced ideologii sau conjuncturi vremelnice. 


De ce curaj? Pentru că în lipsa unei coerenţe şi continuități pe care le pot asigura doar 
un cadru instituționalizat, doar o politică de stat aidoma celei maghiare, orice inițiativă 
personală ("incomodă") riscă nu numai ineficienţa, ci şi expunerea la oprobriul public, la 
diverse etichetări şi stigmatizări. Şi asta chiar şi (sau mai ales) în cazul celor ce şi-au probat, 
cu fapte nu cu vorbe, europenismul. Or, Leontin Constantinescu şi-a asumat, cu prisosinţă, 
acest risc. Cei ce i-au citit cartea (şi mai ales addenda acesteia) au putut-o constata, 
neîndoielnic. 


De altfel, în prefața cărții, caracterizarea ce i se face autorului "Chestiunii 
Transilvaniei" relevă, în principal, două trăsături fundamentale: curajul (de a aborda domenii 
noi în ştiinţă) şi fidelitatea (faţă de cauza unității Europei). Desigur, aceste două elemente nu 
sunt, de regulă, selective, facultative (evident, nu ne referim la discernământ, ci la 


consecventa), fiind vorba de daturi structurale pe care, vorba aceea, le ai ori nu le ai. Putem 
afirma, fără teama de a greşi, că întreaga traiectorie existenţială a lui Leontin Constantinescu a 
fost marcată de amintitele trăsături. Aceeaşi fidelitate a manifestat-o şi față de ţara sa de 
obârşie, pentru a cărei dreptate s-a bătut o viață întreagă, de la a scrie o istorie a Transilvaniei 
pentru uzul unei Conferinţe de Pace şi în vederea contracarării aspirațiilor revizioniste (de 
status quo, mai precis) ale vecinilor noştri de la Apus, până la a denunța imoralitatea împărțirii 
Europei în zone de influenţă sau a milita pentru o Europă unită în care fiecare țară să-şi poată 
menţine, neştirbită, propria identitate, inclusiv teritorială. Oare ce altceva l-a determinat pe 
Leontin Constantinescu, în ultimele sale luni de existență, să-şi revadă manuscrisul din 
tinerețe şi să-l pregătească pentru publicare, dacă nu fidelitatea față de cauza dreaptă a 
României (indiferent de conjunctura politică internă a acesteia la acea vreme!) şi, fireşte, 
convingerea întemeiată că "problema" Transilvaniei se reactualizează? 


Pe de altă parte, acelaşi curaj, care l-a făcut să "desţelenească" căi nebătătorite ale 
ştiinţei juridice sau - de ce nu? - să supraviețuiască la patru infarcte miocardice, l-a ajutat pe 
ilustrul nostru conațional nu numai să se bată, împotriva "cursului jocului", pentru apartenența 
de drept a Ardealului şi pentru integritatea teritorială a României, dar să şi denunțe, public, 
ipocrizia politicii occidentale. Iată o mostră în acest sens, reprodusă de pe coperta din spate a 
cărții: 

"Petiţie către Otto de Habsburg" (parlamentar european cu însărcinări speciale pentru 
Europa Centrală - n.n.) 


"Toate popoarele Europei Centrale şi de Est, prin sacrificiile şi suferinţele lor, prin 
istoria, cultura şi aspiraţiile lor, aparțin Europei, de care au fost separate cu forța prin acțiunea 
conjugată a lui Hitler şi a lui Stalin la începutul războiului şi de către Stalin şi Roosevelt la 
sfârşitul unui război care a fost câştigat în numele democraţiei şi al libertăţii şi pierdut printr-o 
pace încheiată în folosul unei tiranii totalitare, prin violarea dreptului fundamental al 
popoarelor, dreptul de a decide liber asupra destinului lor (... )" 


Strasbourg, 22 octombrie 1979 
L. J. Constantinescu 


Vom înregistra oare, vreodată, o luare de poziție similară si la nivel oficial? 


Desigur, semnatarul "petitiei", din care am reprodus un fragment, nu avea cum să ştie 
că peste numai zece ani mai marii lumii vor încheia un nou târg, nu la Yalta, ci la Malta de 
această dată, mutând "cortina de fier" ceva mai la răsărit şi îmbrăcând-o în "catifea", 
reconsfintind, practic, aceeaşi politică a zonelor de influență. (Vezi, în acest sens, "La cele 
mai înalte nivele" de Strobe Talbot). Dar aceasta este, dacă nu o altă chestiune, atunci una ce 
depăşeşte sfera analizei noastre. (Oricum, clubul select si ermetic al țărilor de la Visegrad nu 
are şi nu poate avea o altă explicație!). 


In rest, aceeaşi ipocrizie a Occidentului, pe care o denunță, cu decenii în urmă, 
Leontin Constantinescu. 


III 
Actualitatea unei "addende" 


Addenda cărții lui Leontin Constantinescu frapează prin surprinzătoarea ei actualitate 
(reamintim că a fost scrisă în 1978) şi, pe de altă parte, prin multiplele confirmări pe care le 
aduce. Ne vom opri, în cele ce urmează, asupra câtorva dintre acestea. 


Cititorii care ne-au urmărit pe parcursul anilor îşi vor fi amintind că am plasat debutul 
recrudescenţei propagandei iredentiste maghiare undeva pe la începutul anilor '80, debut ce a 
coincis cu o sensibilă modificare de ton a emisiunilor în limba maghiară de la posturile de 
tipul "Europa Liberă" (sau chiar în presa din Ungaria) şi, pe de altă parte, cu o radicală 
schimbare a comportamentului minorității maghiare din Ardeal, de la izolare sau folosirea 
ostentativă a limbii maghiare în locurile publice sau chiar în relațiile oficiale şi până la acţiuni 
de agregare - regrupare, inclusiv geografică, vizând anumite zone de rezistență tradițională 
sau considerate ca având o importanţă strategică. (Despre toate acestea am scris, pe larg, în 
"Scenarii pre şi postdecembriste", cap. XIII). Şi iată că addenda cu pricina vine să ne 
confirme, ba chiar să plaseze debutul respectiv către sfârşitul anilor '70. 


În ceea ce priveşte maniera de abordare (care nu este nouă, deja în perioada interbelică 
reforma agrară din România fiind prezentată, de către propaganda iredentistă maghiară, ca 
mijloc de spoliere a proprietarilor unguri!), am semnalat în mai sus citatul ciclu (dar şi în 
partea a doua a "Istoriei în citate") că aceeaşi propagandă prezenta, peste hotare, toate 
măsurile discreţionare şi opresive ale regimului Ceauşescu - de la demolări şi până la 
diversele încălcări ale drepturilor omului - ca pe nişte măsuri discriminatorii ce vizau exclusiv 
minoritatea maghiară. Şi iată că addenda de care ne ocupăm aduce şi în această privinţă o 
confirmare: deja în 1978, îngrădirea libertății de mişcare sau de comunicare, de pildă, erau 
prezentate ca "măsuri umilitoare şi discriminatorii” îndreptate împotriva ungurilor din 
România şi nu ca manifestări ale totalitarismului ce oprima, în egală măsură, toată populația 
țării, fără a face vreo deosebire între majoritari şi minoritari. 


După cum, Leontin Constantinescu nu se sfieşte să rostească adevărul nici despre o 
altă răstălmăcire, mai mult decât ipocrită, a realităţii: ungurii n-au fost discriminați sub 
Ceauşescu, decât în măsura în care au fost privaţi de privilegiile de care s-au bucurat până 
atunci ca urmare a colaboraționismului intens practicat cu forțele comuniste de sorginte 
sovietică. Atât şi nimic altceva! Ceea ce li s-a luat au fost Regiunea Autonomă Maghiară şi 
poziția dominantă în Ardeal, în structurile politice şi opresive din această parte de ţară. Deci, 
nu discriminare negativă, ci încetarea unei discriminări pozitive obținută prin trădare! 


Ne-am aflat printre foarte puţinii care s-au atins de acest subiect tabu, învăluit în tăcere 
din motive de internaționalism proletar, în trecut, iar mai nou din cauza unui 
"internaționalism" de altă factură. Cu atât mai mult, o confirmare venită din partea unui 
artizan al Uniunii Europene - jurist de talie mondială - este în măsură să ne bucure. Mai ales 
în situația în care, astăzi, beneficiind de o nouă conjunctură favorabilă şi parazitând noi 
(vechi, de fapt) interese regionale, maghiarimea din Ardeal tinde şi este pe cale să-şi 
redobândească vechile privilegii. 


Este momentul să le reamintim minoritarilor cu pricina, acum când îi aşteaptă un "nou 
statut juridic" şi o "legitimaţie de MAGHIAR", că pe vremea comunismului sovietic, pe 
vremea când România era condusă de linia NK VD-istă, practic sub ocupație militară, singurii 
colaboraționişti fervenți din ţară au fost ei - ungurii din Ardeal! 


Este momentul, de asemenea, să-l mai cităm pe Leontin Constantinescu, pentru că 


adevărul (încă) sună altfel dacă e rostit de la Saarbriicken sau la Strasbourg: 


"Minoritatea maghiară ( ... ) a fost rezervorul care a înzestrat cel mai mult 
administraţia, autoritățile de tot soiul, Poliţia şi mai ales faimoasa Securitate cu elemente 
fidele politicii de oprimare exercitată de dictatura comunistă asupra întregii tari. Când 
intelectualitatea română era exterminată de facto la Canalul Dunăre - Marea Neagră, 
intelectualitatea maghiară nu se număra printre victime, ci printre beneficiarii indirecți sau 
chiar în aparatul de oprimare." 


Iar aceste afirmații nu sunt făcute "la cald", ci cu detaşarea oferită de cei 30 de ani 
scurşi de la faptele incriminate sau, mă rog, de la debutul acestora. Perioadă suficientă pentru 
informări, confirmări, decantări etc., mai ales la poziţia şi posibilitățile unui om de talia lui 
Leontin Constantinescu. Nemaivorbind de faptul că trei dintre "constructorii" Canalului erau 
din familie, printre ei socrul şi cumnata eminentului jurist român, ultima reuşind, în 1972, să 
ajungă în Germania. Ca atare, Leontin Constantinescu a avut prilejul să se informeze şi direct, 
de la sursă - cum ar veni, inclusiv asupra componenţei etnice a celor care au săpat, timp de 
patru ani, la respectivul canal. (A propos, oare cine i-a trimis la Canal pe socrul şi pe cumnata 
lui Constantinescu, atunci când în întreg aparatul Securităţii din Cluj nu se afla, la acea vreme, 
nici un român?) 


Aceştia sunt oamenii care, împreună cu urmaşii lor, pozează, de peste 80 de ani, în 
victime ale şovinismului românesc! Aceştia sunt oamenii care ne dau lecţii de toleranță, 
democrație şi europenism! 


Si, în fine, aceştia sunt oamenii care, sătui de atâta "discriminare", vor să ne 
transforme în cetățeni de rangul doi, arogându-şi un statut juridic privilegiat, cuvenit, 
dintotdeauna, "civilizatorilor" Bazinului Carpatic! 


IV 
"Problema transilvana" şi simbolistica unei coperte 


Desigur, am mai zăbovi cu tragere de inimă şi - de ce E ua 
nu? - cu un sentiment de mândrie la "Chestiunea Transilvaniei” or Vanir. d 
a lui Leontin Constantinescu, carte cu valoare testamentară şi, 


totodată, un preţios punct de reper pentru debusolații Problema 


transilyana | 


"tranziției" noastre postdecembriste. 


A sosit, însă, momentul să trecem la "Problema 
transilvana", de care ne vom ocupa, fireşte, cu mai puțin 
entuziasm. 


Ceea ce frapează de la început este coperta cărții, care 
întruchipează o "interpretare după "Cascada" lui M. C. Escher, 
litografie, 1961". Ce reprezintă această "interpretare"? O 
variantă hidrodinamică de perpetuum mobile: o roată de moară 
pusă în mişcare de un jet de apa ce cade de la înălțime, roată 
care, la rândul ei, redirectioneaza apa propulsând-o pe un 
coridor ascendent până la nivelul "cascadei". Ce vrea să 
sugereze autorul "interpretării"? Probabil faptul că "problema 
transilvana" este perpetuă si că aceasta se auto-intretine prin 
nişte contradicții ireconciliabile şi de nerezolvat în cadrul 
"statului național" sau poate chiar în condițiile apartenenței Ardealului la România. După 
cum, litografia cu pricina, asa cum apare ea ("reinterpretată") pe coperta cărții, poate fi si o 
capcană întinsă editorilor de către autorul (nenominalizat) al copertei, pentru că ar putea 
exista şi o altă variantă de interpretare, variantă. la care ne raliem fără rezerve: orice 
"perpetuum mobile" fiind o utopie, indiferent de modelul la care se apelează, mişcarea 
(perpetuă) nu se autointretine, ci este întreținută din afară. (Deci, dacă rămânem la gravura în 
speță, singura concluzie logică ar fi că nu apa pune în mişcare roata, ci invers). 


Realitatea este că "moara" la care se macină, fără întrerupere, "problema transilvană" 
este pusă în mişcare nu de existența reală a unor probleme intrinseci, ci de energiile 
vectorizate ale iredentismului maghiar, izvorâte din problema Transilvaniei, singura problemă 
reală ce poate intra în discuție. 


Desigur, ca în atâtea alte state alcătuite din "provincii istorice" sau provincii pur Si 
simplu, există - şi în România - particularități şi deosebiri zonale ce definesc un anumit 
specific local. Doar că acestea nu sunt, cel puțin în cazul nostru, nici esențiale si nici 
antagoniste, ele nedepasind sfera pitorescului, a "culorii locale". Pe când ceea ce ne aseamănă 
şi ne uneşte, de la originea, limba, obiceiurile, spiritualitatea sau religia comune si până la 
nazuinta, transcedând secole si milenii, de a ne reînchega statul national, sunt daturi 
fundamentale şi defăimătorii pentru coeziune, pentru aspirații centripete şi nu centrifuge. 


În aceste condiţii, "problema transilvană" nu poate fi şi nu este a românilor ardeleni, 
iar problema Transilvaniei este şi românească doar în măsura în care, fireşte, nu putem asista 
pasivi la atacul iredentismului maghiar. Ca atare, orice abordare a subiectului care nu ţine 
cont de cele de mai sus este fie total artificială, fie profund tendențioasă. 


Că un Molnár Gusztáv, de pildă, după ce, constrâns de împrejurări, e nevoit să apeleze 
- faut de mieux - la modelul regional, nu poate juca cu cărțile pe fata este lesne de înţeles, dar 
ce caută în acest joc nişte români? Că un politolog maghiar (născut în Ardeal şi expulzat din 
România, în 1988, pentru activitate antiromânească cu caracter iredentist) inventează o 

"problemă transilvană" pentru a instrumenta, ca un prim pas, devolutia Ardealului, este de 
înțeles si, pe undeva, firesc, dar ce caută în acest joc elita ghedesistă, promotorii "istoriei 
alternative" sau preşedinta Fundaţiei Soros? 


Cum pot nişte intelectuali români de marcă, chiar adepți ai descentralizării cu viză 
federativă, să participe la o dezbatere inițiată de un iredentist maghiar notoriu (am adus 
suficiente dovezi în acest sens, atât în partea a doua a "Istoriei în citate", cât şi în "Scenarii pre 
şi postdecembriste"), vizând devoluţia unei părți a României, fără a-şi pune nici un moment 
problema mobilului care îl mână în luptă pe cetățeanul maghiar Molnár Gusztáv, ba chiar 
excluzând, ab ovo, orice posibilă legătură între preocuparea asiduă a acestuia pentru 
"viitorului Ardealului" şi revizionismul maghiar post-trianonic? 


Si, în fine, cum pot nişte intelectuali români, în aşa zisele replici la "Problema 
transilvană" a lui Molnár, să-i ţină, de fapt, isonul, atunci când lucrarea citată şi, mai cu 
seamă, publicistica netradusă în româneşte a politologului maghiar (pe care ar fi avut obligația 
morală s-o cunoască) lasă să se întrevadă sau chiar arată explicit orientarea revizionistă a 


acestuia? (Vom reveni). 


Să nu anticipăm, însă, şi să analizăm fiecare capitol al cărții, începând cu prefața d-nei 
Renate Weber intitulată "Dezbaterea". 


Câteva pasaje sunt demne de reținut, fiind definitorii pentru lipsa de informare (ca să 
nu ne gândim la altceva mai rău) a celor ce se încumetă să dialogheze, "constructiv", cu dl. 
Molnár Gusztáv. De pildă: 


"E posibil ca eu să nu am toate datele necesare, şi dacă este aşa fac mea culpa (cât de 
curând se va ivi ocazia - n.n.), dar nu cred că cineva, maghiar sau român, a elaborat în 
perioada regimului comunist teorii cu privire la autonomia Transilvaniei ( ... ), De aceea mi se 
pare ridicol când se invocă amintirea "Regiunii autonome maghiare", fie că o fac românii care 
se tem de ea, fie că o fac maghiarii nostalgici. Despre ce fel de autonomie era vorba? Era 
cumva o regiune autonomă de ideologia comunistă? Dacă nu, atunci la ce servea ea, într-un 
regim al cărui scop era să controleze totul, iar pentru aceasta recurgea la asuprirea şi umilirea 
tuturor, indiferent de limbă şi apartenență naţională? (... )" 


Desigur, pentru chestiunea cu RAM ar fi suficient s-o trimitem pe dna Weber la 
addenda cărţii lui Leontin Constantinescu, unde pot fi găsite toate răspunsurile la 
"nedumeririle" domniei sale. Dar, pentru că ne cam îndoim de sinceritatea acestor nedumeriri, 
să rămânem strict la text. Dna Renate Weber (intenţionat sau nu) încurcă borcanele. 


O dată, întrucât pe vremea RAM minoritatea maghiară din Ardeal reprezenta, în 
proporţie covârşitoare, nu poporul asuprit şi umilit, ci exact tagma asupritorilor şi umilitorilor. 
În al doilea rând, oare de ce invocă românii respectiva enclavă cu teamă, iar ungurii o fac cu 
nostalgie? Pentru că RAM a reprezentat, pentru minoritarii români de acolo, şi o asuprire şi 
umilire de ordin etnic. Cât priveşte "autonomia faţă de ideologia comunistă”, întrebarea este 
absurdă, atunci când minoritarii maghiari reprezentau (parazitau, de fapt) tocmai ideologia 
comunistă, folosind-o în scopul de a-şi păstra dominația etnică. (Ca să răspundem şi la 
nedumerirea referitoare la utilitatea respectivei autonomii). Pe de altă parte, de când 
presupune o autonomie regională autonomie fata de ideologia după care se conduce statul 
tutelar? Are ştire dna Weber de vreo țară democratică în care există o regiune autonomă 
comunistă? Sau viceversa? 


Iar cât priveşte inexistența unor teorii, elaborate în perioada regimului comunist, cu 
privire la autonomia Transilvaniei, este cazul, stimată dnă Weber, să faceți mea culpa. Nu 
numai teorii au existat, ci planuri detaliate şi veritabile conspirații, ba chiar şi încercări de 
finalizare a acestora, vizând autonomia Ardealului doar ca paleativ, în caz că anexarea 

acestuia la Ungaria ar esua. 
Toate acestea s-au intamplat in vara si toamna lui 1956. 


N-o spunem noi, nici autoritatile comuniste romanesti ale vremii, ci onorabilii istorici 
maghiari in publicatii de specialitate. Consultati, in acest sens, stimata dna Renate Weber, 
articolele "A nemzet forradalma" (Beke György - Erdélyi Magyarság, noiembrie 1993), 
"Magyarok a vádlottak padján" (Tofalvi Zoltan - E. M., Nov. 1993, pag. 2) sau "Megprobálo 
idö" (Czegö Zoltán - E. M., oct. 1994) şi vă veți lămuri pe deplin. (Necunoscătorii limbii 
maghiare vor putea găsi, traduse în româneşte, fragmente edificatoare din amintitele articole, 
în "Istoria maghiaro-maghiara în citate", cap. XXXI, sau în "Scenarii pre si postdecembriste", 
cap. XII). 


lar dacă mai adăugăm faptul că cei ce au inițiat, elaborat, instrumentat şi demarat 
scenariul respectiv, profitând, fireşte, de statutul privilegiat de care se bucurau (în calitate de 
fervenţi colaboraționişti ai regimului) şi de existența RAM (răsplată a colaboraţionismului 
respectiv), au fost exact conducătorii Universităţii Bolyai, împreună cu capii Bisericilor 
maghiare Romano-Catolice şi Reformate, vom avea un tablou complet al situaţiei pe care dna 
Weber o ignoră, se pare, cu desăvârşire. (Desigur, trădarea colaboraţioniştilor maghiari a fost 
aspru sancționată, ea ducând, în câţiva ani, la pierderea tuturor privilegiilor, inclusiv 
lichidarea Regiunii Autonome Maghiare). 


Aceştia sunt oamenii care dialoghează, "constructiv", cu Molnár Gusztáv şi acestea 
sunt premisele de la care se porneşte la drum. Adică, o totală necunoaştere (sau eludare) a 
datelor problemei. De altfel, finalul prefeţei este mai mult decât edificator în acest sens: 


"Ce dovedesc ei (Molnár Gusztáv şi Gabriel Andreescu n.n.), şi acest lucru ar fi bine 
să slujească de model altora, este că orice subiect poate fi discutat şi că orice argument al 
interlocutorului trebuie luat în considerare, mai ales atunci când ştii că în spatele ideilor nu 
stau interese meschine, personale sau de grup, ci dorința sinceră de depăşire a propriilor 
limite". 


Înduioşător! 

y 
"Problema transilvan" şi premisele false ale d-lui Molnár 


"Orice subiect poate fi discutat şi ( ... ) orice argument al interlocutorului trebuie luat 
în considerare, mai ales atunci când ştii (oare de unde? - n. n.) că în spatele ideilor nu stau 
interese meschine, personale sau de grup, ci dorința sinceră de depăşire a propriilor limite". 


(Am citat din cuvântul înainte al d-nei Weber la "Problema transilvană") 


Deci, dna Renate Weber ŞTIE (asa, pur şi simplu) că în spatele ideilor şi argumentelor 
d-lui Molnár Gusztáv (autorul studiului "Problema transilvană", cel care a dat si titlul cărții) 
nu stau interese meschine, personale sau de grup. Dar atunci despre ce interese este vorba, 
când în joc e viitorul unei parti de țară străină? De ce nu se ocupă dl. Molnár de devolutia 
"Dunántul" - ului, de pildă? Cum de interesul domniei sale, al "Fundației Teleki Lászlo" şi al 
"Institutului de Geopolitică" al acesteia, al cărui conducător este, se îndreaptă tocmai către 
Ardeal, parte integrantă a României? Pentru "a depăşi nişte limite"? Ce fel de limite? Ale 
bunului simț si ale legii? Ale cercului "Limes" (grup iredentist subversiv, condus, în anii '80, 
de către Molnár Gusztáv, care pregătea minoritatea maghiară din Ardeal pentru "sfidările 
perioadei post-comuniste"), cerc ce a fost neutralizat în 1988, iar conducătorul său expulzat 
din România? Sau limitele "prea strâmte" ale actualelor granițe ale Ungariei? 


Desigur, despre toate acestea am mai scris, pe larg, si nu vom face nici o trimitere in 
acest sens, pentru că intentionam să închinăm un capitol aparte "cărții de vizită" a 
politologului maghiar (care, printre altele, mai e si consilier al MAE ungar, visiting profesor 
la Universitatea Babeş-Bolyai din Cluj etc.). De ce nu o facem acum? Pentru că vrem să 
analizăm, deocamdată, doar ceea ce dl. Molnár (şi onoratul GDS) au selectat pentru uzul 
publicului român, mai precis, al românilor necunoscători ai limbii maghiare. Asta, asa, ca o 
cură de desensibilizare, pentru a diminua socul impactului. 


Deci, "Problema transilvana", un studiu geopolitic (si nu numai) de Molnár Gusztáv, 
pentru a cărui "combatere" s-a adunat toată floarea ghedesisto - civică (Gabriel Andreescu, 
Miklos Bakk, Sorin Mitu, Renate Weber, Liviu Andreescu, Elek Szokoly + Antonela Capelle, 
Pogăcean şi Tom Gallagher), rezultând un volum, publicat în 1999, la Editura Polirom (laşi). 
Despre coperta cărții am mai discutat. Al doilea lucru care frapează (si introduce în "temă") 
este motto-ul folosit de către dl. Molnar (un fragment din discursul rostit de Bethlen Istvan, la 
30 noiembrie 1933, la Londra): 


"Beati possidentes (fericitii posesori — n.n.) ... sunt foarte departe de recunoaşterea 
faptului că au întins prea tare coarda în clipa victoriei si că au abuzat de clipa prielnică în 
detrimentul intereselor vitale indreptatite ale altor popoare. Dar există oare în viața națiunilor 
vreun alt moment în care ele să recunoască în fundul sufletului lor acest lucru, decât clipa în 
care e deja prea târziu?" 


Ce vrea să spună prim-ministrul ungar al vremii este limpede - aluzia la învingătorii 
din primul război mondial si la Trianon fiind mai mult decât evidentă - dar de ce recurge, 
oare, politologul maghiar (care nu are nimic de ascuns!) la acest motto? 


Deci, este clar - mai puțin pentru dna Weber (et comp.) care, de această dată, are (au) 
la dispoziție "toate datele necesare" - că e vorba de "interesele vitale indreptatite" ale Ungariei 
şi nu de interesele ("transetnice") ale ardelenilor sau de cele ale Ardealului ca zonă de 
complementaritate aparținând "Mitteleuropei" şi civilizației occidentale. 


Nu ne îndoim de faptul că partenerii de dialog ai d-lui Molnár cunosc semnificația si 
menirea unui motto, în general. Cu atât mai mult ne nedumereste totala ignorare a celui 

folosit, in cazul de fata, de catre politologul maghiar. D-nei Renate Weber, de pilda, care stie 
"că în spatele ideilor nu stau interese meschine", nu-i spune nimic, oare, citatul cu care îşi 
începe studiul Molnár Gusztáv? Sau are şi domnia sa nişte "interese meschine" de ascuns? 


Prima parte a studiului politologului de la TLA (Teleki Lăszlo Alapitvány - Fundaţia 
T. L.) este construită pe o presupusă (şi falsă!) suprapunere. Dar mai bine să-i dăm cuvântul 
d-lui Molnár : 


"Înainte de turul al doilea al alegerilor din noiembrie 1996 din România, staful 
electoral al lui Iliescu, în încercarea disperată de a evita înfrângerea suferită de PDSR în 
primul tur de scrutin, a publicat hărți demne de atenţie (Adevărul, Evenimentul Zilei, Curierul 
Naţional, 13 noiembrie, 1996). Prima era preluată din celebra carte a lui Samuel P. 
Huntington, "The Clash of Civilisations" (Ciocnirea civilizațiilor) şi înfăţişa graniţele de est 
(est-europene) ale civilizației occidentale, iar a doua prezenta rezultatele primului tur de 
scrutin al alegerilor prezidențiale din România, ce urmau cu precizie linia de demarcaţie a lui 
Huntington pe teritoriul românesc. In Transilvania, pe care Huntington o include în civilizația 
occidentală, în primul tur de scrutin, 
după cum se ştie, a ieşit victorios 
peste tot candidatul opoziţiei - cu 
excepţia judeţelor Hunedoara si 
Maramureş - în timp ce în Vechiul 
Regat, inclus de el în Europa de Est 
ortodoxă, aproape pretutindeni a 
triumfat Iliescu. ( ... ) Iosif Boda, pe 
atunci şeful de campanie electorală a 
lui Iliescu, a declarat de curând că el 
fusese de la început împotriva 
"folosirii acelor hărți, pentru că nu 
au o bază ştiinţifică" (Beres Katalin, 
"Convorbire cu deputatul Boda 
Jozsef, în Brassoi Lapok, 13-19 
iunie 1997). Dacă se referă la textul 
apelului electoral, are întru totul 
dreptate, însă respectivele hărți 
oglindeau cum nu se poate mai fidel 
realitatea". 


Romania 


Western || > 
Orthodox E 


lată, aşadar, punctul de plecare al viitoarei "demonstrații" molnariene (vizând temeiul 
şi necesitatea devolutiei Ardealului) bazată pe două premise cu desăvârşire false. Si nimeni 
dintre distinşii interlocutori ai politologului maghiar nu remarcă grosolania contrafacerii. Ce 
este fals în cele două premise (harta lui Huntington si "harta electorală" a primului tur de 
scrutin prezidențial din 1996)? Totul. Să începem cu linia lui Huntington. Cităm, pentru a 
imprastia orice dubiu, un alt pasaj din "Problema transilvană": 


"Această linie datează ( ... ) de la crearea Sfântului Imperiu Romano-German în 
secolul X. ( ... ) Începând din nord, linia se întinde de-a lungul a ceea ce sunt acum frontierele 
Finlandei, Rusiei si ale statelor baltice, prin vestul Belarus, prin Ucraina, separând greco- 
catolicii de ortodoxie, prin România, separând Transilvania, cu populația ei maghiară catolică, 
de restul țării si prin fosta Iugoslavie, de-a lungul frontierei ce separă Croatia de celelalte 
republici. Desigur, în Balcani, această linie coincide cu divizarea istorică între imperiile 
austro-ungar si otoman." 

Ce este fals in cele de mai sus? Fireste, istoria, in cazul de fata, ne intereseaza mai 
puţin decât pe dl. Molnár. (Am avea, totuşi, şi aici o Obiectie: greco-catolicii din Belarus şi 
Ucraina apar nu în secolul X, ci în secolul al XVI-lea). Ne interesează, în schimb, prezentul şi 
pretinsa actualitate a liniei respective. Politologul maghiar, despre care nu putem presupune 
că nu ar cunoaşte datele reale (mai ales că este născut în Ardeal şi a trăit acolo până în 1988!), 
se preface a nu şti că în România există doar 1.640.000 de unguri, dintre care sub un milion şi 
jumătate în Ardeal, sau că procentul greco-catolicilor, determinat la acelaşi (ultim) 
recensământ, nu depăşeşte cifra de unu. (Unu la sută!). După cum, domnia sa se preface, 
iarăşi, a nu şti că 80 la sută din populația Ardealului este reprezentată de către români, 97 
(nouăzeci şi şapte) la sută dintre aceştia fiind ortodocşi. Cum poate fi, atunci, Ardealul, locuit 
în proporţie de 77 (şaptezeci şi şapte) la sută de români ortodocşi, inclus în Europa catolico- 
protestantă? 


Iată, aşadar, falsitatea grosolană a liniei lui Huntington şi falsitatea şi tendenţiozitatea 
a tot ceea ce se construieşte pe această premisă contrafăcută! 


Să trecem la amintita "hartă electorală”. Dl. Molnár Gusztáv recurge, şi în cazul 
acesteia, la o speculație bazată pe eludarea datelor reale şi pe exploatarea unor aparențe. Deci, 
turul întâi al "prezidenţialelor"” din 1996, când Emil Constantinescu ar fi câştigat, detaşat, 
alegerile din Ardeal, în dauna lui Ion Iliescu (câştigător doar în Vechiul Regat), beneficiind de 
votul "occidental" al ardelenilor. Întreg eşafodajul este fals: dl. Molnár ignoră deliberat faptul 
că minoritatea maghiară, care (din motive etno-politice) l-a votat în unanimitate pe 
Constantinescu, în Ardeal reprezintă 20 la sută (şi nu 7% ca la nivel de ţară!) şi, pe de altă 
parte, că în Ardeal, la acea vreme, exista un partid românesc prin excelenţă regional - PUNR - 
care avea şi un candidat la preşedinţia ţării. Dacă dl. Molnár ar fi scăzut voturile udemeriste 
ale lui Emil Constantinescu şi le-ar fi trecut pe cele peuneriste lui Ion Iliescu, orice deosebire 
față de Vechiul Regat ar :fi dispărut. (lar diferența din turul II, între Ardeal şi Vechiul Regat, 
a fost dată de faptul că cei un milion de votanți maghiari ai lui Constantinescu se aflau, în 
proporție covârşitoare, în Ardeal). 


lată, aşadar, marele secret al votului "occidental" din Ardeal, vot pe care politologul 
maghiar construieşte ficțiuni la fel de absurde ca şi linia lui Huntington. 


Desigur, această încercare de a acredita o falsă "falie confesională" printr-o falsă 
"hartă electorală" (sau invers) nu este întâmplătoare, după cum nici faptul că respectiva linie 


reprezintă exact fosta graniță de răsărit a imperiului austro-ungar nu este deloc întâmplător. 


Că cele două "hărți" (sau măcar una dintre ele) nu-i aparțin lui Molnár Gusztáv? Fie. 
Dar ce deosebire există între "fals" şi "uz de fals"? (Noi am zice că, de pildă, încercarea de a 
valorifica un tablou fals este incomparabil mai condamnabilă decât falsificarea în sine). 

VI 
De la semnificatia unui motto - linia lui Huntington 


Să revenim la motto-ul cu care îşi începe studiul dl. Molnár Gusztáv. Deci: "fericitii 
posesori" (ai teritoriilor aparținând, cândva, "Ungariei Mari" - "statele succesoare", în cazul 
de față) "au întins prea tare coarda în clipa victoriei şi au abuzat de clipa prielnică în 
detrimentul intereselor vitale îndreptățite ale altor popoare" (ale poporului maghiar, în cazul 
de față). Cu alte cuvinte: Trianonul a fost un rapt teritorial, un act samavolnic întreprins de 
către învingători, în dauna Ungariei, profitând de conjunctura favorabilă a momentului. 


De altfel, nimic nou în cele de mai sus, calificarea Trianonului drept Diktat fiind - şi 
astăzi - ceva la ordinea zilei, inclusiv în Parlamentul ungar. (A se vedea, în acest sens, 
declarațiile, din 1966, ale celor ce conduc astăzi Ungaria, reproduse în "Istoria în citate", cap. 
IX. Pag. 78). Dar ce caută această idee în motto-ul unui studiu închinat devoluției Ardealului 
ŞI, mai ales, cum poate ea trece neobservată de către cei ce şi-au propus să dea o replică 
acestui studiu? Nemaivorbind de afirmaţia din prefața cărţii, care postulează faptul că "în 
spatele ideilor (dl. Molnăr - n.n.) nu stau interese meschine, personale sau de grup"! 


Sau nu este suficient de clar şi de convingător motto-ul folosit de către politologul 
maghiar? Dacă nu, atunci să redăm o altă idee a aceluiaşi conte Bethlen Istvân, prim-ministru 
al Ungariei la acea vreme: 


"Existenţa naţiunii maghiare depinde astăzi de chestiunea de a şti dacă ea va fi 
capabilă să stabilească stăpânirea sa cu precizie pe teritoriile limitate de Carpaţi, care 
constituie bazinul Dunării şi al Tisei. În limitele actuale ale statului ungar, această naţiune va 
pieri, dacă nu va reuşi să-şi asigure la timp stăpânirea teritoriilor fără de care existenţa sa 
independentă nu are nici un înțeles". (Citat reprodus după "România şi revizionismul 
maghiar", Aurel Gociman, Ed. Universul, 1934, pag. 249). 


Este, de această dată, suficient de limpede? Mai e nevoie de vreo "decodare" a motto- 
ului cu care îşi începe lucrarea Molnár Gusztáv? Mai este cazul să discutăm despre existența 
sau inexistența unor "interese meschine" aflate în spatele ideilor politologului maghiar? 


La urma urmei, ne-am putea opri aici, dar ne interesează nu atât Molnár Gusztáv, cât 
"replica" ghedesistă (că românească n-o putem numi) la "Problema transilvană". Drept care, 
va trebui să ne continuăm demersul. 


Am văzut, până acum, motto-ul lucrării, semnificaţia lui inconfundabilă, precum şi 
falsitatea premiselor de la care porneşte autorul studiului de care ne ocupăm. Să trecem în 
revistă, în cele ce urmează, momentele mai semnificative ale "demonstraţiei" molnariene: 


"Desigur, în Balcani, această linie (a lui Huntington - n.n.) coincide cu divizarea 
istorică între imperiile austro-ungar şi otoman. Aceasta este frontiera culturală a Europei şi în 
lumea posterioară războiului rece; ea este, de asemenea, frontiera politică şi economică a 
Europei şi a Occidentului. 


Paradigma civilizațională produce astfel un răspuns bine conturat şi evident la 
întrebarea cu care se confruntă vest-europenii: unde se termină Europa? Europa se termină 
acolo unde creştinătatea occidentală se termină şi încep islamul şi ortodoxia. (... ) 
Identificarea Europei cu creştinătatea (occidentală - n.n.) conferă un criteriu clar pentru 
admiterea de noi membri în organizaţiile occidentale. ( ... ) 


Logica civilizaţiilor dictează un rezultat similar în ceea ce priveşte extinderea NATO. 

Popoarele din Europa Centrala au subliniat de asemenea semnificatia acestei linii de 
divizare. Tarile care au facut progrese semnificative in a se dezbara de mostenirea comunista 
Si s-au miscat in directia politicii democratice si a economiei de piata sunt separate fata de 
cele care nu au acționat astfel printr-o linie ce divide catolicismul şi protestantismul, pe de o 
parte, de ortodoxie, pe de altă parte. (... ) 


Mentalitatea occidentală, cultura politică şi Juridică occidentală nu - mai - pot fi 
însuşite în epoca modernizării mondiale pentru că trăsăturile caracteristice ale civilizației 
occidentale s-au format toate în secolele ce au precedat modernizarea. (... ) 


Problema care se pune acum este: ce se va întâmpla cu acele fragmente de 
Mitteleuropa (Europa Centrală - n.n.) care renasc astăzi în condițiile ambigue ale democraţiei 
est-europene şi care rămân în afara noilor graniţe orientale ale Occidentului? Ce se întâmplă 
cu acele teritorii periferice care din punct de vedere cultural aparțin Occidentului, iar istoric 
Europei Centrale, şi care, după lungile decenii ale centralizării forțate impuse de totalitarisme 
de dreapta şi de stânga, direct proporțional cu afirmarea democraţiei, se distanțează din ce în 
ce mai spectaculos de regiunile est-europene ale statelor cărora le aparțin?" 


Aici va trebui să ne oprim puţin, nu pentru a prelungi "suspans"-ul, nici pentru a 
strecura vreun "spot publicitar" şi nici măcar pentru că am fi ajuns la "hic iacet lepus". (Era 
normal să ajungem aici: de la macro la micro-geopolitică şi, pe de altă parte, de la 
iredentismul maghiar la un echivalent "civilizaţional” al acestuia, de la Ungaria care se 
tânguie după Ardeal, la Europa care se mistuie de grija şi dorul fragmentelor de Mitteleuropă 
rămase în afara liniei REALE de demarcaţie între catolicism-protestanţi şi ortodocşi). Dacă ne 
oprim, o facem pentru că o scurtă "epicriză de etapă" se impune. Deci, Europa se termină, din 
punct de vedere civilizațional, politic şi economic, pe linia lui Huntington, linie ce 
corespunde, în ceea ce ne priveşte, cu fosta graniță de est a imperiului austro-ungar. Această 
împărțire este absolută şi ireversibilă, întrucât, chiar în situația în care am fi dispuşi să 
renunțăm la întreaga noastră zestre spirituală şi identitară, în general, am avea nevoie pentru 
aceasta de mai multe secole (vreo zece). Ca atare, integrarea noastră (şi a celorlalți aflați 
dincoace de fatidica linie) în structurile europene şi euro-atlantice este o utopie. Dar, pentru că 
există nişte fragmente de "Mitteleuropă" care trebuie recuperate din ghiarele ortodocşilor, 
spre a fi redate - nu Ungariei, Doamne fereşte! - ci Occidentului catolico-protestant, va trebui 
- nu-i aşa? - întreprins ceva. Ce anume? Înainte de a ne întoarce la "soluţia" molnariană, să 
mai remarcăm ceva: pentru Molnâr Gusztâv revenirea Ardealului ("care din punct de vedere 
cultural aparține Occidentului, iar istoric Europei Centrale") la patria mamă - România nu a 
însemnat altceva decât supunerea acestuia la "lungi decenii de centralizare forțată, impusă de 
totalitarisme de dreapta şi de stânga". 


Deci aşa: Trianonul un Diktat, reîntregirea țării un rapt teritorial imperialist, iar 
menţinerea Ardealului (cucerit!) în interiorul statului român o expresie a centralizării forţate, 
impusă de un regim totalitar! 


Şi, din nou, distinşii parteneri de dialog ai d-lui Molnár trec pe lângă cele de mai sus 
fără nici cea mai mică tresărire de conştiinţă sau măcar de orgoliu. 


Trecem peste principiile Wilsoniene de autodeterminare, peste realitatea şi 
semnificația Marii Adunări Naţionale de la Alba Iulia, peste voința liber exprimată a 
românilor din Ardeal de a se uni necondiţionat cu Tara şi îi adresăm politologului maghiar o 
singură întrebare: 


- Pentru numele lui Dumnezeu, cum puteți, stimate d-le Molnár Gusztáv, să acuzați 
totalitarismul din România vremii respective, atunci când Ungaria interbelică şi-a început 
cariera istorică cu o dictatură bolşevică, pentru a o continua cu una de tip fascist, atunci când, 

de pildă, scriitorii dumneavoastră, pentru a eluda cenzura horthystă, veneau in România ca sa- 
şi publice operele? Nemaivorbind de faptul că n-aţi avut, în Ungaria interbelică, nici vot 
universal şi secret, nici reformă agrară şi cu atât mai puţin vreo urmă de descentralizare! Tar 
ungurii din Ardeal au beneficiat, din toate punctele de vedere, de mai multe drepturi decât cei 
din Ungaria! 


De fapt, n-ar trebui să ne mire "punerea în scenă" a dl. Molnâr, ci, mai degrabă, 
detaşarea suspectă a elitei ghedesiste care, chiar şi atunci când nu împărtăşeşte unele puncte 
de vedere sau concluzii molnariene, le combate, după cum vom vedea, cu nişte argumente 
totalmente rupte din contextul real al problemei, de parcă ar fi vorba de o ţară străină de care 
ne despart mii de kilometri (sau ani) şi nu de România de astăzi şi de o parte integrantă a 
acesteia, nu alta decât vatra ei străbună. 

VII 
Molnár Gusztáv - între paralogica si rea-credinta 


Desigur, pe orice premisă falsă se poate construi o demonstraţie logică, doar atât că, in 
acest caz, rezultatul demonstrației va fi la fel de fals ca şi respectiva premisă, iar întreg 
edificiul va intra sub incidenţa a ceea ce în psihiatrie se defineşte prin termenul de paralogică. 


Numai că demonstrația d-lui Molnár Gusztáv prezintă, la rândul ei, numeroase fisuri. 
Altfel spus, pe parcursul acesteia apar destule elemente care învederează falsitatea premisei şi, 
totuşi, domnia sa perseverează vădind nu paralogică, ci rea-credință. Care sunt aceste 
elemente? Să le luăm pe rând: 


"Identificarea Europei cu creştinătatea occidentală (deci, catolică-protestantă - n.n.) 
conferă un criteriu clar pentru admiterea de noi membri în structurile occidentale". Ce caută 
atunci Grecia în UE? Sau: 


"Logica civilizaţiilor dictează un rezultat similar în ceea ce priveşte extinderea 
NATO". Ce caută atunci Turcia în NATO? (Sau Grecia ortodoxă?) 


Trebuie să înţelegem că "Europa se termină unde creştinătatea occidentală se termină 
şi încep islamul şi ortodoxia", doar de la Huntington încoace? (deci de pe la începutul anilor 
'90?) Dar parcă se vorbea de "Sfântul Imperiu Romano-German" şi de secolul al X-lea?! Să 
mergem mai departe: 


"Popoarele din Europa Centrală au subliniat de asemenea semnificaţia acestei linii de 
divizare. Ţările care au făcut progrese semnificative în a se dezbăra de moştenirea comunistă 
şi s-au mişcat în direcţia politicii democratice şi a economiei de piață sunt separate fata de 
cele care nu au acționat astfel printr-o linie ce divide catolicismul şi protestantismul, pe de o 
parte, de ortodoxie, pe de altă parte". 


Cum poţi să pui progresele acestor țări pe seama unor diferențe confesionale care ar fi 
determinat, pe plan LOCAL (şi prin eforturi LOCALE), "mişcarea spre democraţie şi 
economie de piață”, atunci când ai postulat, de la început, că Europa se termină pe linia lui 
Huntington, iar singurul criteriu de admitere a unor noi membri în structurile europene şi 
euro-atlantice este apartenenţa la creştinătatea occidentală? 


Ca atare, "demonstrația" d-lui Molnár este nu numai paralogică, ci şi ilogică! 


Să ne întoarcem, însă, la marea durere a politologului maghiar (şi nu numai), la 
obsedanta întrebare: "ce se va întâmpla cu acele teritorii periferice care din punct de vedere 
cultural aparțin Occidentului, iar istoric Europei Centrale, şi care ( ... ) se distanțează din ce în 
ce mai spectaculos de regiunile est-europene ale statelor cărora le aparțin?” Este vorba, 
fireşte, în primul rând (şi în ceea ce ne priveşte) de Ardeal, dar şi de "Felvidék" (sudul 
Slovaciei), "Kárpátalja" (Ucraina subcarpatică) şi "Vajdaság" (Voivodina). 


Desigur, dl. Molnár îşi pune această ("hamletiană"!) întrebare nu ca ungur, ci ca 
european, nu ca exponent al revizionismului maghiar, ci ca reprezentant al "creştinătăţii 
occidentale", ca purtător de cuvânt al Occidentului îngrijorat de soarta acelor "fragmente de 
Mitteleuropa rămase în afara graniţelor orientale ale Europei”. Să vedem, în continuare, (para 
sau i)logica la care recurge, în această deghizare, politologul maghiar. De pildă: 


"După ce Bucureştiul ( ... ) a considerat că Transilvania este incapabilă să se 
administreze singură, provincia proaspăt obținută a fost năpădită de "funcționari şi apostoli” 
din vechiul regat. Această tradiție glorioasă au continuat-o în vremurile comuniste "comisarii 
balcanizării" ... " 

Cele de mai sus suna de parcă Transilvania s-ar fi autoadministrat până atunci, iar 
Marea Unire ar fi privat-o de acest privilegiu. Să lămurim lucrurile: Transilvania s-a bucurat 
de un statut de autonomie juridică între 1526 şi 1867, mai întâi ca principat autonom sub 
suzeranitate otomană, apoi ca provincie aulică a Curţii de la Viena, practic parte componentă 
a Imperiului Habsburgic. Încorporată, prin înțelegerea "dualistă" de la 1867, în Ungaria, 
această autoadministrare (limitată şi ea) a încetat cu desăvârşire. (Pe de altă parte, beneficiarii 
acesteia erau tot cei din Unio Trium Nationum - unguri, saşi şi secui - cu excluderea quasi 
totală a românilor, inclusiv confesional, printre cele patru religii acceptate la 1568 nefigurând 
şi cea ortodoxă. Abia în dieta de la Sibiu din 1863 - 1864 Curtea imperială a încercat să ofere 
o platformă reală de afirmare pentru românii ardeleni, încercare eşuată inițial din cauza 
boicotului maghiar, mai apoi datorită creării statului dualist austro-ungar. În condiţiile date, ce 
trebuia să facă statul român în 1920, să acorde autonomie Ardealului, şi încă una "pluralistă"? 
nemaivorbind de faptul că la Alba Iulia, în 1918, românii ardeleni au hotărât unirea 
NECONDIȚIONATĂ cu Tara şi nu altceva! 


Cât priveşte chestiunea cu "funcționarii şi apostolii” din Vechiul Regat care "au 
năpădit provincia proaspăt obţinută", noi ştim cu totul altceva: ştim că la Bucureşti, în 1920, 
cuvântul de ordine era "Să vină ardelenii!" Şi ardelenii au venit: nu nehotărâtul şi prudentul 
Iuliu Maniu (care a refuzat propunerea de a conduce guvernul României Mari!), ci Alexandru 
Vaida-Voevod. Numai că guvernarea acestuia a fost un veritabil fiasco, sursă de amară 
deziluzie pentru toţi cei ce aşteptau de la fruntaşii Partidului Naţional din Transilvania, dacă 
nu minuni, măcar competenţă şi, vorba unui contemporan, "un alt fel de a face politică". N-a 
fost să fie! (Şi nici nu avea cum să fie, după o viață petrecută exclusiv în opoziţie, şi aceea cu 
caracter pur naţional!) 


Drept care, năvala "funcţionarilor şi apostolilor” ar fi fost, oarecum, îndreptățită. Dar, 
în realitate, ea n-a depăşit limitele firescului, fiind vorba, totuşi, de un stat naţional unitar în 
care, după cum se exprima Goga, "libera circulaţie a energiilor” era un fapt cât se poate de 
normal. Că aşa a fost, o pot confirma suficiente date şi statistici. Nu vom apela la acestea (am 
făcut-o cu alte ocazii), rezumându-ne, de această dată, la o probă mai puţin convențională: un 
album de caricaturi ale notabilitătilor Clujului interbelic, de Paul Marle, editat în 1932, 
întitulat "Les intellectuels du Cluj" ("caricatures - salons de la vie politique, économique, 
comerciale et sociale"). Ei bine, printre cele o sută de caricaturi, reprezentând somitati ale 
amintitelor domenii, nu figurează decât şapte regăţeni (Iliescu, Ionescu, Nicolaescu, Popescu, 
Rădulescu, Săulescu şi Muică), restul fiind ardeleni neaoşi, de la Barițiu, Bârsan, Boilă, Bratu, 
Comşa sau Haţieganu şi până la Negrea, Nicoară, Pop, Pordea, Stanca sau Tilea. (Şi aici nu 
este vorba doar de rezonanța unor nume de familie, ci de faptul că pe toți din urmă i-am 
cunoscut, dacă nu personal, atunci din relatările tatălui meu, posesorul exemplarului cu 
numărul 127 - din cele 250 editate în total). 


lată, aşadar, procentul real al "funcționarilor şi apostolilor” d-lui Molnár, care "au 
prins cheag", până în 1932, în "capitala" Transilvaniei! Credem că şapte la sută este un 
procent cât se poate de rezonabil. 


În ceea ce-i priveşte pe "comisarii balcanizării" din perioada comunistă, i-am 
recomanda politologului maghiar să citească addenda cărţii lui Leontin Constantinescu, pentru 
a-şi aduce aminte ce fel de "comisari" au operat în Ardeal până prin 1959. Pentru că 
colaboraționismul maghiar din anii '40 şi '50 a asigurat nu numai dominația minorității 
maghiare asupra majoritarilor români din Ardeal, dar a blocat în mare măsură şi ascensiunea 
profesională a acestora, în toate domeniile, ceea ce a generat - după eliminarea celor ce au 
înşelat încrederea investită în ei şi au abuzat de privilegiile acordate - un veritabil gol, o 
autentică criză de "cadre de nădejde". Acesta a fost momentul, obiectiv, în care s-a produs 
infuzia de "comisari ai balcanizării" - ca să folosim expresia d-lui Molnár - numai că această 

infuzie a avut un caracter politic în primul rând, conotatia "balcanică" fiind secundară celor 
expuse mai sus. 


Aşa - şi nu altfel! - s-au întâmplat lucrurile cu aşa-zisa balcanizare a Ardealului în 
perioada comunistă. 


Să trecem mai departe cu analiza textului molnarian. lată un alt fragment în care logica 
şchiopătează: 


"Identitatea culturală pronunţată a românilor ardeleni, cu un caracter evident mai 
occidental decât al regăţenilor, precum şi existența comunității maghiare relativ numeroase şi 
bine organizate şi atitudinea sa consecvent opoziționistă față de naționalismul postcomunist 
au dus la faptul că, ( ... ) în România, Ardealul de astăzi, adică cel luat în sens larg, ca 
fragment central-european, poate juca un rol determinant în ceea ce priveşte viitorul întregii 
tari". 


Adică cum? După ce afirmi că dincolo de linia lui Huntington nu va mai exista nici un 
fel de integrare europeană sau euro-atlantică, după ce deplângi soarta fragmentelor de 
Mitteleuropă rămase dincolo de frontiera REALĂ (si nu huntingtoniană) a Europei catolico- 
protestante şi cauţi o soluţie salvatoare (prin devoluție, după cum vom vedea) pentru acestea, 
cum mai poţi vorbi de "rolul de locomotivă" al Ardealului pentru restul României? Sau nu 
aceasta înseamnă "un rol determinant în ceea ce priveşte viitorul întregii ţări"? 


Probabil că înseamnă altceva. Cu totul altceva. De altfel, ne-am convins că urmărirea 
demonstrației paralogice sau chiar ilogice a d-lui Molnâr nu mai are nici un sens. Ca atare, 
renunțând şi la "capitolul special" închinat "cărţii de vizită" a politologului maghiar, restul 
textului îl vom analiza în paralel cu materialul ce urma să constituie sursa amintitului "profil" 
(real) al acestuia. Adică, în cele ce urmează, vom confrunta ceea ce a scris dl. Molnár pentru 
românii necunoscători ai limbii maghiare, cu ceea ce scrie domnia sa, de vreo zece ani 
încoace, în publicaţiile de limbă maghiară, confruntare ce va risipi toate aparențele de 
paralogică sau lipsă de logică din discursul molnarian rezervat românilor. Aceasta, însă, într- 
un capitol viitor şi nu înainte de a lămuri, în detaliu, problema devoluției. 

VIII 
Devoluţia scoțiană şi Ardealul 


Va trebui să ne întoarcem, spre a nu lăsa loc interpretărilor eronate, la albumul în care 
caricaturistul francez Paul Marle a imortalizat, sub titlul poate prea pompos de "Les 
intellectuels du Cluj" (intelectual însemna, la acea vreme şi în accepțiunea curentă, om cu 
carte), o sută din notabilitățile Clujului interbelic. S-ar putea naşte întrebarea: dacă şapte 
dintre acestea erau români regăţeni, iar restul ardeleni, unde erau reprezentanții minorităților 
naționale din Ardeal? Au fost aceştia, la vremea respectivă, marginalizați în aşa măsură încât 
să fie ocoliți până şi de interesul unui caricaturist străin? Să fi fost, oare, respectivul album o 
lucrare comandată, cu finalitate pro domo, inițiată de către românii clujeni? 


Să fim serioşi! Am mai spus-o şi o repetăm: minoritatea maghiară (şi nu numai ea) din 
România interbelică s-a bucurat, efectiv, de toate drepturile pe care i le garanta Constituţia din 
1923, în rând cu românii, ba am putea spune, cu temei, că în ceea ce priveşte libertățile 
fundamentale ale omului era net avantajată fata de ungurii din Ungaria. Că ar fi fost exclusă 
din administrația publică? Fals! O parte din ungurii vizaţi, nefiind dispuşi să depună 
jurământul de loialitate fata de statul român, s-au autoexclus din aceasta. Atât şi nimic 
altceva! În rest, cu precădere în sectorul privat (căruia îi aparţineau, aproape în exclusivitate la 
acea vreme, industria, comerțul, sistemul bancar, etc.), preponderența maghiară era notabilă. 
Nemaivorbind de tipografii, presă sau publicaţii, în general (unde, pe cap de locuitor, 
discrepanța în favoarea ungurilor era flagrantă). Deci, nici vorbă de marginalizare, ci 
dimpotrivă. 


Să revenim, însă, la albumul cu pricina. Desigur, în capitolul respectiv noi ne-am 
propus doar să demontăm o falsă idee a d-lui Molnâr, cea cu invazia "funcționarilor şi 
apostolilor” meniţi a "balcaniza" Ardealul. Drept care, accentul a fost pe procentul de (doar) 
şapte la sută a acestora în anul de graţie 1932. Cât priveşte "partea ardeleană" şi prezența 
minoritarilor maghiari (şi nu numai maghiari) în paginile albumului, vom face, în cele ce 
urmează, cuvenita rectificare (completare, de fapt). Care era procentul de unguri (şi nu 
numai) printre notabilitățile Clujului interbelic, aşa cum se poate deduce acesta din interesul 
personal (real şi neinfluențat) al unui caricaturist străin - ce a petrecut mai mulți ani în oraşul 
de pe Someş - fata de realitățile urbei respective la acea vreme? 


Iată bilanţul cu pricina. Din cei 93 (inclusiv la sută) de ardeleni (restul fiind regăţeni) 
13 sunt unguri (Bartha, Csiky, Czitrom, Farkas, Forgács, Kiss, Kopár, Ligethy, Ligeti, Pálffy, 
Radnay, Rozsa, Sebestyen), 5 germani (Adler, Fischer, Gange, Keusch, Ritook) iar 4 evrei 
(Diamandt, Lichtman, Mozes, Neumann). Deci, 7 români regăţeni, 71 români ardeleni şi 22 
minoritari ardeleni - unguri, germani şi evrei. (De notat că aproape toți evreii şi germanii 
aveau prenume maghiar!) 


Iată, aşadar că procentul respectiv se pliază pe cel constatat într-o apreciere mai veche 
a noastră asupra regionalismului Enciclopediei ("Române") Minerva. Mai poate cineva să 
vorbească despre "comisarii balcanizării" sau - în egală măsură - despre marginalizarea (sau 
chiar oprimarea) minorităţilor naţionale în Ardealul interbelic, fără a cădea în ridicol? 


A sosit, însă, vremea să închidem această (poate) prea lungă paranteză şi să ne 
ocupăm, aşa cum am promis în capitolul precedent, de "devoluția Ardealului", devoluţie ce 
mizează tocmai pe regionalismul unor elite ardeleneşti. 


Inainte de a aborda subiectul propriu-zis, împreună cu filierele, implicațiile şi mizele 
sale reale, să vedem ce este, la urma urmei, această devoluţie, care îşi propune ca ţintă aşa 

zisul "model scotian". Reproducem, in acest sens, din "Cartea Alba" (din 1997) a guvernului 
laburist al Marii Britanii, care, în capitolul său introductiv, precizează atribuțiile 
parlamentului scoțian, precum şi noile relații juridice dintre Scoţia şi Regatul Unit: 


"Parlamentul Scoţian deţine prerogativele legislative într-o arie foarte largă de 
probleme care afectează Scoţia. Executivul scoțian, coordonat de un prim-ministru, va 
funcţiona în acelaşi fel ca şi guvernul britanic şi va răspunde în fata parlamentului scoțian. 
Parlamentul şi executivul scoţian vor fi responsabili de: 


e Sănătate, inclusiv Serviciul Naţional de Sănătate al Scoției, precum şi sănătatea 
publică şi mentală; 


e Educație şi instrucție, incluzând nivelurile preşcolar, primar, gimnazial, liceal şi 
universitar; programele şi politicile educaţionale; 


e Administraţia locală, finanțările locale, protecția socială, sectorul voluntar, 
asigurarea de locuințe, refacerea zonelor, supravegherea şi planificarea 
construcțiilor; 


e Dezvoltarea economică şi a transportului, inclusiv responsabilitatea pentru 
dezvoltarea economică a Scoției; acordarea de sprijin şi asistență financiară sau de 
altă natură industriei şi afacerilor scoțiene; promovarea comerțului şi a exportului; 
investiții interne; turism; parti ale sectorului energetic; administrarea fondurilor 
structurale europene; chestiuni legate de transportul rutier, feroviar, aerian şi 
maritim; 


e Afacerile şi legislația interne, codul civil şi codul penal, sistemul judiciar şi de 
cercetare penală, inclusiv poliția şi penitenciarele; asistența legală; eliberarea 
deţinuţilor cu condamnări pe viaţă şi a celor deținuți în urma unor erori judiciare; 
chestiuni electorale; apărarea civilă şi intervențiile în caz de catastrofe; 


e Mediul, intrând aici politicile de protecție a mediului şi chestiunile legate de 
poluarea aerului, apei şi solului; protecția pânzei freatice; 


e Agricultura, pescăriile şi domeniul forestier; 


e Sportul şi artele, incluzând Consiliul Sportiv Scoţian, Consiliul Scoţian al Artelor şi 
instituţiile naţionale; 


e Cercetarea şi statistica referitoare la domeniile delegate." (Adică toate cele 
enumerate mai sus - n.n.). 


Deci, parlament propriu, guvern propriu, cu atribuții şi responsabilități în măsură să le 
justifice - cu prisosinţă - existența şi, putem spune liniştiţi, chiar un stat propriu. Ce mai 
rămâne atunci pentru Marea Britanie? În esenţă - scăzând toate competențele delegate - 
prerogativele acesteia se rezumă la următoarele (cităm din aceeaşi sursă): 


e "Politica externă a Marii Britanii în relație cu Europa"; 

e "Securitatea națională a Marii Britanii”: 

e „Scoția rămâne parte integrantă a Marii Britanii, iar regina rămâne şeful statului 
Marii Britanii”; 

e "Parlamentul Marii Britanii este şi va fi în continuare suveran". 


Suveran peste ce? Prin ce se mai manifestă această suveranitate? Numai prin obligații? 
Prin obligația de a apăra Scoţia şi de a-i reprezenta interesele față de Europa? Si toate acestea 

doar pentru că Scoţia binevoieşte să se considere parte integrantă a Marii Britanii şi să o 
recunoască pe regină ca şef al (supra)statului? 


Cât priveşte relația cu Europa, pe lângă "administrarea fondurilor structurale 
europene", se mai specifică, în aceeaşi Carte Albă, următoarele: "Parlamentul Scoției va fi 
împuternicit să evalueze propunerile legislative ale Uniunii Europene. Se va crea un birou al 
Scoției la Bruxelles pentru susținerea intereselor Scoției". (Ne întrebăm, în fata celor de mai 
sus, ce nevoie ar mai avea Scoţia de "reprezentarea intereselor”, sau cu ce ar mai putea Marea 
Britanie să reprezinte, în plus, interesele acesteia fata de Europa?) 


Până la urmă, totul se reduce la satisfacerea orgoliului britanic, prin menținerea, mai 
mult teoretică, a "regatului unit", iar în ceea ce-i priveşte pe scoțieni (naţiune aparte, de 
origine celtică, autohtonă, practic, în raport cu anglo-saxonii, stat propriu datând din secolul 
VI, ce este supus de englezi abia în secolul XIV - temporar - pentru a fi inclus definitiv în 
"regatul unit" doar în 1707), acceptarea unui compromis menit a constitui un pas înainte spre 
redobândirea independenţei totale de odinioară. 


Treaba lor, vor spune unii, a scoțienilor şi a englezilor. Da, numai că acest model 
(scoţian) de devoluţie, constând din cele prezentate mai sus (un statut, practic, la granița 
independenţei totale!), este propus, de către politologul maghiar Molnár Gusztáv, în 
"Problema transilvană", pentru Ardeal, ca unică soluţie de rezolvare a "problemei" 
transilvane! 


Ce au în comun Scoţia şi Ardealul? Noi am zice că un singur lucru: amândouă au fost 
ținta (si victima) unor pofte imperiale de nestăvilit, timp de multe secole. Atât şi nimic 
altceva! Numai că "modelul scoţian" ar fi fost actual şi ar fi putut, eventual, să schimbe (sau 
să întârzie) mersul istoriei, pe vremea monarhiei austro-ungare. În nici un caz astăzi! Ceea ce 
Scoţia a dobândit, parțial, în 1997, Ardealul a realizat în 1918, respectiv 1920. Adică 
autodeterminarea! Iar aceasta a vizat (şi realizat) nu devoluţia, nu independenţa, ci unirea cu 
România! lar cei ce, astăzi, militează pentru devoluția Ardealului nu pot reprezenta şi nu 
reprezintă interese româneşti! 


Vom reveni, pe parcurs, asupra celor de mai sus. Deocamdată, cele reproduse din 
"Cartea Albă", referitor la prerogativele parlamentului şi executivului scoțian, seamănă 
"surprinzător" cu revendicările UDMR formulate în platforma program a uniunii formulate 
deja în 23 XII 1989: "sistem local de autoguvernare a minorității maghiare; autonomia 
obştilor săteşti; dezvoltarea unei rețele sanitare proprii; libertate totală pentru cercetarea 
ştiinţifică în limba maternă; rețea independentă de învățământ în limba maternă, de la creşă 
până la universitate ... " şi aşa mai departe. (Am citat din numărul din 6 aprilie 1990 al 
publicației "Erdélyi Hirado", organ de presă al UDMR). 


Premoniţie? Pură coincidenţă? Să fim serioşi! Este vorba de nişte obiective "de etapă”, 
care, după eşuarea "modelului etnic", au fost transferate "modelului regional", pentru a cărui 
realizare s-a apelat, printre altele, la precedentul "scoțian". Succesul acestuia, din 1997 a 
determinat reorientarea strategiei spre devoluţie, "Problema transilvană", scrisă de către M. G. 
În 1998, nefiind altceva decât unul din primii paşi în direcţia instrumentării acesteia (alături 
de apariţia lui Sabin Gherman şi de introducerea "modelului regional", prin intermediul 
Grupului Reformist al lui Toro Tibor, în sfera de decizie a UDMR). 


lar ghedesiştii, în "detaşarea" lor iresponsabilă, au mijlocit lansarea în public a 
conceptului devoluţiei, contribuind din plin, după cum vom vedea, dacă nu la receptarea 
entuziastă a acestuia, cu siguranță la crearea unor premise favorabile, alimentând 


iese: 


istoric, cultural şi mentalitar, între Ardeal şi Vechiul Regat. 

IX 
Fata necosmetizată a d-lui Molnár şi "gândul său ascuns" 


Reamintim că am renunțat atât la preconizatul "medalion Molnar", cât şi la analiza 
convențională a textului molnarian, în favoarea unei analize comparate, contrapunând textul 
"Problemei transilvane" altor scrieri ale politologului şef de la TLA (apărute, în ultimii zece 
ani în presa maghiară scrisă şi electronică), demers ce ne va permite, simultan, completarea 
"portretizării" cu pricina şi, pe de altă parte, punerea în lumină a "interesului meschin" ce se 
ascunde în spatele d-lui Molnár Gusztáv, folosind, de această dată, exclusiv afirmaţii şi 
declaraţii ale acestuia. 


Din cele prezentate până acum, chiar dacă observațiile noastre au subliniat atât 
inconsistența argumentelor, falsitatea premiselor, paralogica demonstraţiei, cât şi partizanatul 
si "gândul ascuns" al politologului maghiar, acesta apare, totuşi, măcar ca un "uriember" 
(gentleman) care recurge la un discurs civilizat. Iată şi reversul medaliei: 


"Cel mai bun lucru pe care îl putem face este să ne limităm la strictul necesar relaţiile 
şi contactele oficiale cu vecinii noştri de la sud-est, iar pe opozanţii de acolo, reprezentanţi ai 
unui univers valoric străin nouă, să-i lăsăm să crape în suc propriu ("hagyjuk ottan 
megdögleni egyedül"). La ce atâta solidarizare? Şi cu cine? Cu nişte barbari asiatici, 
împotmoliți într-o etapă istorică anterioară, analfabeți (ce nu vorbesc limbi străine şi 
întâmpină informatizarea cu lătrături), obscurantişti (adică ortodocşi), otomanizați (corupți, 
birocraţi, spahii vânători de favoruri etc.) şi stăpâniţi de un desăvârşit spirit gregar? ( ... ) De 
altfel, dacă există în aceste ţări o societate civilă mai evoluată, aceasta nu poate fi decât cea a 
comunităţilor maghiare din Voivodina şi Ardeal." (am citat dintr-un text introdus pe Internet 
în 3 iunie 1993, sub indicativul hup:/ /www.intrneuo.hulba bel/va gvolgyi/molnr.&htlI!.) 


Iată, aşadar, faţa necosmetizată a d-lui Molnar care se adresează, de această dată, nu 
elitei ghedesiste, nu românilor, în general, ci conaţionalilor săi, folosind un limbaj adecvat ca 
şi conținut şi formă, adică limbajul curent la acest nivel! (Desigur, în 1993, în plină perioadă 
de "model etnic", cu patru ani înaintea succesului devoluției scoțiene şi cu cinci ani înainte de 
a se fi produs reorientarea spre "modelul regional", românii ardeleni încă nu deveniseră 
"aliaţii naturali" şi "partenerii tradiționali" ai ungurilor, ei fiind încă vârâți sub aceeaşi căciulă 
cu regățenii!) 


Cităm în continuare din "Problema transilvană" (P.T.), pag. 25: 


"Stăpânirea absolută a statului asupra "propriului" teritoriu sau, dacă preferați, 
suveranitatea absolută este astăzi un lucru cel puțin la fel de respingător (şi periculos) ca şi 
tendința absolutistă a statului autocrat din secolul XVII de a stăpâni societatea civilă." 


Aceeaşi idee este prezentată de către Molnár Gusztáv şi în "Cotitură în politica externă 
maghiară" (Romániai Magyar Szó, 12 ianuarie 1996): 


"În cazul statelor apărute după dezintegrarea unor alcătuiri statale mai mari, această 
pretenţie de suveranitate este de-a dreptul ridicolă”. 


Deci, suveranitatea statului român asupra Ardealului este nu numai respingătoare şi 
periculoasă (pentru cine?), dar şi ridicolă! 


Ce înţelege, la urma urmei, dl. Molnár prin stat național? Iată un pasaj edificator din 
aceeaşi P. T.: 


"De fapt, putem privi națiunea ca un fel de camuflaj, prin care statul isi îmbracă într-o 
formă democratică puterea exclusivă pe care o exercită asupra "propriului" teritoriu şi o face 

să fie unanim acceptată - în interiorul spațiului dat - prin forța "irezistibilă" a simtamantului 
național. Dar această legitimare spontană e în fond la fel de vulnerabilă şi labilă cum a fost şi 
cea a monarhilor absoluţi şi, ca şi legitimarea dinastică, nu poate dura o veșnicie". 


Interesant! Se pare că "occidentalul" domn Molnár, care îşi pregătea conaționalii - încă 
din anii '80 - pentru "sfidările perioadei post-comuniste", este adânc tributar unei mentalități 
tipic comuniste. Raționamentul domniei sale seamănă leit cu unul din sloganurile educației 
ateiste de odinioară: Biserica (Si religia, în general) nu este altceva decât un mijloc de a-i 
determina pe credincioşi să accepte şi să suporte exploatarea omului de către om, respectiv a 
societăţii de către statul totalitar! 


Şi care ar fi soluția, dacă statul naţional (nu şi cel maghiar, fireşte!) a devenit 
"respingător"”, "periculos" şi "ridicol"? Cităm din aceeaşi sursă (P. T): 


"În consecință, la baza acţiunii politice care să ducă la rezolvarea efectivă a 
conflictelor trebuie să aşezăm, în loc de etnicitate şi naționalitate, teritorialitatea, identitatea 
teritorială, locală. ( ... ) Soluţia teoretică şi practică a problemei au găsit-o englezii ( ... ) prin 
introducerea devoluţiei, care realizează împărțirea rațională a puterii între parlamentul central 
şi cele locale. Devoluţia înseamnă că dominaţia exclusivă asupra teritoriului statal unic, 
spiritualizat în "sufletul națiunii", este înlocuit de pluralismul teritoriilor. Teritoriile locale 
(ținuturi istorice sau regiuni nou apărute) se transformă prin devoluție din obiecte aflate în 
administraţia statului în subiecte ale statului, într-o anumită privință devin ele însele stat. ( ... ) 
Evident, pluralismul teritoriilor nu înseamnă că statul național va trebui să împartă cu statul 
vreunei alte națiuni dominaţia atotputernică pe care o exercită, mai degrabă, "asupra 
propriului teritoriu suveran" ( ... ) nici apariția unor noi exclusivităţi teritoriale subnaţionale pe 
teritoriul dat. ( ... ) Deosebit de importanta reformă constituțională britanică prefigurează acea 
nouă construcție europeană de drept statal cu trei niveluri ce are toate şansele să se constituie 
în primele decenii ale secolului următor (reamintim că lucrarea a fost scrisă în secolul XX): 
statul local, statul naţional, care se păstrează neschimbat ca un cadru formal, şi supra-statul 
federal care reglează viaţa economică a Uniunii şi garantează pacea sa internă şi externă. 
Acest lucru înseamnă, în esență, că structura noii Europe va fi determinată de nucleul 
federativ vizibil în figura 3 (Germania + Austria - n.n.) precum şi de periferiile federale ce se 
leagă din toate direcțiile de acest nucleu (este vorba, practic, de teritoriile fostului imperiu 
habsburgic - n.n.), iar nu de statele şi forțele politice care forțează menţinerea sistemului de 
state naționale. Conservatorii englezi antieuropeni, francezii ce nu se pot elibera de gaullismul 
de dreapta şi de stânga, italienii care tot amână introducerea federalismului şi nu în ultimul 
rând unii politicieni central-europeni care continuă să defileze sub stindardul naţionalismului 
şi suveranității din secolul XIX vor face bineînţeles tot posibilul pentru a bloca acest proces. 
(... ) Dificultatea majoră în calea realizării acestui proiect nu o constituie faptul că nici în 
cadrul UE nu există unanimitate asupra lui, ci că această istorică schimbare de model are 
şanse de a se realiza doar în acea parte a Europei care se întinde la vest de linia de demarcaţie 
a lui Huntington." 


Încep să se limpezească lucrurile? Deci, atât interese locale (regionale), cât şi cele ale 
construcției europene cer pluralismul teritoriilor, devoluția, structura federativă a noii Europe 
fund incompatibilă cu statele naționale. Dificultatea majoră în realizarea acesteia nu o 
reprezintă opoziţia unor state naționale din UE (Franţa, Italia, etc.), ci caracterul limitativ al 
liniei lui Huntington. Ceea ce, altfel spus, înseamnă că "nucleul federativ" împreună cu 
"periferiile federale" se pot dispensa de prezenţa "statelor naționale" şi îşi pot constitui "supra- 
statul", dacă nu o confederație europeană, atunci una dunăreană, dar că dificultatea majoră în 
realizarea plenară a respectivului proiect o constituie faptul că anumite zone (printre care şi, 
sau mai ales, Ardealul) aflate la vest de demarcaţia huntingtoniană aparțin unor state 
neintegrabile în amintita confederație. Sau nu este aşa? Să vedem ce spune dl. Molnár, pentru 

uzul exclusiv al conationalilor d-sale: 


"Acele unități politice, mai mici sau mai mari, care dispuneau de o anumită 
independenţă, de instituţii politice, de tradiţii şi de conştiinţă statală, pot fi considerate state 
chiar dacă aparțin, în condiții de mai mică sau mai mare subordonare, unui organism politic 
mai larg. În acest sens, pot fi considerate state Cehia şi Moravia în cadrul Imperiului Romano- 
German (... ) sau Ungaria în cadrul Monarhiei Austro-Ungare. ( ... ) Ungaria ("istorica" - n.n.) 
va renaşte, în momentul în care - împreună cu partenerii istorici - se va integra într-o nouă 
alcătuire suprastatală, mai largă decât cele anterioare, alcătuire ce va fi destul de aproape spre 
a asigura pacea civică şi destul de departe pentru a nu stingheri continuarea unei istorii bazate 
pe comunitatea de tradiţii, valori şi interese." (Am citat din "Cotitură în politica externă 
maghiară", RMSz 12 ianuarie 1996). 


Nu este destul de limpede? Atunci să reproducem şi continuarea textului publicat pe 
Internet în 1993, cel cu care ne-am început capitolul: 


"Vecinii noştri sau vor înţelege tendințele de descentralizare ale acestor provincii 
(Voivodina şi Ardeal - n.n.), ce aparţin istoriceşte Europei Centrale ( ... ) sau pur şi simplu le 
vor pierde, părțile mai europene desprinzându-se de cele mai puţin europene. Atunci va fi o 
altă Serbie şi o altă Românie, dar, negreşit, va fi şi o altă Ungariei care îşi va recupera 
teritoriile ce i-au fost furate!" 


De această dată credem că totul este cum nu se poate mai limpede. 


lată, aşadar, gândul ascuns şi interesul meschin ce se ascunde în spatele ideilor lui 
Molnár Gusztáv! 


Apare, totuşi, întrebarea: cum vede politologul-sef al TLA realizarea practică a 
recuperării "fragmentelor de Mitteleuropa"? Ne-o va spune chiar domnia sa, în capitolul 
următor. 

X 
"Interesele meschine" ale d-lui Molnár 


Revenim la întrebarea cu care ne-am încheiat capitolul precedent: cum vede dl. 
Molnár Gusztáv problema recuperării "fragmentelor de Mitteleuropa"? 


De notat că ceea ce vom reproduce, în cele ce urmează, este posterior "nominalizării 
de la Helsinki"! Este vorba de participarea politologului şef al TLA la simpozionul timişorean 
"Anno Mirabilis", ediția 1999 - închinat evenimentelor petrecute acolo în urmă cu zece ani - 
şi de un interviu acordat de acesta, pe marginea lucrării prezentate la simpozionul respectiv, 
cotidianul Romániai Magyar Szó, interviu consemnat de către Pataki Zoltán şi publicat în nr. 
3285/30 decembrie 1999 al amintitei publicații, sub titlul "Revoluția paşnică a Banatului si 
Transilvaniei - Pe lângă o strategie națională avem nevoie si de una regională". Promitator si 
incitant titlu! Iată câteva fragmente reprezentative: 


"Revoluția Europei Centrale - aici mă refer la Ungaria, Polonia si Cehoslovacia - 
consumată între 1989 - 1990, a decurs în mod paşnic si organizat, schimbarea fiind pregătită 
din timp. Şi-a spus cuvântul tradiția occidentală a acestor tari. (... ) 


Schimbarea, prăbuşirea comunismului n-a fost un fenomen central-european, ci unul 
global. Comunismul s-a prăbuşit până si în patria sa. Factorii politici sovietici au realizat că 
este vorba de un proces ce nu poate fi stăvilit. Aici, însă, în ţările din răsărit, s-a aplicat un alt 
model: forțele mai raționale ale partidului unic, împreună cu armata şi cu serviciile secrete, şi- 
au comandat propria "schimbare". În România a fost vorba de o evoluție cu totul particulară, 
din motive geopolitice, dată fiind situarea ei între Europa Centrală si cea de Est - Sud-Est. 
Această evoluţie a fost influențată şi de faptul că Ardealul (cu precădere Banatul) aparține, 
prin tradiție şi aspirații, Europei Centrale. Ca atare, revoluţia nu putea să înceapă decât aici! 
(... ) Tot acestei situaţii geopolitice particulare i se datorează şi faptul că revoluția română, 
după un debut autentic, a fost, a putut fi deturnată. Au intrat în acţiune tehnicile ruseşti şi 
sârbeşti de tranziţie. Simbioza acestora este caracteristică României până în zilele noastre. În 
1996 s-a produs o mutare importantă, dar e încă evidentă zbaterea disperată de desprindere de 
respectivele structuri de putere, incredibil de rezistente. 


În ce constă revoluţia paşnică ce se derulează în zilele noastre? Europa Centrală, din 
punct de vedere geopolitic, astăzi nu mai există: ea s-a integrat în Occident, ceea ce reprezintă 
un fapt deosebit de pozitiv. A apărut o nouă frontieră, iar aceasta constituie POBLEMA 
PRIORITARĂ (s.n.) a prezentului. Să ne gândim la Voivodina, Transilvania şi Banat, 
provincii ce prin tradiţie istorică, mentalitate, cultură (inclusiv a muncii) şi opţiune politică 
aparțin Europei Centrale, reprezentând entități particulare şi discordante în contextul actual de 
apartenență, statele tutelare respective fiind funciar marcate de trăsături caracteristice sud- 
estului european. Aceste provincii sunt în plin proces de REVOLUŢIE PAȘNICĂ (s.n.), 
pentru a-şi dobândi o IDENTITATE PROPRIE (s.n.) (...) Prevăd şi o evoluţie mai puțin 
fericită, în caz că PDSR va câştiga viitoarele alegeri şi va proceda la o recentralizare 
substanţială. În acest caz, revoluţia paşnică a Banatului şi Transilvaniei pentru o nouă 
identitate va dobândi un caracter de CONFRUNTARE. (s.n.) 


Ce înseamnă aceasta, din punctul nostru de vedere, al ungurilor? Înseamnă că va trebui 
să elaborăm un discurs care să poată fi acceptat de toți ardelenii, indiferent că sunt unguri, 
germani sau români. Va trebui să condamnăm exclusivismul şi să renunțăm la el, să creăm 
categorii, valori şi platforme comune. Nouă, ungurilor din Budapesta, ne revine nu doar 
sarcina de a sprijini minoritatea maghiară - obligație constituțională şi morală pentru care 
există căi şi mijloace civilizate - ci şi RESPONSABILITATEA PENTRU INTREGUL 

TERITORIU. (s.n.) Trebuie să operam nu numai cu strategii nationale, ci şi cu strategii 
regionale, acestea două fiind, în cazul de faţă, legate organic şi complementare. 


Cum reacționează Uniunea Europeană față de tendințele regionaliste ale unor 
componente ale Europei Centrale? Foarte multi au interpretat greşit criza din Kosovo. (...) 
Occidentul a intervenit în baza principiului sprijinirii unei majorităţi regionale, şi nu a unei 
majorităţi etnice. În Kosovo, acestea, întâmplător, au coincis. Ceea ce impune următoarea 
întrebare: are maghiarimea din Voivodina sau Ardeal o strategie capabilă să realizeze, la nivel 
de provincie, o majoritate locală care să se poată exprima în mod democratic? Pentru aşa ceva 
e nevoie de parteneri! În Voivodina există partide regionale, în Ardeal acest proces este încă 
incipient. Important este ca UDMR să chibzuiască foarte bine asupra strategiei în stare să 
realizeze o astfel de majoritate locală. In momentul în care această majoritate există şi se 
exprimă legitim, SE POATE CONTA PE AJUTORUL OCCIDENTULUI. (s.n.) 


Ne aflăm într-o situație care transcede dimensiunea etnică. Va trebui să renunțăm la 
logica axată pe conflictul "comunitatea maghiară versus politica antimaghiară centrală 
românească" şi să recurgem la logica regională, ceea ce va invedera existenţa firească a unor 
parteneri. Atunci când, în 1997 (deci, imediat după succesul devoluţiei scoțiene! - n.n.), am 
scris "Problema transilvană”, a cărei discuție a apărut abia acum, prevăzusem deja 
posibilitatea apariţiei unei mişcări regionale româneşti în Ardeal. Constat, cu satisfacție, că 
previziunile mele se confirmă. (... ) 


Observ că Sabin Gherman a evoluat în sens pozitiv (...) Până s-a manifestat prea 
agresiv, cred că a reuşit mai degrabă să sperie lumea, decât s-o atragă. Consider că noi, 
ungurii, trebuie să-l întâmpinăm cu bunăvoință pe Sabin Gherman, mai ales că din ultimele 
sale declaraţii rezultă că nu vrea să concureze UDMR, ci să-i devină partener. (...) 


Dacă partidul lui Ciorbea ar putea să ne devină, la rândul său, partener? In ceea ce-l 
priveşte pe fostul premier, tot ce se poate. Să ne gândim că până a fost în fruntea guvernului a 
vădit un interes deosebit atât pentru problemele comunităţii maghiare, cât şi pentru 
transilvanism. Acum, însă, a fost nevoit să se asocieze cu nişte oameni ce reprezintă vechea 
linie naționalistă a PNȚ, mă refer, în speţă, la clanul Boilă. Este adevărat, în această familie a 
existat şi un Romul Boilă care, în 1931, a publicat Proiectul de Constituţie al unei Românii 
federalizate, în care prevedea diete separate pentru Ardeal, Oltenia, Muntenia şi Moldova. (...) 
A existat şi un astfel de Boilă! Momentan s-ar părea că Ciorbea dispune de o marjă de 
manevră minimă, fiind obligat să concureze Partidul Naţional Țărănesc tradiţional." 


Textul este de o densitate "tematică" de-a dreptul neverosimilă, drept care comentarea 
lui va necesita un spaţiu considerabil. Pentru început să apelăm la un comentariu făcut "la 
cald" şi publicat, la vremea respectivă, în paginile "Timpului": 


"Fireşte, despre " identitate proprie", "transilvanism", "devoluţie", "aliaţi naturali" şi 
"parteneriate" cu aceştia am mai auzit (Si scris), toate fiind concepte lansate (sau relansate), în 
ultimii ani, de către Molnár. Tot de la dânsul ştim că aceste concepte au fost introduse în 
UDMR, prin mijlocirea " Grupului Reformist" (Reformista Tömörülés) condus de Toro Tibor, 
spre "luarea la cunoştinţă şi conformare". (A se vedea, în acest sens, penultima anexă la 
"Istoria maghiaro-maghiară în citate", care reproduce documentul cu pricina al amintitei 
grupări, datat 26 martie 1999, document cu un conținut tipic molnarian). 


Interviul reprodus conţine, însă, şi nişte elemente noi, asupra cărora merită să ne 
aplecăm. Să recapitulăm: țările din prima linie, datorită ascendentului lor occidental, şi-au 
realizat "schimbarea" în mod "catifelat"; cei din est şi sud-est au recurs la un model aparte, 
tributar specificului local; România, prin poziția sa geopolitică şi datorită faptului că ar fi 
alcătuită din două zone distincte - una intracarpatică, central-europeană şi cu tradiții 

occidentale, alta extracarpatică, est-europeană şi tributară unui alt spirit - a avut o evoluţie 
particulară, rezultată din conflictul celor două "modele", cu repercusiuni până în prezent; 
"schimbarea de regim" din 1996 a adus cu sine o relaxare favorabilă emancipării provinciilor 
"occidentale", Transilvania şi Banatul; acestea se află în plin proces de "revoluţie paşnică", 
după model central-european, în vederea dobândirii unei identități proprii; acest proces 
paşnic, în caz că PDSR va câştiga viitoarele alegeri (cele din 2000), se va transforma într-unul 
de confruntare; în această confruntare se poate conta pe ajutorul Occidentului (ca şi în 
Kosovo!) doar în măsura în care Ardealul va reuşi să se legitimeze cu o majoritate regională 
(şi nu etnică!), această majoritate regională este de neconceput fără parteneri; ca atare, 
dimensiunea etnică trebuie înlocuită cu cea regională, confruntarea minoritate etnică - 
majoritate "opresivă" trebuie mutată pe un alt făgaş, cel al emancipării regionale transetnice 
(imposibil de realizat fără participarea românilor ardeleni). 


Iată, aşadar, de unde provin importanţa covârşitoare ce se acordă participării româneşti 
la servirea "cauzei", bunăvoința cu care sunt întâmpinate inițiativele unui Sabin Gherman, 
asiduitatea cu care se caută adepți ai federalizării în rândurile virtualilor aliați (sau ai 
strămoşilor acestora), ori zdroaba disperată de a-i învrăjbi pe românii ardeleni cu cei din 
Vechiul Regat!" 


Comentariul reprodus îşi păstrează, nealterată, actualitatea: până şi legea cu statutul 
maghiarilor trăitori în "statele succesoare", în ciuda caracterului etno-discriminator care 1 se 
atribuie, face parte din acelaşi scenariu regional şi este menită a contribui la realizarea mult 
râvnitei majorități regionale transetnice! (Vom reveni). 


Cât priveşte "migăloasa construcție” a d-lui Molnár, să dea Dumnezeu ca toate 
speranțele politologului maghiar să se năruie aidoma celei investite în presupusa evoluţie (de 
după câştigarea alegerilor) a PDSR! 

XI 
"Anno Mirabilis” - Timişoara 1999 


De unde şi până unde, vor spune unii, devoluţia înseamnă desprinderea Ardealului de 
România, mai ales că Molnár Gusztáv precizează în "Problema transilvană" că aceasta nu va 
presupune, în nici un caz, "că statul naţional va trebui să împartă cu statul vreunei alte naţiuni 
dominaţia asupra teritoriului" şi nici "apariţia unor noi exclusivități teritoriale subnaționale pe 
teritoriul dat." 


Trecem peste afirmaţiile aceluiaşi Molnár Gusztáv, pe care le-am reprodus, în 
capitolele anterioare, din alte surse (de pildă, din Româniai Magyar Sz6 sau de pe Internet), 
afirmaţii care le contrazic pe cele din "Problema transilvană" şi nu lasă nici o îndoială asupra 
obiectivelor - REALE - ale politologului maghiar, şi ne vom ocupa exclusiv de textul 
prezentat la simpozionul "Anno Mirabilis" (Timişoara, 1999), despre care spuneam că are o 
densitate "tematică" neverosimilă. Cele conţinute în textul respectiv sunt arhisuficiente pentru 
a conchide că nu "neînţelegerea tendințelor de descentralizare ale acestor provincii 
(Voivodina şi Ardeal - n.n.) va duce la pierderea lor”, ci exact devoluția acestora va 
reprezenta un prim şi hotărâtor pas în această direcţie. (Devoluţia de tip scoţian presupune o 
autonomie la granița independenţei totale, relaţii directe cu Uniunea Europeană şi chiar 
posibilitatea unei integrări separate, având în vedere faptul că Europa Unită va fi o uniune a 
regiunilor şi nu a statelor. "Nucleul federal" există, "periferiile federale" gravitează spre 
acesta, iar alcătuirea "supra-statului", după spusele aceluiaşi Molnár Gusztáv, va putea ignora 
statele naționale refractare. Integrarea unilaterală a Ardealului va însemna, practic, 
desprinderea de România. De altfel, în interminabila serie de talkshow-uri istorice de la 
posturile maghiare de televiziune, a devenit deja un loc comun ideea că "integrarea europeană 
va rezolva şi nedreptățile Trianon-ului”. Că legislația actuală nu prevede - explicit - integrarea 
doar a unor parti de state, a unor regiuni, sau că n-ar exista un precedent creat în acest sens? 
Ei şi? NATO, de pildă, nu şi-a schimbat, cu de la sine putere, doctrina şi legislaţia, atunci 
când interesele "Occidentului" au cerut-o? Ce şi cine va împiedica UE să procedeze la fel? Să 
nu anticipăm, însă, şi să procedăm la o analiză cuprinzătoare a textului cu pricina, în care se 
regăsesc, alături de repere strategico-tactice importante (pe care le-am subliniat, cu majuscule, 
în capitolul precedent), practic, toate momentele semnificative ale istoriei post-decembriste a 
revizionismului maghiar, jalonate de către principalul ideolog şi strateg al acestuia. 


Să începem cu "schimbarea", cu prăbuşirea comunismului: 


"Revoluţia Europei Centrale - aici mă refer la Ungaria, Polonia şi Cehoslovacia - 
consumată între 1989 - 1990, a decurs în mod paşnic şi organizat, schimbarea fiind pregătită 
din timp. Şi-a spus cuvântul tradiţia occidentală a acestor tari". 


În realitate, şi-a spus cuvântul târgul încheiat între marile puteri ale vremii - la 
Moscova în 1988 şi la Malta în 1989 - vizând ţările "din prima linie”. (A se vedea, în acest 
sens, presa americană din martie 1989 şi cartea lui Strobe Talbot "La cele mai înalte nivele"). 


Cât priveşte "tradiţia occidentală" invocată, doar atât că respectiva "pregătire din timp" 
şi "derulare paşnică"” a evenimentelor din Europa Centrală s-a datorat unui singur factor: 
faptul că respectivele tari se aflau sub controlul total al KGB! Acesta a fost factorul care a 
permis predarea paşnică a puterii, conform înțelegerii stabilite în prealabil, şi nu amintita 
"tradiție occidentală"! 


Să mergem mai departe: 


"Prăbuşirea comunismului n-a fost un fenomen central-european, ci unul global. (... ) 

Factori politici sovietici au realizat ca este vorba de un proces ce nu poate fi stavilit. Aici, 
însă, în țările din răsărit, s-a aplicat un alt model: forțele mai raționale ale partidului unic, 
împreună cu armata şi cu serviciile secrete, şi-au comandat propria "schimbare". 


Comunismul s-a prăbuşit - aşa, de capul lui şi în mod "stihinic" - iar "forțele mai 
raționale" ale partidului unic, pentru a nu fi luate de val, "şi-au comandat propria schimbare"? 
Să fim serioşi! De fapt, URSS a înțeles că a pierdut atât războiul rece, cât şi competiția 
economică mondială, a înțeles că economia de piață este superioară ca eficiență celei 
planificate, a înţeles că, cel puţin deocamdată, menţinerea bipolarităţii de putere şi continuarea 
competiţiei militare (ne referim la cursa înarmărilor) o va împinge spre faliment economic şi a 
procedat în consecinţă. Tot ceea ce s-a întâmplat în 1989 - 1990 în (şi cu) lagărul socialist a 
fost rezultatul conştientizării celor de mai sus. Nu a fost o prăbuşire, nici o renunțare 
(definitivă), ci o reorientare tactică, negociată, fireşte. Cine crede că Rusia n-a ştiut să şi 
profite de pe urma "prăbuşirii comunismului" este mai mult decât naiv. 


Pe de altă parte, de unde şi până unde o prăbuşire globală a sistemului comunist? S-a 
prăbuşit acesta, de pildă, în China? Câtuşi de puţin! S-a reorientat doar spre economia de 
piață, fără a renunţa la restul elementelor de doctrină şi de sistem. Desigur, este vorba de un 
compromis, de un hibrid (probabil) neviabil în alte zone geografice (şi spirituale) ale lumii, 
dar, deocamdată, acesta - în China - dă roade care uimesc (şi descumpănesc) o lume întreagă. 


Unde vor duce "reorientarea rusească" şi "experimentul chinezesc" rămâne de văzut. 
Mai ales în condiţiile în care aceste două forțe au încheiat, deja, o alianță fermă. Oricum, 
zilele sistemului mondial unipolar de putere par a fi numărate! 


Să continuăm analiza textului molnarian: 


"În România a fost vorba de o evoluţie cu totul particulară, din motive geopolitice, 
dată fiind situarea ei între Europa Centrală şi cea de Est - Sud-Est. Această evoluţie a fost 
influenţată şi de faptul că Ardealul (cu precădere Banatul) aparţin, prin tradiție şi aspirații, 
Europei Centrale. Ca atare, revoluţia nu putea să înceapă decât aici! ( ... ) Tot acestei situaţii 
geopolitice particulare i se datorează şi faptul că revoluţia română, după un debut autentic, a 
fost, a putut fi deturnată. Au intrat în acţiune tehnicile ruseşti şi sârbeşti de tranziție. Simbioza 
acestora este caracteristică României, până în zilele noastre”. 


Cu alte cuvinte: revoluţia din Timişoara a fost una autentică, central-europeană (adică, 
printre altele, pregătită din timp şi organizată!), ea fiind deturnată (de la obiectivele ei 
"central-europene"!) de către cea bucureşteană - de tip rusesc - în care "forțele mai raționale 
ale partidului unic, împreună cu armata şi cu serviciile secrete, şi-au comandat propria 
schimbare"! Sau nu asta spune, ceva mai voalat, dl. Molnâr? (De altfel, în continuare, 
politologul maghiar vorbeşte despre "revoluţia paşnică" a Ardealului pentru dobândirea unei 
"identități proprii", ca despre un epifenomen firesc în contextul dat!) 


Singura concluzie logică ce se impune este că, în viziunea dlui Molnăr, revoluția de la 
Timişoara a fost nu începutul revoluţiei române, ci o revoluţie locală, regională, ce urmărea, 
atunci ca şi acum, o nouă identitate ("central-europeană") pentru Ardeal! 


Cât priveşte "simbioza tacticilor ruseşti şi sârbeşti de tranziție", care ar "caracteriza 
România până în zilele noastre", chestiunea vine de se leagă. Cu "tehnicile ruseşti” ne-am 
lămurit, cum o fi cu cele sârbeşti? 


În ce a constat, în fond, "tranziția" iugoslavă din ultimii zece ani? În ce altceva, decât 
într-o continuă dezagregare, indusă din afară şi impusă cu forţa armelor, inclusiv cu cea a 
celei mai redutabile (şi "democratice") alianţe militare a Terrei? Şi în ce a constat "tehnica 
sârbească" în faţa acestei "tranziții"? În ce altceva, decât în încercarea disperată de a se opune 

acestei dezagregari? 


Asta sa fie "tehnica sarbeasca" pe care o aplica si Romania, "pana in zilele noastre", 
opozitia fata de dezintegrarea tarii? 

XII 
"Modelul Kosovo” - sau pe ce miza Molnár Gusztav în 1999 


Să recapitulăm: Ardealul - ca fragment de Mitteleuropa - a avut parte, în 1989, de o 
revoluţie ce nu şi-a putut finaliza obiectivul de a oferi acestei provincii o nouă identitate, fiind 
deturnată de către "tehnicile ruseşti şi sârbești" însuşite la Bucureşti. 


Să mergem mai departe cu analiza textului molnarian: 


"În 1996 s-a produs o mutare importantă, dar e încă evidentă zbaterea disperată de 
desprindere de respectivele structuri de putere, incredibil de rezistente." 


Desigur, este vorba despre câştigarea alegerilor de către CDR. În ce constă, din 
punctul de vedere al d-lui Molnár, importanța "mutării" şi care sunt "structurile de putere" 
care "se zbat cu disperare" să zădărnicească speranţele investite de către politologul maghiar 
în respectiva mutare? Dacă ţinem cont de faptul că citatul reprodus urmează imediat. după 
pasajul cu "deturnarea revoluției timişorene de la obiectivele sale (central-europene) inițiale" 
şi cu "simbioza tehnicilor ruseşti şi sârbeşti de tranziţie, care caracterizează România până în 
zilele noastre", răspunsul nu poate fi decât unul singur: importanţa "mutării" o reprezenta 
perspectiva încetării (sau măcar relaxării) opoziției față de "emanciparea" Ardealului, faţă de 
"revoluţia paşnică" menită a-i aduce acestuia o "nouă identitate”. Cât priveşte "structurile de 
putere incredibil de rezistente", care se opun - în continuare - acestei "emancipări", răspunsul 
este la fel de simplu: aceste structuri, moştenite de la vechea Putere ("neocomunistă” - cum 
altfel?), nu puteau fi decât cele chemate - în România sau în orice altă ţară a lumii - să 
vegheze asupra unităţii şi suveranităţii statului şi să-i apere integritatea teritorială. (În lumina 
celor de mai sus, "cederizarea" respectivelor structuri capătă noi valenţe!) 


Să mergem mai departe: 


"În ce constă revoluţia paşnică ce se derulează în zilele noastre? Europa Centrală, din 
punct de vedere geopolitic, astăzi nu mai există: ea s-a integrat în Occident, ceea ce reprezintă 
un fapt deosebit de pozitiv. A apărut o nouă frontieră, iar aceasta constituie problema 
prioritară a prezentului." 


Să remarcăm că pentru dl. Molnár integrarea europeană a țărilor din "grupul de la 
Vişegrad" este o chestiune quasi consumată. (Ştie domnia sa ce ştie!) In al doilea rând, de ce 
respectiva frontieră reprezintă "problema prioritară a prezentului"? Şi pentru cine? Este vorba, 
fireşte, despre "fragmentele" ce trebuie recuperate şi despre "recuperatori”. De altfel, pasajul 
următor este mai mult decât edificator în acest sens: 


"Să ne gândim la Voivodina, Transilvania şi Banat, provincii ce prin tradiție istorică, 
mentalitate, cultură (inclusiv a muncii) şi opţiune politică aparțin Europei Centrale, 
reprezentând entități particulare şi discordante în contextul actual de apartenență, statele 
tutelare respective fiind funciar marcate de trăsături caracteristice sud-estului european. 
Aceste provincii sunt în plin proces de revoluţie paşnică, pentru a-şi dobândi o identitate 
proprie." 


Nimic nou, vor spune unii, fata de cele afirmate în "Problema transilvană". De acord, 
în speţă, în ceea ce priveşte prima frază, drept care nici nu vom reveni asupra falsității 
premiselor sau a paralogicii argumentaţiei. Dar chestiunea cu "revoluția paşnică" este, totuşi, 
nouă. Dacă "identitatea proprie" poate fi echivalată, la o adică, cu "statul local”, cu statul de 
tip scoțian, revoluția, cât ar fi ea de paşnică, nu poate fi asimilată devoluției. Revoluţia, orice 
s-ar spune, este, totuşi, cu totul altceva decât devoluţia. Revoluţia, fie ea şi "de catifea”, 


Înseamnă înlăturare, înseamnă dobândirea unei "identități proprii" ce nu poate fi obţinută prin 

devolutie. Devolutia (delegarea de competente) se acorda, revolutia se impune. Prima se 
infaptuieste de sus in jos, cea de a doua de jos in sus. Devolutia inseamna compromis, 
revolutia inseamna confruntare. 


Că dl. Molnár ar fi recurs la o metaforă? În această eventualitate sintagma trebuia 
încadrată între ghilimele, or acestea lipsesc, cu desăvârşire, în textul cu pricina. De altfel, 
"revoluţia paşnică" a politologului maghiar, după succesiunea în care este încadrată în text, nu 
este altceva decât continuarea, "cronicizarea" revoluţiei de la Timişoara, în aşteptarea unui 
nou „puseu acut". Că aşa este, ne-o arată, fără echivoc, următorul paragraf din textul 
molnarian: 


"Prevăd şi o evoluție mai puţin fericită în caz că PDSR va câştiga viitoarele alegeri şi 
va proceda la o recentralizare substanţială. In acest caz, revoluția paşnică a Banatului şi 
Transilvaniei pentru o nouă identitate va dobândi un caracter de confruntare." 


Iată, aşadar, pe ce miza, în realitate, politologul maghiar în 30 decembrie 1999 (dată la 
care a avut loc simpozionul "Anno Mirabilis '90"), deci la mai puţin de un an până la 
amintitele alegeri! Cât priveşte "evoluţia mai puţin fericită", aprecierea nu trebuie să deruteze 
pe nimeni: fireşte, dl. Molnăr nu putea să declare, mai ales în presă, că, de fapt, era vorba, din 
punctul de vedere al căuzaşilor, de cea mai fericită evoluţie, singura care ar fi putut oferi 
şanse reale pentru derularea mai rapidă a "modelului regional", pentru instrumentarea unui 
scenariu de tip Kosovo. 


De ce spunem asta? N-o spunem noi, ci tot dl. Molnár Gusztáv: 


"Foarte mulți au interpretat greşit criza din Kosovo. ( ... ) Occidentul a intervenit în 
baza principiului sprijinirii unei majorităţi regionale, şi nu a unei majorităţi etnice. În Kosovo, 
acestea întâmplător au coincis. ( ... ) În momentul în care această majoritate există şi se 
exprimă legitim, se poate conta pe ajutorul Occidentului." 


Deci, nu noi am pomenit de Kosovo, nu noi am invocat paralelisme care, în fapt, nu 
există - dar se pot induce, ci dl. Molnâr. 


Să rezumăm: "revoluţia paşnică", în condiţiile unei "majorităţi regionale transetnice" 
create, poate duce la "autodeterminare" printr-un referendum patronat de către Occident (să ne 
amintim de ultimele evoluţii de la Rambouillet!); în caz că, în condiţiile descrise, "revoluția 
paşnică" dobândeşte un caracter de confruntare (ca şi în Kosovo), se poate conta (ca şi în 
Kosovo!) pe intervenţia Occidentului. 


Sau nu asta spune, la urma urmei, dl. Molnár? Ce altceva se poate înțelege din textul 
pe care îl analizăm? Nu ne-am exprimat destul de clar? Să reformulăm atunci: Ardealul, în 
virtutea "ascendentului său occidental", justificat prin criterii istorice, de mentalitate şi de 
opţiune politică, beneficiind de "descentralizarea" oferită de către "regimul Constantinescu” 
este în plin proces de "revoluție pașnică" în vederea obţinerii unei "identități proprii"; în caz 
că PDSR, câştigând alegerile, va proceda la o "'recentralizare", revoluţia, din paşnică, va 
deveni confruntativă, adică se va transforma într-un conflict armat; în această situație, dacă 
combatanții ardeleni se vor putea legitima cu o majoritate regională convingătoare, 
Occidentul (citeşte NATO) va interveni, România împărtăşind soarta Serbiei. 


Sau nu asta spune dl. Molnár? 


Desigur, PDSR, deşi a câştigat alegerile, n-a procedat la mult dorita - de către Molnâr 
Gusztáv (şi nu numai) - "recentralizare", după cum nici "regionaliştii” ardeleni nu se pot lăuda 
cu mai mult de douăzeci şi ceva de procente, dar aceasta nu schimbă cu nimic datele 
"molnariene" ale problemei: agresiunea hungaristă asupra Ardealului continuă fără 
întrerupere, scenariile se succed într-o veselie frenetică, iar preşedintele de onoare şi, totodată, 

disidentul-şef al UDMR se plânge - culmea! - de "discriminarea şi exterminarea maghiarilor 
din Ardeal"! 


Şi fata de toate acestea, Opoziția din România, în speță acel segment al ei care ar putea 
intra în discuţie, în loc să întindă o mână de ajutor, rupe protocoale, obligând PSD să 
guverneze, practic, cu o formaţiune care şi-a însuşit, încă din 1999, scenariul molnarian! 


Iar intelighenţia "civică" se ocupă, în continuare, de "extremiştii” români, suflând, 
practic, în pânzele unui Molnár Gusztáv! 


Pe la noi, prin Ardeal, există o vorbă: "Dacă Dumnezeu vrea să-şi bată joc de cineva, 
mai întâi îi ia mințile". 


Necazul este că aceştia, la rândul lor, îşi bat joc de o ţară întreagă. 

XIII 
UDMR şi " modelul regional” 


De unde ştim că UDMR, partener - prin forța împrejurărilor - al PSD, dacă nu la 
guvernare, atunci la asigurarea majorităţii parlamentare necesare actului de guvernare, şi-a 
însuşit, încă din 1999, scenariul regional al d-lui Molnár? 


Indicii sau chiar dovezi, în acest sens, există cu duiumul. lată câteva dintre ele: 


"Are maghiarimea din Voivodina sau Ardeal o strategie capabilă să realizeze, la nivel 
de provincie, o majoritate locală care să se poată exprima în mod democratic? Pentru aşa ceva 
e nevoie de parteneri! În Voivodina există partide regionale, în Ardeal acest proces este încă 
incipient. Important este ca UDMR să chibzuiască foarte bine asupra strategiei în stare să 
realizeze o astfel de majoritate locală." (Molnár Gusztáv, în Romániai Magyar Szó nr. 
3285/30 decembrie 1999). 


Deci, dacă UDMR trebuie (trebuia, la data respectivă) "să chibzuiască foarte bine" 
asupra strategiei respective, înseamnă că "sensibilizarea" se produsese deja! Să mergem mai 
departe: 


"Şi în interiorul UDMR poate fi sesizată o reorientare spre "trasilvanism". Mă refer nu 
la resuscitarea vechiului transilvanism cu caracter mai degrabă cultural - ci la promovarea 
unui regionalism politic instituționalizat. Este meritul "Grupării reformiste" de a fi introdus 
această idee. Să vedem ce va face UDMR cu ea". (Am citat dintr-un interviu acordat de către 
Molnár Gusztáv ziarului clujean "Szabadság", la data de 29 aprilie 1999, interviu consemnat 
de Szekely Kriszta, introdus şi pe Internet, la http:/hhrf.org/erdelyi/most/04- 29-99.html). 


lată, deci, că "sensibilizarea" cu pricina se produsese deja la o dată anterioară celei de 
29 aprilie 1999! Mai mult, aflăm şi cine a fost mijlocitorul, cine a introdus în UDMR 
"scenariul regional" elaborat de către politologul-şef al TLA din Budapesta: nimeni altul decât 
dl. Toro Tibor (parlamentar român!), conducătorul "Grupării Reformiste" din UDMR. 


De altfel, cunoaştem şi documentul oficial prin care respectiva grupare a procedat la 
"implementarea" modelului regional, ba, mai mult, l-am şi publicat, ca o anexă (la pagina 
131) a "Istoriei maghiaro-maghiare în citate”. lată câteva idei, tipic molnariene, conţinute în 
documentul intitulat "Propunere pentru modificarea programului - Politica regională a 
Uniunii" (Bucureşti, 26 martie 1999); 


"În conformitate cu principiile şi practicile (sic! - n.n.) referitoare la procesul de 
integrare europeană a regiunilor (deci, a REGIUNILOR!!! - n.n.), respectiv a aplicării 
principiului subsidiarității, UDMR doreşte ca, prin politica sa naţională şi locală, să reprezinte 
interesele politice, economice, culturale şi sociale ale Ardealului. ( ... ) Profitând de condițiile 
economice, de mediu şi teritoriale oferite de Ardeal, trebuie să pregătim regiunea istorică, 
aflată la granițele UE, pentru o dezvoltare care asigură şanse pentru aderarea la Uniune. (Deci, 
aderarea la UE a regiunii istorice numită Ardeal!!! - n.n.) (... ) Deci, politica UDMR trebuie 
să devină una orientată spre interesele Ardealului. ( ... ) Pe concetățenii noştri români îi 
considerăm parteneri. Ei sunt cei care ne cunosc şi care au aceleaşi interese ca şi noi. (... ) 
Dorim să fim partenerii românilor (şi popoarelor) din Ardeal (deci, din ARDEAL!!! - n.n.) în 
vederea susținerii şi reprezentării intereselor Ardealului." 


Mai este oare nevoie de vreun comentariu? Şi toate acestea (şi multe altele, regăsibile 
la sursa citată) au pătruns în UDMR nu pe uşa din dos, ci sub forma unei moţiuni menite a 
modifica programul Uniunii, depunerea ei precedând cu două luni Congresul din mai 1999! 

Dacă scenariul regional transetnic al dl. Molnar a fost însuşit de către conducerea 
("moderată") a UDMR? Ba bine că nu! (Că nici aceasta nu e de capul ei, şi cu atât mai puțin 
dl. Molnăr!). Putem afirma, fără teama de a greşi, că până şi "radicalii" şi-au însuşit 
elementele de bază ale acestuia. Este suficient să amintim, în acest sens, că la pomenitul 
congres (Miercurea-Ciuc, 15-16 mai 1999) dl. Marko Bela vorbea deja despre "necesitatea 
unui mai mare accent pus pe politica regională", iar "cei 150" (de radicali), în scrisoarea lor 
către Clinton - datată 16 mai 1999 - introduceau deja nişte inconfundabile elemente 
molnariene de strategie regională transetnică. Iată citatul cu pricina: 


"Maghiarimea din Ardeal, în urma unor nedrepte diktate (Trianon 1920 + Paris 1947 - 
n.n.) a ajuns sub autoritatea unui univers valoric străin, cel al românilor din sud. (... ) 
Subliniem faptul că în cazul nostru problema nu este de ordin etnic, adică nu intervine între 
cele două popoare, ci de ordin etnopolitic: tensiunea se manifestă între comunitatea maghiară 
şi politica majoritarilor sudişti. Convieţuirea seculară cu noi - în perspectiva sfidărilor 
viitorului - îi predestinează pe românii ardeleni să ne fie aliați naturali." (Am reprodus din 
Româniai Magyar Sz6, nr. 3065/19 mai 1999). 


De unde "universul valoric străin" sau "aliații naturali”, dacă nu din inconfundabila 
recuzită a d-lui Molnár? De unde pacea interetnică din Ardeal, "conviețuirea seculară” şi 
alianţa în faţa sfidărilor viitorului, atunci când românii ardeleni - "extremiști", "naţional- 
comunişti” şi "sovini" - grupaţi în "organizația fascistoidă" Vatra Românească erau, până nu 
de mult, capul răutăţilor? De unde renunţarea totală la logica interetnică locală şi mutarea 
conflictului pe făgaşul centru-periferie? De unde alianța româno-maghiară ardeleană 
împotriva "sudiştilor", împotriva bucureştenilor? De unde toate acestea, dacă nu din scenariul 


regional transetnic al d-lui Molnâr? 


În. acelaşi sens, putem cita un pasaj din Declaraţia finală a aceluiaşi congres al 
UDMR: "Considerăm exemplare autonomiile teritoriale bazate pe autodeterminare internă, ca 
şi alte soluţii practice bazate pe principiul subsidiarităţii." (Documentul poate fi regăsit tot 
printre anexele "Istoriei maghiaro-maghiare în citate”). 


Desigur, există şi o serie întreagă de semne indirecte sau de consecinţe ale asumării 
"modelului regional". lată câteva dintre ele: - tot ceea ce a publicat Molnár Gusztáv în 
legătură cu reorientarea regională transetnică a apărut în (sau şi în) presa de limbă maghiară 
din România, or toate aceste publicaţii sunt, practic, organe de presă ale UDMR (ne referim la 
cele de informare politică, fireşte); 


- dispariţia, practic totală, a atacurilor la adresa organizațiilor "naţionalist-extremiste" 
ardelene de tipul Vatra Românească; 


- chiar şi atacurile împotriva lui Funar sunt contabilizate în contul PRM, reprezentant 
al "extremismului sudist"; 


- inițiativele lui Sabin Gherman, deşi acesta respinge, într-o declarație publică, orice 
discurs etnicist şi îl condamnă, explicit, pe un Tökés Lâszlo, de pildă, sunt îmbrăţişate cu 
căldură de către UDMR şi organele de presă ale acesteia; 


- disponibilitatea de colaborare politică pe plan local ardelean, manifestată pregnant de 
către udemerişti cu ocazia alegerilor locale din 2000 şi, în continuare, la nivelul Consiliilor 
locale şi judeţene; (Fireşte, disponibilitatea de "colaborare centrală" a UDMR are o cu totul 
altă motivaţie şi finalitate!) 


- o radicală (şi imposibil de ignorat) modificare de atitudine în relațiile generale cu 
românii ardeleni, sesizabilă în toate mediile şi la toate nivelele, caracterizată prin renunțarea la 
izolare, aroganță sau chiar dispreţ şi adversitate, spre a lăsa loc unui comportament diametral 

opus, corolarul acestei metamorfoze fiind reprezentat de folosirea limbii romane in 
respectivele relatii interumane, cu aceeasi Obstinatie cu care, pana in 1999, se apela la limba 
maghiara (respectiv la refuzul de a vorbi romaneste). 


Toate acestea, si multe altele, nu pot fi niste elemente aleatorii, fiind greu de crezut ca 
o asemenea evoluţie ar putea surveni în lipsa unui cadru organizat, a unei comenzi politice 
înțelese şi asumate. Or, aceasta (campania politică), în contextul dat, nu poate fi disociată de 
"scenariul regional transetnic". (Fireşte, cele relatate pot fi sesizate în zonele unde ungurii 
sunt net minoritari, şi mai puţin în secuime). 


Şi, în fine, ultima (nu ca importanță, evident) dovadă că scenariul molnarian este nu 
numai însuşit la nivelul UDMR (şi de echivalente ale acesteia din alte "state succesoare"), dar 
că el reprezintă un produs al politicii maghiare de stat, o expresie a revizionismului hungarist 
post-trianonic, o constituie legea pentru statutul maghiarilor din afara granițelor Ungariei şi 
felul în care "unica reprezentantă legitimă" a minorității maghiare din România se raportează 
la aceasta. 


Am mai spus-o şi revenim asupra afirmației: legea cu pricina, votată cu o majoritate 
zdrobitoare în Parlamentul ungar şi însuşită fără rezerve de către UDMR, vizează doar în 
aparenţă o discriminare etnică. În realitate, principala ei menire fiind aceea de a realiza, ca 
ultimă consecință, mult dorita majoritate regională (transetnică) în Ardeal, fără de care nici 
"autodeterminarea" provinciei - pe cale paşnică sau nu - şi nici "ajutorul Occidentului” nu sunt 
de conceput. 


Cum va contribui legea respectivă la realizarea "majorităţii regionale"? Prin laxitatea 
criteriilor de acordare a "legitimației de maghiar", prin faptul că în cazul familiilor mixte şi 
membrii (nemaghiari) ai acestora vor accede la respectiva legitimaţie şi prin transformarea 
beneficiarilor într-o masă de manevră. 


Vor reuşi cele de mai sus să genereze un proces de amploare? Să vedem mai întâi 
premisele: 


- avantajele economice apreciabile pe care le oferă respectivul "statut", în condițiile în 
care posibilitățile de câştig din Ungaria sunt cel puţin duble (dacă nu triple) fata de cele din 
România; 


- celelalte facilități (cărora li se pot adăuga oricând şi altele) sunt, la rândul lor, 
deosebit de tentante; 


- ungurii reprezintă 20 la sută din populaţia Ardealului; 


- familiile mixte sunt deosebit de numeroase, procentul acestora fiind de minimum 
zece; 


- cel puţin 20 la sută dintre românii ardeleni sunt adepţii devoluţiei (afirmaţia să nu 
mire pe nimeni: un sondaj de opinie din iulie 1999 al Metro Media Transilvania, realizat pe un 
eşantion reprezentativ pentru populația Ardealului, găseşte 55% adepți ai autonomiei 
administrative şi 40% ai celei politice!). 


In lumina celor de mai sus şi în condițiile largheţei cu care se acordă legitimația de 
maghiar, permis să ne fie a crede că cel puțin 50 la sută dintre ardeleni o vor solicita. 


Le-o va acorda statul maghiar? Dacă acesta vrea, într-adevăr, doar favorizarea 
minoritarilor maghiari de peste hotare - n-o va face. Dar atunci de ce laxitatea criteriilor, de ce 
luarea în considerare a unei simple declaraţii de apartenență, de ce extensia şi asupra rudelor 
"prin alianță"? Toate acestea pledează pentru ademenire, pentru racolare - intr-un cuvânt - 
pentru "“prozelitism"! În ce scop? Nu pentru a crea o masă de manevră care, la o adică, să 

spună da? Nu pentru a realiza o "majoritate regională" capabilă să se exprime "legitim" (la un 
referendum, bunăoară)? 


Cum va fi controlată această "majoritate regională"? Prin cointeresare, condiționare şi 
- de ce nu? - chiar prin şantaj. Poate că deja la acordarea "legitimaţiei" solicitanţii vor fi 
obligaţi să semneze un angajament, mai mult sau mai puţin explicit, în acest sens. Sau o vor 
face pentru a nu le fi retrasă "legitimaţia”. 


In ce fel va profita Ungaria de pe urma devoluţiei Ardealului? Am mai răspuns la 
această întrebare: prin integrarea Ardealului, în virtutea principiului subsidiarităţii, într-o 
"Europă o regiunilor”. Integrarea care "va rezolva nedreptăţile Trianonului"! 


Desigur, acesta este doar un scenariu, comandat de Budapesta, elaborat de politologul- 
şef al TLA şi îmbrăţişat de către UDMR, la care românii ardeleni vor marşa sau nu. Dacă o 
vor face, în cunoştinţă de cauză, îşi merită soarta. 


Important este să ştie despre ce este vorba. 


După cum, la fel de important este ca cei din fruntea statului să rămână consecvenţi în 
a nu accepta ca România să devină "un poligon de încercare pentru extravaganți cu nostalgii 
revizioniste”. 

XIV 
Complementaritatea strategiilor naţionale şi regionale 


După 13 capitole titlul ciclului riscă, aidoma unui reflex condiţionat care "se stinge" în 
lipsa "excitantului absolut", să-şi piardă semnificația. 


Reamintim că am pornit de la contrapunerea a două titluri de cărți, a două maniere de 
abordare a subiectului în discuţie, în fapt, de la ideea că deşi chestiunea Transilvaniei este una 
reală, ea nu are nici o legătură cu vreo problemă transilvană, decât în măsura în care aceasta 
din urmă se vrea a fi instrumentată spre a o "justifica" pe prima. Altfel spus, "problema 
transilvană" - ceea ce ar presupune nişte contradicții, incompatibilități şi antagonisme fie 
intrinseci, fie legate de actuala apartenență şi de legitimitatea acesteia - este o creaţie 
artificială, o găselniță menită a motiva şi (re)amorsa interesul şi eforturile revizionismului 


vizând Ardealul şi recuperarea acestuia ca "ţară aparținătoare Coroanei Maghiare". 


Că aşa este, o demonstrează, printre altele, însuşi interesul asiduu cu care dl. Molnâr 
Gusztáv se ocupă, de peste zece ani (ca să nu spunem 20), de "viitorul" Ardealului. Să 
recapitulăm: în anii '80, viitorul politolog-şef al TLA conducea, la Cluj, o organizație 
subversivă ("Limes") care "îi pregătea pe ungurii din Ardeal pentru sfidările perioadei post- 
comuniste" (Oare de unde ştia dl. Molnár că această perioadă bate la uşă?); în iunie 1989 
acelaşi M.G. este unul dintre semnatarii "Declaraţiei de la Budapesta" (după surse demne de 
încredere, este chiar organizatorul consfătuirii respective!); în anii de după revoluție, ca şef al 
departamentului de geopolitică de la TLA (Fundaţia Teleki Lăszlo) şi în calitate de consilier 
al MAE ungar, dl. Molnár îşi consacră întreaga activitate Ardealului şi "noii identități” a 
acestuia; această activitate, după. cum am văzut, s-a desfăşurat pe multiple planuri şi a fost 
deosebit de bogată (până şi "Declaraţia de la Cluj", după propria-i afirmaţie consemnată în 
Româniai Magyar Sz6, fiind opera sa). 


Fireşte, ne-am întrebat, într-un capitol anterior, de unde acest interes încrâncenat 
pentru o parte de ţară străină? Cum de nu se ocupă dl. Molnár de "viitorul" şi "noua identitate" 
a "Dunântul" ului, de pildă? 


Desigur, întrebările de mai sus sunt retorice, dar ar fi, totuşi, interesant de văzut cum 
îşi justifică politologul maghiar respectivul interes. lată o mostră în acest sens: 


"Cu România, cu Ardealul întrețin relaţii strânse, de altfel, în cadrul Institutului 
Central- European al TLA cu asta mă ocup. Ceea ce se întâmplă însă astăzi, depăşeşte limitele 
unui studiu teoretic. Pentru mine soarta Ardealului este o problemă existențială. Ungaria este 
locul unde trăiesc, dar afectiv sunt legat de Ardeal. Evident, cele două ipostaze nu se exclud, 
ci, dimpotrivă, se suprapun. ( ... ) Întoarcerea mea la problematica în discuţie înseamnă 
participare activă la crearea unei noi identități a Ardealului. Dacă această strategie va fi 
încununată de succes, se va crea un sistem instituțional care le va permite maghiarilor să se 
simtă, realmente, acasă în această ţară. Situaţie fără precedent, din 1918 încoace." (Româniai 
Magyar Szó, nr. 3135/28 iulie 1999). 


E nevoie de vreo decriptare? Dacă da, atunci s-o facem. De ce există Institutul 
Central- European de la TLA? Ca să se ocupe de Ardeal. De ce este soarta Ardealului o 
problemă existențială pentru dl. Molnâr, şeful acestui institut? Pentru că domnia sa (şi nu 
numai) vrea să-şi suprapună statutul de ungur ardelean cu cel de cetăţean al Ungariei. De ce se 
întoarce (deci, se întoarce!) dl. Molnár la problematica Ardealului? Pentru a-i crea acestuia o 
nouă identitate. La ce bun această nouă identitate? La a-i face pe ungurii din Ardeal să se 
simtă acasă, aşa cum nu s-au mai simţit din 1918 încoace. De ce se simțeau ungurii din Ardeal 
acasă, înainte de 1918? Pentru că Ardealul, la acea vreme (între 1867-1918) aparţinea 

Ungariei. 


Mai este ceva de lămurit? Dacă da, atunci să mai citam din vasta operă a dl. Molnar 
Gusztâv: 


"Nouă, ungurilor din Budapesta, ne revine nu doar sarcina de a sprijini minoritatea 
maghiară - obligație constituțională şi morală pentru care există căi şi mijloace civilizate - ci 
şi responsabilitatea pentru INTREGUL TERITORIU (s.n.). Trebuie să operăm nu numai cu 
strategii naţionale, ci şi cu strategii regionale, acestea două fiind, în cazul de față, LEGATE 
ORGANIC SI COMPLEMENTARE (s.n.)." (Am citat din Romániai Magyar Szo, nr. 3285/30 
iulie 1999). 


Poate că, în fine, în faţa celor de mai sus vor cădea pe gânduri şi cei ce refuză să vadă 
mai departe de vârful nasului. Da domnilor, "responsabilitate pentru întregul teritoriu"! Nu 
pentru întreaga masă a maghiarilor trăitori în afara granițelor Ungariei, ci pentru întregul 
teritoriu pierdut în 1918-1920! Nu pentru întreaga minoritate maghiară din Ardeal, ci pentru 
întregul teritoriu al Ardealului! 


De aceea "trebuie să operăm nu numai cu strategii naţionale ("pentru care există căi şi 
mijloace civilizate"), ci şi cu strategii regionale" (chiar dacă mai puţin civilizate)! 


De aceea cele două (strategii) sunt legate organic şi complementare! 


Sau nu este aşa? De ce sunt intrinsec legate cele două strategii, de ce se completează 
reciproc acestea, dacă "responsabilitatea pentru întregul teritoriu" nu înseamnă răspunderea 
istorică de a reface Ungaria pre-trianonică? 


A sosit vremea să priceapă toată lumea: în condiţiile în care ungurii din Ardeal 
reprezintă un procent de 20, iar singura zonă compactă - secuimea - este aşezată în inima ţării, 
strategia etnică nu poate realiza decât, cel mult, o enclavă de tipul RAM (Regiunea Autonomă 
Maghiară). Or, acesta este doar un obiectiv de etapă sau un paleativ. Care, de facto, s-a 
realizat deja de ani de zile. Obiectivul final este altul. Tinta este Ardealul, iar acesta nu poate 
fi abordat decât printr-o strategie regională. Iar primul pas în această direcţie, în condițiile 
date, este devoluţia. După care, în aceeaşi ordine de idei, ar urma integrarea unui Ardeal quasi 
independent într-o "Europă a regiunilor”. Fără restul României! Care integrare, după cum se 
repetă, cu obstinație, pe la posturile maghiare de televiziune, "va rezolva şi nedreptăţile 
Trianonului"! 


Iar în fața acestei perspective, cât se poate de reale, Opoziția din România boicotează, 
într-o veselie, Puterea (obligând-o să se alieze, pentru a putea guverna, cu UDMR - părtaşă la 
"Îndreptarea nedreptăţilor Trianonului"!), iar intelighenţia "civică" se ocupă de metehnele, 
reale sau închipuite, ale românilor, ignorând cu desăvârşire atacul hungarist. 


În ceea ce-o priveşte pe aceasta din urmă, poate cea mai grăitoare dovadă de 
iresponsabilitate - nu numai civică, dar şi naţională - o constituie maniera de raportare la 
problema în discuţie, "detaşarea" cu care elitele GDS au reacționat la "Problema transilvană” 
a lui Molnár Gusztáv. (Ne referim, fireşte, la "replicile" . conţinute în volumul cu acelaşi titlu, 
apărut la Editura Polirom - laşi). 


Trecem peste faptul că, în situația dată, respectivii ghedesişti ar fi avut obligația 
deontologică de a cunoaşte, dacă nu "traiectoria profesională", măcar opera publicată a d-lui 
Molnâr (cel puţin în măsura în care o cunoaşte semnatarul acestor rânduri) şi vom raporta 
respectivele "replici" strict la textul "studiului" molnarian care a dat titlul amintitului volum. 


Chiar şi aşa, "replicile" cu pricina vor reuşi să ateste faptul că termenii pe care i-am 
folosit, "detaşare" sau "responsabilitate", de pildă, nu sunt decât nişte nevinovate eufemisme. 

Să nu anticipam, însă, şi să-i ascultăm mai întâi pe distinşii parteneri de dialog ai d-lui 
Molnăr, de la Gabriel Andreescu şi până la Sorin Mitu. 

XV 
"Replica" ghedesistă 


Am vorbit, în capitolul precedent, despre detasarea iresponsabila (sau chiar suspectă) 
cu care cei ce au "replicat" studiului molnarian s-au ocupat de subiectul în discuție: "problema 
transilvană". 


Această "detaşare", explicabilă si acceptabilă, eventual, în caz că discuția ar fi vizat 
Scoția, de pildă, dar greu de explicat si inacceptabilă atunci când este vorba de trecutul si (mai 
ales) viitorul Ardealului - parte integrantă si inalienabilă a României - s-a manifestat prin 
următoarele: 


- totală lipsă din bibliografia "replicatorilor" a altor lucrări molnariene decât 


"Problema transilvană" (cu o singură excepție asupra căreia vom reveni); 


- prezumția de buna-credinta, acordată a priori demersului molnarian, fără a aborda, 
nici măcar ca o eventualitate ce ar putea intra în discuție, substratul iredentist al acestuia, 
legătura respectivului demers cu revizionismul post-trianonic; 


- ignorarea falsitatii premiselor molnariene (linia lui Huntington - în speță porțiunea 
"carpatică" a acesteia si, pe de altă parte, "harta electorală" a Ardealului în noiembrie 1996); 


- linia Huntington, dacă si când este pusă în discuție, e contestată (sau măcar pusă la 
îndoială) doar privitor la determinarea si implicațiile ei, în general, si nicidecum in ceea ce 
priveşte pretinsa ei legitimitate (în a separa Europa catolico-protestantă de cea ortodoxă) vis- 
a-vis de Ardeal; 


- "complementaritatea", "multiculturalismul", "convietuirea seculara", 
"transilvanismul", relaţiile "de tip elveţian" etc. sunt prezentate de parcă românii din Ardeal ar 
fi beneficiat vreodată, în rând cu ungurii, secuii şi saşii, de acestea; 


- se uită, cu desăvârşire, aspectele monstruoase pe care le-au luat aceste "relații 
transilvane" în Ardealul de Nord pe vremea ocupației maghiare din perioada 1940-1945; 


- la fel se uită faptul că minoritatea germană (care se complace, alături de cea 
maghiară, în postura de "victimă predilectă" a comunismului, dar şi a "şovinismului” 
românesc!) şi-a probat, la rândul ei, "transilvanismul" (dar şi "europenismul"”) atunci când, în 
1941, a întâmpinat trupele germane cu "Heil Hitler” şi cu însemnele naziste arborate pe case 
şi pe porți, ca pe o veritabilă armată de eliberare! (DI. Hurezeanu - citat copios de către 
Molnár Gusztáv şi "replicatori" - ar trebui, ca sibian, să ştie de cele de mai sus, cele petrecute 
atunci şi acolo fiind greu de uitat sau de şters din memoria colectivă!); 


- se acceptă, ca o realitate indiscutabilă, că minoritatea maghiară din România ar fi 
fost discriminată negativ în perioada interbelică, când adevărul este cu totul altul (a se vedea 
în acest sens, alături de multiplele referiri făcute de noi în ultimii 12 ani, datele publicate de 
către Leontin Constantinescu în "Chestiunea Transilvaniei"), după cum se ignoră cu 
desăvârşire faptul că această minoritate a fost, în primele două decenii de după război, o 
beneficiară a regimului comunist, abia după 1964 fiind privată de privilegiile obţinute ca 
răsplată a ferventului colaboraționism cu ocupantul sovietic şi cu forțele comuniste de 
sorginte NKVD-istă (A se vedea, în această privinţă, aceeaşi sursă citată mai sus); 


- deşi se accentuează faptul că țările "de la Vişegrad" au fost integrate preferențial, 


datorită apartenenţei lor la "Europa catolico-protestantă"; eşecul țărilor ortodoxe este atribuit 
neîndeplinirii criteriilor de aderare (altele decât cele confesionale!); 

- se postulează ideea că mizeria din Ardeal nu este mizeria întregii tari, ci rezultatul 
inechitabilei redistribuiri a bugetului de către conducerea centrală (hipercentralizată) a ţării; 


- se bate multă monedă pe "rolul de locomotivă" al Ardealului, mai ales în condițiile în 
care acesta ar beneficia de devoluţie, uitându-se "amănuntul" că autonomia financiară a 
acestuia, acceptând ideea că Ardealul produce mai mult decât tot restul ţării, ar aduce 
României nu reviriment, ci faliment economic; 


- şi, în fine, devoluţia este combătută (atunci când este) nu pentru că nu are nici un 
temei real istoric sau regional (românesc - fireşte), nu pentru că nu ar contribui la revirimentul 
întregii țări (ba dimpotrivă), nu pentru că ar favoriza dezintegrarea țării, nu pentru că ar 
"ridica mingea la fileu" revizioniştilor maghiari, ci, pur şi simplu, pentru că ideea în sine (sau 


im"! 


esuarea punerii ei în practică) "ar da apa la moara extremiştilor români 


Acestea ar fi, în general, coordonatele sau, poate mai bine spus, limitele între care se 
desfăşoară "replicile" cu pricina. 


Desigur, ar fi interesant de intrat în amănunte, acestea - dacă ne-am putea detaşa de 
seriozitatea aproape tragică a subiectului fiind, uneori, de tot hazul. Poate o vom face cu altă 
ocazie. Deocamdată, să ne întoarcem, aşa cum am promis, la unicul român (dintre 
"replicatori"”) care menţionează în bibliografie şi un alt titlu molnarian: dl. Gabriel Andreescu. 
Interesant este că acest titlu ("Moment crucial în politica externă maghiară" - Külpolitika, I, 
1996) este o variantă de traducere a "Cotiturii în politica externă maghiară” (Româniai 
Magyar Szó - 12 ianuarie 1996), fiind vorba de unul şi acelaşi articol scris de Molnár Gusztáv 
şi publicat atât în Ungaria cât şi în presa de limbă maghiară din România (ba chiar şi în cea de 
limbă engleză - "Hungarian Quarterly", I, 1996), articol pe care, la vremea respectivă, l-am 
tradus şi publicat în paginile revistei Timpul - 7 zile. Ei bine, acest articol (pe care trebuie să 
presupunem că dl. Andreescu l-a citit integral, din moment ce face trimitere la el!) conţine 
toate elementele necesare pentru a înţelege, fără echivoc, atât "gândul ascuns" al d-lui Molnăr, 
cât şi mijloacele aruncate în luptă spre realizarea acestuia. Şi în ciuda acestui fapt, dl. Gabriel 
Andreescu perseverează în a-i acorda politologului maghiar prezumția de bună-credinţă! Cum 
poate fi calificat acest gest? 


Inainte însă de a vorbi de complicitate sau de vreun delict prin omisiune, să 
(re)reproducem amintitul articol molnarian. 


P.S. Cele expuse în prezentul capitol se referă mai puţin la domnii Bakk Miklos şi 
Szokoly Elek sau la sursele menționate de către aceştia în indexul bibliografic. De altfel, 
numele acestora, care îi predestinează, ab ovo, să se situeze de aceeaşi parte a baricadei cu 
Molnár Gusztáv, ne scuteşte de alte explicații. 


P.P.S. Cât priveşte fetişizarea "valorilor occidentale" (construite pe Creştinismul 
catolico-protestant), ne întrebăm unde au zăcut acestea pe vremea Germaniei hitleriste şi a 
isprăvilor acesteia din timpul celui de-al doilea război mondial? (Ca să dăm doar un singur 
exemplu). 

XVI 
Detaşare iresponsabilă - sau complicitate? 


Înainte de a trece la reproducerea articolului molnarian care, reamintesc, figurează în 
indexul bibliografic al "replicii” d-lui Gabriel Andreescu (la "Problema transilvană" a lui M. 
G.) şi conţine toate elementele necesare înţelegerii, de către oricine, a esenței şi finalității 
demersului politologului maghiar, va trebui să facem câteva precizări. 


Desigur, respectul pentru opinia celuilalt (diferită de a ta), pentru alteritate, în general, 
disponibilitatea pentru dialog sunt expresii ale civilizației şi toleranţei în relațiile interumane, 
la orice nivel. Cu atât mai mult, atunci când este vorba de o confruntare de idei, de o 
dezbatere ştiinţifică. 


N-am pledat niciodată pentru intoleranță sau pentru un discurs neacademic sau chiar 
grobian. Am folosit, consecvent, argumentul, nu înjurătura, floreta, nu parul. Suntem pentru 
eufemisme, dar subliniate ca atare, sau chiar pentru antonime, dar cu ghilimelele de rigoare. 
Înţelegem detașarea afectivă, nu şi dezinteresul. Pledăm pentru fair-play, dar în condiţii de 
reciprocitate. Avem înțelegere pentru naivitate, dar nu pentru cea fudulă. Putem pricepe chiar 
şi un anume "snobism", izvorât din teama de a nu fi considerat - Doamne fereşte! - naționalist, 
dar nu în detrimentul rigorii şi al responsabilităţii. Putem înţelege că cineva, pentru a-şi păstra 
aura academică şi nimbul de european, se preface a nu pricepe despre ce este vorba, ia de 
bune nişte argumente cusute cu ata (să nu spunem funie) albă şi răspunde acestora cu o totală 
(şi perfect, mimată) bună-credință, dar nu putem accepta, în acest caz, fisurile, gafele. 


Altfel spus, putem pricepe că, într-un fel de "Salon al doamnei de Rambouillet", o 
seamă de "preţioşi", după ce s-au aşezat în "les commodités de la conversation", se află în 
treabă discutând cu maximă prețiozitate despre o scriere la modă, fie ea şi "Problema 
transilvană" a lui Molnár Gusztáv. La fel putem pricepe că rezultatul acestor discuţii, axate 
exclusiv pe materialul amintit, este încredinţat tiparului. Ceea ce nu putem pricepe, şi nici 
accepta, este faptul că principalul editor al volumului rezultat - dl. Gabriel Andreescu - cel ce 
semnează atât prima "replică", cât şi concluzia finală a cărţii, menţionează în nota 
bibliografică a primei intervenţii un articol molnarian a cărui prezenţă, pe de o parte, anulează 
"puritatea" discuţiei, introducând un nou termen în ecuaţie şi, pe de altă parte, elimină cu 
desăvârşire posibilitatea de a mai fi invocată bunacredință, atât a d-lui Molnár, cât şi 
prietenului acestuia de la GDS. Ceea ce, vor trebui s-o recunoască şi domniile lor, reprezintă o 
impardonabilă (că "de neiertat" nu sună bine!) gafă. 


Reamintim că articolul cu pricina - "Cotitură (sau "moment crucial”) în politica 
externă maghiară" - a fost publicat atât în "Külpolitika" (Ungaria), cât şi în "Hungarian 
Quaterly" şi în "Romániai Magyar Szó". 


Înainte de a purcede la prezentarea "'cotiturii" respective, o rememorare a momentului 
istoric în care aceasta a fost propusă ni se pare oportună. Ne aflăm în 1996, cu mai bine de un 
an înaintea Summitului de la Madrid şi la o dată anterioară semnării tratatului de bună 
vecinătate cu România, tratat ce constituia una din condițiile eliminatorii ale integrării euro- 
atlantice a Ungariei. Or, la vremea respectivă, atât opinia publică, cât şi mediile politice 
maghiare erau în mare măsură ostile semnării acestui tratat şi, pe cale de consecință, şi 
integrării în NATO. De ce această ostilitate? Mai bine să le dăm cuvântul parlamentarilor 
maghiari. Reproducem câteva declarații ale acestora, rostite cu ocazia unei reuniri 
extraordinare a Parlamentului ungar, convocată la cererea Opoziţiei, ce a avut loc la data de 3 
septembrie 1996 şi a fost transmisă, în direct, de către postul maghiar de televiziune Duna 
TV: 

- "Nici un fel de integrare nu ne poate obliga să semnăm tratatul!" (Isepi Tamas, 
KDNP - Partidul Popular Creştin - Democrat) 


- "Tratatul poate fi comparat cu Diktatul de la Trianon ( ... ) ba aş putea spune că e mai 
prost decât acesta. ( ... ) Este total antimaghiar şi trădător de neam şi de ţară" (Torgyán Jozsef, 
FKGP - Partidul Independent Agrarian) 


- "Un tratat, care nu rezolvă situația celor două milioane de unguri pe care două 
Diktate i-au aservit României, nu poate ameliora relațiile dintre cele două state. ( ... ) Oricum, 
pentru orice tratat bilateral, condiţia este autonomia secuilor" (Orbân Viktor, FIDESZ) 


- "Unul din principalele defecte ale tratatului este faptul că nu prevede posibilitatea 
modificării paşnice a granițelor" (Kapronczy Mihály, MDF - Forumul Democrat Maghiar) 


lată, aşadar, câteva răspunsuri edificatoare, provenind de la cele mai autorizate 
persoane. Nu prea vedem ce-ar mai fi de adăugat, poate doar faptul că FIDESZ, FKGP şi 
MDF se află, de ani de zile, la guvernare, iar liderii acestora, autorii ultimelor trei declaraţii 
reproduse, se află, în frunte cu dl. Orbân, în guvernul Ungariei. 


Aceasta fiind situaţia în anul 1996, cineva trebuia să-i convingă pe maghiari, 
politicieni sau nu, aflaţi în Ungaria sau în "statele succesoare", că integrarea în NATO, chiar 
cu prețul semnării Tratatului Româno - Ungar, va însemna nu asumarea inviolabilității 
graniţelor trianonice, ci dimpotrivă. Dar să nu anticipăm şi să-l lăsăm mai bine pe dl. Molnár, 
cel căruia i-a revenit sarcina ("grea, dar măreață”) de a-şi convinge compatrioţii, să ne 
povestească cum devine chestiunea cu apartenenţa la NATO, federalismul şi renaşterea 
Ungariei. Cităm din "Cotitura în politica externă maghiară”, articol găzduit în paginile 
cotidianului central de limbă maghiară Româniai Magyar Sz6, la data de 12 ianuarie 1996: 


"Din momentul în care, în august 1995, SUA au decis să intervină în Balcani, rolul 
geopolitic al Ungariei a crescut considerabil. NATO şi, cu precădere, SUA au nevoie de un 
cap de pod strategic în Ungaria, orientat spre Europa de Sud-Est, ceea ce face din integrarea 
euro-atlantică o prioritate indiscutabilă a politicii externe maghiare. TREBUIE SĂ 
ÎNŢELEGEM CĂ ACEASTĂ INTEGRARE VA DETERMINA O NOUĂ ABORDARE A 
RELAŢIILOR NOASTRE CU VECINII ŞI CU MAGHIARII DIN AFARA GRANIȚELOR 
ȘI, PRACTIC, VA HOTĂRÎ VIITORUL ȚĂRII SI AL ÎNTREGII MAGHIARIMI 
(sublinierea noastră). De: această dată nu mai este vorba de integrare europeană sau de alte 
asemenea vorbe goale, ci de OCCIDENT CA PARTE INTERESATĂ, CA ALIAT CARE ISI 
APĂRĂ, INCLUSIV CU MIJLOACE MILITARE, INTERESELE SI VALORILE DE 
CIVILIZAŢIE ŞI CARE POATE LEZA (ŞI LEZEAZĂ DEJA) INTERESELE VITALE ALE 
ALTORA" (s.n.) 


În continuare, accentul principal în articolul d-lui Molnâr cade pe caducitatea statelor 
naționale şi pe oportunitatea alcătuirilor federative, ca unic model viabil. Cităm: "Despre 
Franța, Italia, dar, în egală măsură, şi despre România şi Serbia, care le imită, putem spune că 
sunt state supercentralizate şi, ca atare, DIN CE ÎN CE MAI VULNERABILE (s.n.) ( ... ) În 
cazul statelor alcătuite din regiuni cu identitate istorică diferită, pretenția de suveranitate 
nelimitată este la fel de respingătoare ca şi relația Putere - individ într-un stat totalitar. lar în 
cazul statelor apărute după dezintegrarea unei alcătuiri statale mai mari, această pretenție la 
suveranitate este de-a dreptul ridicolă." 


Să vedem însă cum e chestiunea cu alcătuirile federative care permit, totuşi, unui stat 
ca Ungaria nu numai să-şi păstreze statalitatea, dar să şi renască, beneficiind, sub protecția 
unei umbrele suprastatale, de vulnerabilitatea statelor naţionale supercentralizate din 
vecinătate. Cităm: "După definiția lui Kosâri Domokos, acele unități politice, mai mici sau 
mai mari, care dispun de o anumită independenţă, de instituţii politice, de tradiții şi de 

constiinta statală, pot fi considerate state chiar dacă aparțin, în condiții de mai mică sau mai 
mare subordonare, unui organism politic mai larg. Astfel, pot fi considerate state Cehia şi 
Moravia, în cadrul Monarhiei Habsburgice. ( ... ) Determinantă, în zonă, a fost nu 
legitimitatea istorică, ci oportunitatea alcătuirilor suprastatale, pendinte de raportul de forțe, 
varianta propusă şi amploarea acesteia. ( ... ) UNGARIA VA RENAŞTE ÎN MOMENTUL ÎN 
CARE - ÎMPREUNĂ CU PARTENERII ISTORICI - SE VA INTEGRA ÎNTR-O NOUĂ 
ALCĂTUIRE SUPRASTATALĂ, MAI LARGĂ DECÂT CELE ANTERIOARE, 
ALCĂTUIRE CE VA FI DESTUL DE APROAPE SPRE A ASIGURA STABILITATEA 
CIVICĂ SI DESTUL DE DEPARTE SPRE A PERMITE CONTINUAREA 
NESTINGHERITĂ A UNEI ISTORII BAZATĂ PE COMUNITATE DE VALORI, 
TRADIȚII ŞI INTERESE." (s.n.) Lăsăm, deocamdată, la latitudinea cititorilor formularea 
concluziilor ce se impun, rezervându-ne plăcerea de a comenta articolul d-lui Molnâr Gusztâv 
într-un capitol viitor. 

XVII 
"Cotitură în politica externă maghiară” 


Revenim la articolul "Cotitură în politica externă maghiară", semnat de către 
politologul-şef al TLA - dl. Molnár Gusztáv - în Romániai Magyar Szó din 12 ianuarie 1996. 


De la început trebuie să remarcăm faptul că aşa zisa "competiţie liberă şi egală", 
egalitatea şanselor, în funcție de îndeplinirea unor criterii prestabilite, aceleaşi pentru toți 
competitorii ce băteau la porțile NATO, au fost vorbe goale, praf în ochii lumii. Dintr-o 
singură privire aruncată asupra "Cotiturii” reiese limpede că mesajul d-lui Molnár izvora 
dintr-o ofertă fermă şi detaliată, directă şi particularizată, criteriile de aderare, în cazul dat, 
fiind pur formale, iar îndeplinirea acestora având menirea doar de a salva nişte aparenţe. Cât 
priveşte cotitura în sine, aceasta trebuia să se producă nu atât în politica externă maghiară, cât, 
mai degrabă, în mentalitatea unor politicieni şi, în general, în percepția opiniei publice din 
Ungaria. Şi când spunem mentalitate, ne referim la un singur lucru, la conştientizarea faptului 
că integrarea euro-atlantică nu este un impediment, ci, dimpotrivă, un avantaj în abordarea 
realităţilor post-trianonice. În abordarea acestora de pe cu totul alte poziţii. 


În al doilea rând, ceea ce frapează în textul molnarian este siguranţa cu care se 
creionează jaloanele viitorului. Citind cele scrise de politologul maghiar, ai senzaţia că 
manuscrisul este de dată recentă, că nu prospectează viitorul, ci, mai degrabă, realizează un 
bilanţ. Este posibil ca deja din 1995 (articolul a fost publicat în 1996) să se fi pus bazele 
instrumentării "Furtunii din Balcani", a "Perioadei' post-Kosovo", a "Noii ordini mondiale" şi 
încă cu ştirea d-lui Molnár? Oare "molnarii" noştri când au aflat de toate acestea? 


Să trecem însă la analiza propriu-zisă a textului. Iată primul alineat: "Din momentul în 
care, în august 1995, SUA au decis să intervină în Balcani, rolul geopolitic al Ungariei a 
crescut considerabil. NATO şi, cu precădere, SUA au nevoie de un cap de pod strategic în 
Ungaria, orientat spre Europa de Sud-Est, ceea ce face din integrarea euro-atlantică o 
prioritate indiscutabilă a politicii externe maghiare. Trebuie să înțelegem că această integrare 
va determina o nouă abordare a relaţiilor noastre cu vecinii şi cu maghiarii din afara granițelor 
ŞI, practic, va hotărî viitorul țării şi al întregii maghiarimi". 


Deci, rolul geopolitic al Ungariei a crescut considerabil, o dată cu implicarea SUA în 
Balcani. De ce? Pentru că SUA şi NATO au nevoie de un cap de pod în Ungaria, orientat spre 
SUD-EST (Bosnia este la sud de Ungaria, la sud-est de ea se află România şi Serbia!), ceea ce 
face din integrarea euro-atlantică o prioritate indiscutabilă a politicii externe maghiare. De ce? 
Pentru că această integrare va hotărî viitorul țării şi al întregii maghiarimi. 


Altfel spus, SUA şi NATO au niscaiva interese, nu la sud, ci la sud-est de Ungaria, nu 
în 1995 sau 1996, ci mai târziu (Summit-ul de la Madrid urmând să aibă loc abia în 19971), 
drept care, în schimbul unui cap de pod strategic, oferă Ungariei nu numai integrarea euro- 
atlantică, ci şi soluția care va asigura viitorul ţării şi al întregii maghiarimi (aflată, fireşte, în 
Bazinul Carpatic!). 


Până aici totul pare cât se poate de clar. Să mergem mai departe. lată următorul 
alineat: "De această dată nu mai este vorba de integrare europeană, ci de Occident ca aliat 
care îşi apără, inclusiv cu mijloace militare, interesele şi valorile de civilizaţie, care poate leza 
şi chiar lezează deja (în Bosnia, bunăoară - n.n.) interesele vitale ale altora." 


Ce vrea să zică dl. Molnâr? Că Occidentul îşi va apăra valorile de civilizație, nu numai 
la el acasă, ci oriunde în lume, punând acest obiectiv mai presus de suveranitatea statală (a 
altora, fireşte), neamestecul în treburile interne ale altor state şi alte principii, considerate 

sacrosancte, ale dreptului international, obiectiv pentru a cărui materializare nu va ezita sa 
recurgă la atacul armat sau chiar la colaborarea cu entităţi teroriste de tip UCK. Care sunt 
aceste valori de civilizație care merită şi trebuie apărate cu orice preţ? Drepturile universale 
ale omului, ale minorităţilor naţionale şi confesionale, vor spune unii. Foarte frumos, dar cine 
stabileşte că acestea au fost cu adevărat (şi primar) încălcate şi că nu a fost vorba de o replică 
la nişte acțiuni antistatale sau chiar de factură teroristă iniţiate tocmai de către respectivele 
minorități? Pe de altă parte, cine hotărăşte, şi cu ce drept, că singura soluţie este: bombardarea 
devastatoare a unei tari, inclusiv a populaţiei civile? Occidentul, NATO, SUA? Un grup de 
state, o superputere mondială sau o alianță militară defensivă nu au dreptul, la urma urmei, 
nici măcar să stabilească universalitatea unor valori de civilizaţie, darămite să le impună, şi 
mai ales. cu forța armelor! Pe de altă parte, acelaşi Occident n-a mişcat nici un deget când a 
fost vorba de Transnistria, Cecenia sau kurzi. Nemaivorbind de Ulster, Israel şi aşa mai 
departe. 


Vrând-nevrând, trebuie să ne întoarcem la textul d-lui Molnăr şi să constatăm că acolo 
se vorbeşte nu numai de valori de civilizație (care se cer apărate), ci şi de interese. Nu ştim ce 
interese are Occidentul în zona cu pricina, ştim însă, de la dl. Molnár, că NATO şi, cu 
precădere, SUA au nevoie de un cap de pod în Ungaria, orientat spre sud-est. Şi, după cum am 
mai precizat, la sud-est de Ungaria se află România şi Serbia, în speță, Ardealul şi Voivodina. 


In fragmentul următor se precizează: "Despre Franța, Italia, dar în egală măsură şi 
despre România şi Serbia, care le imită, putem spune că sunt state supercentralizate şi, ca 
atare, din ce în ce mai vulnerabile. " 


Iată, aşadar, o reconfirmare a interesului particular pe care, Occidentul ca Occidentul, 
dar, cu precădere, dl. Molnár îl nutreşte față de România şi Serbia. Vulnerabilitatea Franţei şi 
Italiei ne interesează mai puțin, cea a Serbiei şi României, dimpotrivă. Mai ales că Serbia a 
depăşit de mult faza de vulnerabilitate, ea fiind în plină stare de "vulneratie", ca să nu spunem 
dezagregare. Trebuie să înţelegem că României, stat la fel de "vulnerabil" după părerea d-lui 
Molnar, îi este rezervată aceeaşi soartă? 


Nu prea pricepem însă două chestiuni. În primul rând, de ce un stat naţional unitar 
(pentru că la aceasta se referă dl. Molnar atunci când vorbeşte de supercentralizare), autentic 
şi nu autointitulat, este neapărat vulnerabil, şi dacă este, de unde i se trage, şi, în al doilea 
rând, dacă, astăzi, numai alcătuirile federative sunt viabile, de ce primul stat din Balcani care 
s-a dezagregat a fost tocmai Republica FEDERATIVĂ Iugoslavia? 

XVIII 
Recuperarea „fragmentelor de Mitteleuropa" 


Revenim cu analiza textului d-lui Molnár Gusztáv. După ce ne-am lămurit, cât de cât, 
cu interesele Occidentului (în viziunea politologului-şef al TLA) la sud-est de Ungaria, să 
trecem la următorul paragraf, care reactualizează câteva precepte brejneviste, schimbându-le 
însă fundamentarea "ştiinţifică". Cităm: "În cazul statelor alcătuite din regiuni cu identitate 
istorică diferită, pretenția de suveranitate nelimitată este la fel de respingătoare ca şi relația 
Putere-individ într-un stat totalitar. lar în cazul statelor apărute după dezintegrarea unei 
alcătuiri statale mai mari, această aspirație la suveranitate este de-a dreptul ridicolă”. 


Trimiterea la 1918 şi la constituirea statului naţional român - România Mare - este cât 
se poate de transparentă. Fireşte, identitatea istorică a ținuturilor ce s-au reunit atunci, noi, 
spre deosebire de dl. Molnăr, o raportăm la o vreme când strămoşii domniei sale locuiau încă 
în "iurte" şi îşi duceau existența nomadă pe undeva prin zona Ural-Altai, dar aceasta este deja 
o altă chestiune. Oricum, aşa-numitele state succesoare au apărut, într-adevăr, după 
dezintegrarea unei alcătuiri statale mai mari, Monarhia Austro-Ungară. De ce această 
proveniență implică un statut de suveranitate limitată, ne este mai greu de priceput. Şi față de 
cine această limitare? Faptul că Ardealul, de pildă, a aparținut, timp de 51 de ani, Ungariei, în 
cadrul statului dualist, îi impune acestuia, pe veci, un statut de "vasalitate" fata de statul 
maghiar? De unde şi până unde? De altfel, în lipsă de argumente, şi dl. Molnár se rezumă doar 
la epitete "ştiinţifice" de tipul "respingător” sau "ridicol". Oricum, cert este că domnia sa 
contestă dreptul României de a-şi exercita suveranitatea asupra Ardealului şi al Serbiei asupra 
Voivodinei. (Fiind vorba, în cazul de față, numai de "vulnerabilitatea" acestora; desigur, în 
baza aceluiaşi "raționament" ar mai intra în discuţie şi Slovacia, Ucraina Subcarpatică, 
Slavonia, Fiume şi Dalmația, dar se pare că vremea acestora n-a sosit încă). ' 


Să ne întoarcem la textul politologului maghiar, care, după ce s-a ocupat de premise, 
conjuncturi şi perspective, trece la un fel de captatio benevolentiae pentru acceptarea prețului 
"renaşterii”: integrarea într-o nouă alcătuire suprastatală. Cităm: "După definiţia lui Kosări 
Domokos, acele unități politice, mai mici sau mai mari, care dispun de o anumită 
independenţă, de instituții politice, de conştiinţă şi de tradiţii statale pot fi considerate state 
chiar dacă aparțin, în condiții de mai mică sau mai mare subordonare, unui organism politic 
mai larg. Astfel, pot fi considerate state Cehia şi Moravia, în cadrul Imperiului Romano- 
German, Croaţia, în cadrul Ungariei, sau Ungaria, în cadrul Monarhiei Habsburgice". 


Cu alte cuvinte: nu vă fie teamă, Ungaria rămâne stat, rămâne tot Ungaria (şi încă 
"Mare"!), chiar dacă se integrează într-o nouă Austro-Ungarie sau într-o Confederație 
Dunăreană. 


Cât priveşte legitimitatea unor astfel de alcătuiri: "determinantă, în zona noastră, a fost 
nu legitimitatea istorică, ci oportunitatea alcătuirilor suprastatale, pendinte de raportul de 
forțe, varianta propusă şi amploarea acesteia”. După cum se vede, dl. Molnár nu mai are 
nevoie de legitimitate istorică, determinante fiind doar raportul de forțe şi oportunitatea 
momentului şi a variantei propuse (mai restrânsă sau mai largă; altfel spus, fără sau cu 
Germania). 


Deci, nu forța dreptului, ci dreptul forței, nu legitimitatea, ci oportunitatea" (Fireşte, o 
oportunitate apreciată de către cel mai tare). 


Şi, în fine, fraza de încheiere, menită să împrăştie, dacă mai era cazul, orice dubii: 
"Ungaria va renaşte în momentul în care - împreună cu partenerii istorici - se va integra într-o 

nouă alcătuire ce va fi destul de aproape spre a asigura stabilitatea civică şi destul de departe 
spre a permite continuarea nestingherită a unei istorii bazată pe comunitatea de valori, tradiții 
Si interese”. 


Să le luăm pe rând. Cine poate să renască, la propriu? Un mort. Dar la figurat? Un 
mutilat. Realitate perfect extrapolabilă, desigur, şi în domeniul de care se ocupă dl. Molnár. 
De altfel, Ungaria nici nu există - există doar "Ungaria Mutilată"! (Mărturie stă celebrul 
slogan "Csonkamagyarorszâg nem Magyarorszâg!", nelipsit din arsenalul iredentei maghiare). 


Ca atare, renaşterea Ungariei ("mutilată la Trianon") nu poate însemna altceva decât 
refacerea Ungariei Mari! 


Cum se va produce "renașterea"? În momentul în care actuala Ungarie ("mutilată") - 
împreună cu partenerii istorici - se va integra într-o nouă alcătuire suprastatală, mai largă 
decât cele anterioare. Acestea (cele anterioare) fiind Imperiul Habsburgic şi, din 1867, statul 
dualist Austro-Ungar, alcătuiri suprastatale ce includeau, amândouă, şi Ardealul. De altfel, 
referirea la partenerii istorici, nu la partenerul istoric (Austria, de fapt, nu era partener, ci 
umbrelă suprastatală, împăratul Austriei fiind, în perioada dualistă, şi rege al Ungariei; despre 
perioada imperiului ce să mai vorbim), pledează în acelaşi sens. 


Deci, summa-summarum, scenariul d-lui Molnár este următorul: Occidentul este 
interesat în fărâmițarea Europei de sud-est, în speță pe teritoriul fostului Imperiu Habsburgic, 
în vederea refacerii acestuia sub forma unei Confederații Dunărene, prin reagregarea 
fragmentelor rezultate consecutiv dezagregării inițiale. Acceptarea tutelei austriece sau 
germano-austriece (vezi referirea la o alcătuire mai largă - ce se conjugă perfect cu "nucleul 
federativ germano-austriac" pomenit în "Problema transilvană"!) va permite Ungariei să-şi 
refacă, în cadrul confederației, mult râvnitele "graniţe istorice”. Toate acestea vor deveni 
posibile graţie "noii ordini internaționale" promovate de NATO şi puse deja în aplicare în 
Iugoslavia. 


N-am reuşit să convingem pe toată lumea? Nici o problemă, pentru sceptici putem 
oferi o mostră, ce nu mai reclamă interpretări sau comentarii, din ceea ce se scria, deja în 
1992, într-unul din cele mai citite cotidiene centrale din Ungaria. Este vorba de articolul 
"Europa Centrală: dezintegrare şi reintegrare", publicat în "Magyar Nemzet" la data de 10 
iulie 1992. Reproducem un fragment: 


"Cei 75 de ani care au trecut de la încheierea primului război mondial dovedesc că 
politica marilor puteri (şi a statelor succesoare) a condus nu la reorganizarea stabilă a zonei 
Europei Centrale, ci la destrămarea samavolnică şi lipsită de orice rațiune a acesteia. ( ... ) Din 
acest motiv în Occident a început să apară ideea "revenirii la 1914", prin care se susține 
necesitatea revizuirii în primul rând a schimbărilor intervenite după 1918 în Europa Centrală. 
(... ) O asemenea revizuire a avut deja loc în Iugoslavia şi în Cehoslovacia. ( ... ) România a 
fost dintotdeauna o unitate artificială, situație valabilă si azi. ( ... ) Mai întâi trebuie sfărâmate 
în fragmente cât mai mici unitățile create în mod artificial, iar apoi un spirit nou de sintetizare 
să realizeze din aceste fragmente o unitate adevărată. ( ... ) Dar, deocamdată, nu se poate 
preciza natura acestei integrări. Ar putea fi o confederație a Europei Centrale (Confederația 
Dunăreană), ar putea fi Monarhia Habsburgică (În cadrul căreia persoana monarhului ar 
reprezenta principiul supranational). În prezent ne aflăm încă în plină etapă de dezintegrare, 
ceea ce presupune iminența unor conflicte. Situație ce impune politicii externe maghiare 
vigilenta si spirit de inițiativă". 

Mai e nevoie de vreun comentariu? 

Desigur, din 1996 (nemaivorbind de 1992) şi până astăzi a trecut ceva vreme, 


"experiența iugoslavă" (cu diversele ei "efecte colaterale") precum si alte evoluții 

semnificative pe scena mondiala (aparitia lui Putin, configurarea unui pol de putere ruso- 
chinez, lărgit eventual spre India şi Orientul Mijlociu, etc.) ducând spre nuantari sau chiar 
reorientări strategico-tactice. Pe de altă parte, integrarea euro-atlantică a Ungariei realizându- 
se între timp (fără vreun câştig notabil în ceea ce priveşte "viitorul întregii maghiarimi"), era 
vederea realizării mult râvnitei "noi identități” a Ardealului. Toate acestea, fireşte, se 
reoglindesc şi în noul discurs molnarian. (Singurul eveniment important care îl lasă complet 
rece pe Molnár Gusztáv este nominalizarea României de la Helsinki, din decembrie 1999. 
Oare de ce?) 


Care ar fi, deci, rezultatul adaptării la noile condiţii a "cotiturii" din 1996, cea de care 
ne-am ocupat pe parcursul a mai multe capitole? Iată câteva elemente şi coordonate esenţiale: 


- chestiunea cu "valorile occidentale care trebuie apărate" a devenit mai limpede: tot 
ce se află în interiorul liniei lui Huntington - "graniţa reală a Europei Occidentale" - reprezintă 


o "valoare occidentală" şi, ca atare, trebuie apărată (citeşte "recuperată"); 


- această recuperare (a "fragmentelor de Mitteleuropa") se poate realiza prin crearea 
unei majorităţi regionale care să ceară şi să obțină, prin devoluţie, un statut de tip scoțian; 


- acest statut (care presupune, printre altele, independență financiară) ar adânci, în 
cazul Ardealului, aşa zisa discrepanţă fata de Vechiul Regat, determinând un şi mai mare 
dezechilibru în ceea ce priveşte şansele de integrare europeană; 


- statut ce ar permite, pe de o parte, în virtutea principiului subsidiarităţii, integrarea 
separată a Ardealului (fără restul României!) într-o "Europă a regiunilor"; 


- de aici şi până la realizarea unei tutele maghiare asupra Ardealului nemaifiind decât 
un singur pas - "statul regiune" având nevoie, pentru a respecta cele trei niveluri ale noii 
construcții europene de drept statal, şi de "cadrul formal" al statului naţional. 


De fapt, în esență nu s-a schimbat nimic: s-a renunțat doar la modelul etnic, în 
favoarea celui regional şi, pe de altă parte, s-a optat pentru o "revoluție paşnică", în dauna 
unei maniere de tip Kosovo. 


Şi faţă de toate acestea, "replicatorii" d-lui Molnár, în frunte cu Gabriel Andreescu, nu 
au nici o replică. Dar nici una! 


Am exagerat oare atunci când am vorbit de complicitate şi de delict prin omisiune? 


Nemaivorbind de faptul că dl. Andreescu, principalul editor al cărții şi colaborator 
apropiat al lui Molnâr Gusztâv, cunoaşte, în realitate, toată opera politologului maghiar 
consacrată Ardealului! 

XIX 
"Buna-intenţie” a d-lui Molnár şi "buna-credinţă ” a d-lui Andreescu 


Desigur, mi s-ar putea reproşa, de către cei vizați (sau de către alţii, la fel de "civici" şi 
de "europeni"), că am coborât o discuţie ştiinţifică elevată la un nivel inadmisibil, că am 
construit un fals edificiu uzând de nişte speculaţii tendenţioase, că am pângărit o dezbatere 
onestă şi civilizată cu naționalismul meu troglodit. 


Fie! Dacă a fi adeptul necondiţionat al statului național unitar, dacă a avea 
convingerea că Europa Unită va fi o Europă a națiunilor, a statelor naționale (ori nu va fi 
deloc!) înseamnă a fi naționalist troglodit, îmi asum cu plăcere eticheta. 


Pe de altă parte, sunt dispus să renunţ la tot ceea ce am afirmat sau doar sugerat până 
acum. Pe domnii Bakk şi Szokoly, de altfel, i-am absolvit de orice culpă, dată fiind 
naționalitatea lor. Pot să-i scot din discuţie şi pe ceilalți "replicatori" - români - şi să le acord 
(cu o singură excepţie) prezumția de bună-credinţă. (Chiar dacă aceasta ar însemna, volens- 
nolens, plasarea lor în categoria naivilor sau snobilor). La o singură incriminare nu pot să 
renunţ. Chiar dacă aş accepta, prin absurd, că dl. Andreescu - pentru că despre domnia sa este 
vorba - n-a citit, integral, "Cotitura în politica externă maghiară" şi nu cunoaşte nici restul 
operei molnariene, nu pot să-l scot din discuţie din simplul motiv că este inițiatorul şi editorul 
"Problemei transilvane" şi, în această dublă calitate, ştie, totuşi, mult mai mult (şi mai multe) 
decât ceilalți replicatori. 


Să mă explic. Volumul cu pricina a pornit de la studiul cu acelaşi titlu al lui Molnár 
Gusztáv, studiu ce a fost oferit "replicatorilor" spre a-şi pune pe hârtie părerea. Aceasta a fost 
prima etapă. După care, "replicile" respective au fost studiate de către ambii editori - Molnár 
Gusztáv şi Gabriel Andreescu - fiecare dintre ei, în ordinea enumerată, redactând câte o 
concluzie finală ("Problema transilvană în noul context politic” şi, respectiv, "Lentoarea 
conceptelor, viteza evenimentelor”) ce apar în partea a 3-a (şi ultima) a cărții. 


Deci, replicatorii (de rând) cunoşteau doar studiul "princeps" al lui Molnăr, nu şi 
părerea celorlalți (şi cu atât mai puţin concluziile), pe când editorii - Molnár şi Andreescu - 
cunoşteau, fireşte, tot materialul, iar celui din urmă (editor şi, totodată, "replicator-şef) i-a 
aparținut, în această dublă calitate, şi replica-epilog. Ei bine, ceea ce scrie politologul 
maghiar, după ce a studiat toate replicile şi "în noul context politic" din 1999 (reamintim că 
"Problema transilvană" a lui M.G. a fost scrisă în 1997, iar volumul cu acelaşi titlu a apărut în 
1999), precum şi concluzia finală a lui Gabriel Andreescu sunt arhisuficiente pentru o deplină 
edificare, scutindu-ne de orice alte argumente, conexiuni sau confruntări. Ca atare, ne-am fi 
putut rezuma, la urma urmei, doar la această parte finală a cărții, fără a aduce nici un 
prejudiciu acurateței demonstraţiei noastre. Iată textul molnarian: 


"În ceea ce mă priveşte, consider că problema unei descentralizări economice şi 
politice reale nu-şi va pierde actualitatea nici în condiţiile unei involuţii politice din România, 
marcată de resentimente antioccidentale, antimaghiare şi antitransilvane. Dimpotrivă. Dacă 
Transilvania nu este - încă - pregătită pentru ieşirea la rampă a unei mişcări politice regionale 
din inițiativă proprie, s-ar putea ca acest lucru să se realizeze foarte uşor ca reacție la o 
încercare disperată de recentralizare şi reetatizare din partea stângii naționaliste. Doar atunci 
vom avea prilejul să constatăm sau vor avea prilejul unii să afle cu uluire şi mâhnire, că nu 
maghiarii constituie călcâiul lui Ahile al statului român, ci însuşi regimul politic românesc 
bazat pe supremația Bucureştilor, supremație ce se exercită nu numai asupra unei minorităţi 
naționale încăpăţânate, dar şi asupra unei sau unor majorități regionale ale căror aspirații pur 
şi simplu nu vor mai putea fi îndiguite cu metodele obişnuite sau mai neobişnuite ale 

nationalismului de stat, metode aruncate cu atata usurinta in lupta contra aspiratiilor legitime 
ale maghiarilor. 


Atunci România va avea de înfruntat poate momentul cel mai critic din istoria sa de 
după 1918. În 1940 şi-au impus voinţa marile puteri ce sprijineau revizuirea graniţelor, 
pretinzând pentru ele sau pentru aliaţii lor (care erau cu desăvârşire inocenți! - n.n.) anumite 
teritorii ce aparţineau atunci României. De data aceasta, provocarea va veni din interior şi 
tocmai de aceea e de presupus că şi consecinţele ei vor fi mult mai profunde. 


În perioada dintre 2002-2005, când, după toate probabilitățile, Ungaria va deveni 
membră cu drepturi depline a Uniunii Europene, granița româno-maghiară se va transforma 
cu adevărat într-o graniţă geopolitică, cu toate consecinţele ce decurg de aici. În timp ce va 
creşte într-o măsură incredibilă puterea de atracție a noului "imperiu" occidental, ce va 
include de-acum şi Ungaria şi care, după introducerea monedei unice şi a bursei de valori 
europene, unitare şi omogene, va trece cu siguranţă şi la înfăptuirea unui eşafodaj instituțional 
propriu unui stat-civilizație, practic Ungaria va înceta să existe ca un stat naţional, în sensul 
tradițional, adică "modem" al cuvântului. Nu mai poate deci, prin definiție, să fie "periculos" 
pentru România. Acest lucru înseamnă că în pofida răscolirii patimilor prin succesive acțiuni 
manipulative, populaţia din Ardeal va fi perfect conştientă de faptul că o pândeşte un singur 
"pericol" real din partea Ungariei: să nu mai poată intra nici acolo din cauza reglementărilor 
spațiului Schengen şi să nu mai aibă acces la forinții care astăzi sunt încă relativ uşor de 
obținut, pentru că dincolo de graniță instrumentul de plată îl va constitui moneda euro. 


În această situaţie, "separatismul" ardelean se va manifesta ca o forță elementară, dar 
de data aceasta bineînțeles nu sub forma unei devoluţii introduse de sus în jos, datorită 
spiritului de prevedere şi de bun-simţ al guvernului central, ci sub cea a rezistenţei față de o 
orientare politică inacceptabilă transilvănenilor”. (Molnár Gusztáv, "Problema transilvană în 
noul context politic", în volumul "Problema transilvană", pag.175-176). 


Şi mai poate susține cineva că devoluţia Ardealului ar fi o soluţie pentru România în 
ansamblul ei şi nu una pur regională? 


Mai poate cineva să susțină că prin devoluția Ardealului se urmăreşte integrarea 
României şi nu doar cea a Ardealului? 


Nu neacordarea devoluției, ci tocmai acordarea acesteia va netezi calea 
"separatismului ardelean"! 


Sau nu asta spune, în fond, acelaşi domn Molnár, atunci când afirmă că fără devoluţie 
ardelenii nu vor mai avea acces la euroforinții maghiari şi la spațiul Schengen al Ungariei? 


lar integrarea separată a Ardealului în Uniunea Europeană, pentru a-i mulțumi pe 
ardeleni (pe ungurii ardeleni, de fapt), ce altceva înseamnă decât ruperea acestuia din trupul 
României şi plasarea lui sub o altă autoritate, nu numai suprastatală? (Să ne reamintim cele 
trei niveluri ale noii construcții de drept statal european: statul local, statul naţional, care se 
păstrează ca un cadru formal, şi supra-statul federal. Care va fi "statul naţional" în care se va 
plasa, automat, "statul local" al Ardealului, în condiţiile în care România extracarpatică 
rămâne în afara "Europei"? Nu Ungaria?) 


Şi fata de toate acestea, "replica" finală a d-lui Andreescu, regăsibilă la pagina 210 a 
cărții şi pe coperta din spate, este următoarea: 


"Românii care au susținut că Transilvania are un specific al său, demn de luat în 
seamă, şi pentru că acolo trăieşte o comunitate maghiară numeroasă, au fost consideraţi 
trădători. Ungurii care au invocat autonomia locală, fie ea şi pe criterii etnice, au fost 
considerați ca iredentişti, într-o logică strâmbă conform căreia autonomia ar fi echivalentul 

unificării Transilvaniei cu Ungaria. (... ) 


Molnar Gusztâv are proiectul său: de valorificare a "identităţii ardelene", ca factor 
dinamizator al societăţii româneşti, prin obținerea de către Transilvania a unui statut regional 
ferm. (Aici se impune o precizare: Molnâr Gusztâv, în manuscrisul său, vorbeşte, invariabil, 
despre "Erdély" - adică Ardeal; ceea ce înseamnă Transilvania + Banat + Crişana + 
Maramureş - n.n.) Sper şi eu, asemenea lui, că Transilvania va fi un factor civilizator al 
României. Dar rămân la părerea că, dacă Transilvania va fi în stare de această "misie", lucrul 
se va întâmpla mai ales datorită puternicei prezenţe maghiare la poarta de Vest a ţării - 
prezență dublată de lupta minorităţii maghiare pentru alte reguli de joc decât cele propuse de 
nostalgicii "statului național unitar" şi sprijinul dat acestei lupte de Ungaria. (... )" 


Am exagerat oare atunci când afirmam că m-aş fi putut rezuma, în întreg demersul 
meu, doar la aceste câteva pagini din finalul "Problemei transilvane"? 


Mai poate persista vreun dubiu, în judecata oricărui cititor întreg la minte şi onest, 
asupra "gândului ascuns" al d-lui Molnár şi asupra "bunei-credinţe" a d-lui Andreescu? 

XX 
-EPILOG - 


La sfârşitul demersului nostru publicistic se impun câteva considerații. 


De aproape 12 ani, de când există o reală libertate a presei în România, am scris sute 
(sau poate mii) de pagini consacrate Ardealului si eforturilor celor ce vor, de peste opt 
decenii, să-i schimbe identitatea si apartenența, uzând de toate mijloacele si exploatând toate 
oportunitățile conjuncturale oferite de istoria respectivului interval de timp. 


De această dată, însă, am vrut să scoatem in evidență nu atât persistenta si consecventa 
amintitelor eforturi sau acomodarea acestora la condițiile pe care le oferă prezentul, cât, mai 
ales, maniera în care înțeleg unii reprezentanți - mai mult sau mai puțin legitimi - ai societății 
civile româneşti contemporane să le întâmpine si să se raporteze la ele. 


În acest sens, am contrapus două maniere, diametral opuse, de abordare a subiectului 
în discuție: "Chestiunea Transilvaniei" de Leontin Constantinescu si "Problema transilvană" 
de Gabriel Andreescu (pe care îl considerăm autorul real al volumului cu pricina, fiind 
inițiatorul "dezbaterii" respective, principalul editor al cărții şi, totodată, semnatarul 
concluziei finale a acesteia), prima apărută în anul 1997, iar cea de a doua în 1999. 


Desigur, această apropiere în timp, privind data apariției, nu are un corespondent si în 
ceea ce priveşte momentul elaborării, "Chestiunea Transilvaniei" fiind "o carte de tinerete, 
revăzută la maturitate", iar autorul ei - Leontin Constantinescu - părăsind această lume în 
1981. De altfel, nici nu ne-am propus, neapărat, o confruntare a două viziuni strict 
contemporane, având de a face cu o problemă ce-şi păstrează actualitatea practică de peste 80 
de ani si fiind vorba, totodată, de o chestiune atemporală din punct de vedere axiologic. Pe de 
altă parte, nu putem nega nici faptul că printre aparițiile editoriale din ultimii ani n-am prea 
găsit, din păcate, nimic altceva demn de a fi contrapus, de a constitui o antiteză, o replică la 
"Problema transilvană". Ca atare, "opțiunea" noastră a fost, în realitate, o decizie fără 
alternativă. 


În altă ordine de idei, în discuţie fiind, pe de o parte, interesele majore ale ţării în 
perspectiva integrării ei europene si euro-atlantice si, pe de altă parte, raportarea vârfurilor 
intelectualitatii româneşti la cerințele acestor obiective strategice, era normal să apelăm la 
părerea si poziția unui român al cărui europenism - nu de fațadă, ci de esență, nu conjunctural, 
ci autentic - s-a materializat printr-un aport efectiv si de referință la noua construcție 
europeană. În consecință, opţiunea noastră pentru Leontin Constantinescu - unul din pionierii 
ideii şi artizan recunoscut al Uniunii Europene - n-a fost deloc întâmplătoare. Ba, am putea 
afirma că i-am fi acordat prioritate, dacă ar fi fost cazul, oricărei alte "nominalizări", întrucât 
cu greu ne-am putea imagina o persoană mai potrivită spre a fi contrapusă epigonilor de tipul 
Andreescu, sau vreo carte mai în măsură să arunce în derizoriu şi ridicol "Problema 
transilvană", decât "Chestiunea Transilvaniei". 


Cele 19 capitole închinate antitezei cu pricina vor fi fiind arhisuficiente spre a ne scuti 
de alte comentarii. Câteva concluzii s-ar impune, totuşi, oricât de jenante ar fi acestea, pentru 
că, ne place sau nu, Gabriel Andreescu şi ceilalți "replicatori” sunt, până la proba contrarie, 
români! (Fireşte, nu ne referim aici şi la domnii Szokoly, Bakk şi Gallager sau la doamna 
Weber). 


Ce să mai spunem? Că Leontin Constantinescu, în ciuda europenismului său autentic 
şi funciar, a fost, în primul rând, român, pe când "replicatorii" cu pricina, "europeni de 
nicăieri", şi-au uitat identitatea etnică? Că Leontin Constantinescu, după o viață întreagă 

închinată construcției europene, şi-a încredințat, cu limbă de moarte, urmaşilor săi 
"Chestiunea Transilvaniei”, pe când "replicatorii" lui Molnár Gusztáv se bat pentru 
"alteritatea" Ardealului şi împotriva "nostalgicilor statului național unitar"? Că Leontin 
Constantinescu, după 40 de ani de slujire a idealului Europei unite, se stinge cu convingerea 
că aceasta trebuie să fie "o unitate voită de națiuni libere, menținându-și fiecare propria 
identitate", pe când "replicatorii" respectivi se bat pentru identitatea proprie a Ardealului şi, pe 
cale de consecință, pentru integrarea lui separată într-o "Europă a regiunilor"? 


Aici se încheie prima replică (fără ghilimele) la "Problema transilvană" a lui Molnár 
Gusztâv (dar şi a lui Gabriel Andreescu!), pentru că, fireşte, ne-am folosit de Leontin 
Constantinescu şi de cartea sa de referință doar ca de un punct de reper. N-am intenţionat să 
realizăm vreun studiu comparativ propriu-zis şi nici să ne erijăm în posturi ce nu ne aparțin. 
Autorul acestor rânduri nu este nici istoric, nici sociolog şi nici politolog. Replica a fost 
realizată de pe poziţia unui simplu cititor şi cu mijloacele unui publicist oarecare. Singurul atu 
de care am beneficiat este perfecta cunoaştere a limbii maghiare şi, bineînţeles, folosirea 
acesteia în vederea cunoaşterii şi aprofundării problemei ("transilvane"). E mult, e puţin? E 
suficient pentru a legitima un mesaj şi a-l face să ajungă la destinație? Verdictul le va aparţine 
cititorilor. 


Dacă am reuşit măcar să descumpănim, să punem pe gânduri, să trezim o îndoială, 
înseamnă că efortul nostru n-a fost zadarnic, pentru că sunt situații (sau momente) în care 
nimic nu poate fi mai nociv decât o certitudine absolută şi definitivă. 


Fie ca această îndoială, pe care sperăm că am trezit-o printre adepţii devoluţiei 
Ardealului, printre cei ce cred în buna-intenție a dlui Molnár sau în buna-credinţă a d-lui 
Andreescu, să îndemne şi să ducă la o mai atentă cântărire a situaţiei, la o mai temeinică 
apreciere a fenomenului, a dedesubturilor şi implicaţiilor acestuia. 


Pentru că, oricât ar părea de neverosimil (unora), astăzi, în plină perioadă de agregare 
europeană, unii se gândesc doar la dezagregări regionale, la redesenarea unor granițe, la 
"revenirea la 1914". 


Şi încă - culmea - cu ajutorul românilor ardeleni! 

XXI 
POST-SCRIPTUM 
(Confirmări şi filiațiuni) 


Cu riscul de a declanşa o reacție alergică în rândul cititorilor, va trebui să revenim 
asupra "operei" lui Molnár Gusztáv, pentru că nişte confirmări sau chiar ilustrarea unor 
posibile filiațiuni sunt oricând binevenite. Mai ales atunci când este vorba despre o chestiune 
pe care se insistă şi perseverează aparent împotriva "cursului jocului". 


Pe de altă parte, nu putem nega interesul pe care îl nutrim față de poziția susținătorilor 
externi ai d-lui Ciorbea (şi ai liniei peneţecediste aferente) referitor la respectiva chestiune. 


Despre ce este vorba? Dar mai întâi textul molnarian: 


"Constat că politicienii români n-au înțeles semnificaţia reală a mesajului NATO, care 
îndeamnă la cooperare între statele din sud-estul Europei. Realitatea este că Occidentul 
sprijină, fără rezerve, integrarea regională a acestor state, până la monedă unică şi ştergerea 
granițelor vamale, exact pentru că nici prin gând nu-i trece să le integreze, vreodată, în NATO 
sau în UE. Îndrăznesc să fac această afirmaţie categorică, pentru că, mai nou, chiar şi Franţa, 
ale cărei tradiționale bune relații cu România şi Serbia sunt notorii şi care a dezaprobat 
consecvent orientarea "central-europeană" de integrare promovată de către SUA şi Germania, 
şi-a revizuit punctul de vedere. 


Din diverse luări de poziţie rezultă că şi Franţa recunoaşte faptul că Europa "politică" 
are nişte hotare a căror limită nu poate fi depăşită fără riscul dezintegrării. Comunitatea 
Europeană nu poate integra decât statele ce aparțin aceluiaşi univers politic, economic şi de 
civilizație. Or, lumea ortodoxă, mă refer la statele post-sovietice şi la cele din sud-estul 
Europei, este inaptă de aşa ceva. Aceste state, deşi au preluat modelul instituţional apusean, 
sunt incapabile să-l asimileze. După părerea mea, singura lor şansă de supravieţuire este 
realizarea, cu ajutor occidental, a unei strânse cooperări regionale. ( ... ) Fireşte, se fac 
promisiuni "pe termen lung" (de integrare europeană - n.n.), dar proiecte sau intenţii reale nu 
există. România va avea un veritabil şoc când va înţelege cum stau lucrurile. (... ) 


Din această situație Ardealul, cu ascendentul şi poziția sa occidentală, nu are decât de 
profitat. Fireşte, este vorba nu numai de unguri, ci şi de românii ardeleni. Toate acestea vor 
conduce la întărirea mişcării regionaliste. ( ... ) Mă refer la promovarea unui regionalism 
politic instituționalizat.” (Am citat dintr-un interviu acordat de către Molnár Gusztáv 
cotidianului clujean "Szabadság" la data de 29 aprilie 1999, interviu consemnat de Székely 
Kriszta şi introdus şi pe Internet sub indicativul http://ww.hhrf.org/erdelyilmost/04-29- 
99.htmf). 


Desigur, multe din ideile de mai sus pot fi regăsite în "Problema Transilvană", de la 
neintegrabilitatea țărilor ortodoxe şi până la regionalismul ardelean transetnic - bază pentru un 
statut local (sau chiar european) aparte. Nouă este (sau măcar pare) chestiunea cu "integrarea 
regională" a statelor din sud-estul Europei, ca o alternativă (ca să nu spunem "premiu de 
consolare") la Uniunea Europeană. De asemenea, demn de remarcat este faptul că Ardealul, şi 
în această (aparent) nouă perspectivă, "nu are decât de profitat". 


Fireşte, la vremea respectivă (aprilie 1999), nu că nu l-am fi luat în serios pe dl. 
Molnár, dar, totuşi, i-am fi adresat moromeţiana întrebare: - pe ce te bazezi? Şi iată că astăzi 
avem răspunsul, nu de la politologul maghiar, ci direct de la sursă. Ştim, acum, nu numai pe 
ce se baza dl. Molnâr în urmă că doi ani, ci şi pe cine se baza acesta atunci când prefigura o 
Uniune Europeană a Sud-Estului. Cititorii (revistei "Timpul - 7 Zile”) vor fi ştiind, 

bineînţeles, că este vorba exact despre prietenii d-lui Ciorbea (şi nu numai): crestin-democratii 
germani! Documentul reprodus în numărul 38(555)/19-25 septembrie 2001 al amintitului 
săptămânal ("0 perspectivă pentru Balcani - Reflecţii cu privire la o Uniune Europeană a Sud- 
Estului") este în măsură să împrăştie orice posibile dubii în acest sens. 


Desigur, comentariile d-lui Remus Răgătan, pe marginea documentului cu pricina, ne 
scutesc de alte consideraţii. Ceea ce am vrea, însă, să adăugăm este faptul că unul din cei trei 
autori ai demersului, dl. Karl Lamers, este "recidivist". Cel puţin aşa rezultă din articolul 
"Uniunea Europei de Sud-Est - Alternativă la extinderea UE" (Corespondenţă din Berlin de la 
Mălina Andronescu), publicat în cotidianul "Adevărul" din 5 decembrie 2000, pe pagina a 13- 
a (cum altfel?). 


Este vorba despre Karl Lamers, purtător de cuvânt pentru politică externă al fracțiunii 
Creştin-Democratice din Bundestag, care se pronunță, cităm: "pentru adâncirea integrării 
regionale în Balcani şi instituționalizarea Pactului de Stabilitate sub forma unei Uniuni a 
Europei de Sud-Est (DESE)". De notat că propunerea a fost prezentată Bundestagului încă în 
luna octombrie 2000. Iată câteva elemente conţinute în propunere: 


- "din această Uniune ar putea face parte nu numai statele fostei Iugoslavii, ci şi state 
vecine, cum ar fi România"; 


- "UESE ar reprezenta o euroregiune de tip nou (... ) care presupune stabilirea unor 
relații de bună vecinătate, a unui sistem de comerț liber şi crearea unor structuri de securitate 
comune"; 


IL] 


- 1... minoritățile naţionale din diversele ţări membre ar fi şi ele reprezentate în 
instituţiile respective (de conducere ale UESE - n.n.); acestea ar putea fi modelate după 
exemplul Parlamentului European (deci, un Parlament al Europei de Sud-Est), al Comisiei 
Europene şi al Consiliului de Miniştri"; 


- "o astfel de Uniune s-ar constitui ca un fel de structură supraregională; importanța 
graniţelor ar fi relativizată, iar în caz că procesul de fragmentare a regiunii ar continua, acest 
proces nu ar mai fi perceput ca fiind deosebit de dramatic"; 


- "conceptul noii Uniuni nu exclude viitoare secesiuni în cadrul statelor membre, 
atunci când s-ar impune concluzia că aceasta ar contribui la pacea şi stabilitatea regiunii”. 


După cum se poate observa, "propunerile" din octombrie 2000 ale d-lui Lamers sunt în 
aceeaşi ordine de idei cu "reflectiile" d-lor Lamers, Hintze şi Hedrich din septembrie 2001. 
Dacă le-am reprodus, totuşi, am făcut-o doar pentru a sublinia că este vorba de o preocupare 
mai veche şi "programatică" a creştin-democraţilor germani! (Preluată, pe cale de consecință, 
şi de către prietenii şi protejații din România ai acestora!) Deci aşa: în loc de UE - UESE!; în 
loc de NATO - o structură regională de securitate!; în loc de "Schengen" - liberă circulație în 
Europa de Sud-Est!; în loc de inviolabilitatea graniţelor - relativizarea acestora şi câmp liber 
continuării fragmentărilor! 


Iar dacă o parte de țară - de pildă Ardealul - doreşte secesiunea, aceasta va fi încurajată 
şi patronată, spre a nu periclita pacea şi stabilitatea regiunii! 


Nemaivorbind de faptul că "Reflecţiile cu privire al UESE" a trei purtători de cuvânt 
(pentru probleme de politică externă; politică europeană şi, respectiv, politici de dezvoltarea) 
ai CDU vin să confirme, până la nivel de detalii, tot ceea ce ne-am străduit să demonstrăm în 
ultimii 12 ani, de la dezagregarea programată şi indusă din afară a zonei şi până la reagregări 
patronate de către aceleaşi forţe, interesate în "revenirea la 1914"! 


Desigur, în jocul cu pricina, dl. Molnár este un simplu pion, iar d-nii Lamers, Hintze şi 

Hedrich cel mult un cal, un nebun şi o tură. Cât priveşte regele şi regina ... 


Oricum, Molnár Gusztáv, aşa cum am mai spus-o şi cum se confirmă prin cele 
reproduse, nu este de capul lui. 


1 octombrie 2001 
Zeno Millea 


P.S. Cât priveşte "aducerea la zi" a celor de mai sus (inclusiv cele conţinute în 
precedentele 20 capitole) - demersul nostru publicistic închinat celor două volume (prezentate 
în antiteză) fiind încheiat în toamna lui 2001 - ADDENDA alăturată (în speță "Adaosul la 
Post Scriptum" din finalul acestuia) oferă toate datele necesare. 


Zeno Millea 

LIGA TRANSILVANIA - BANAT 
- o ecuaţie fără necunoscute - 


Cuvânt înainte 


Prezenta broşură a fost gândită ca o anexă la "Chestiunea Transilvaniei” versus 
"Problema transilvană", în intenția de a circumscrie şi componenta "românească" a scenariului 
regional vizând devoluţia - secesiunea Ardealului, în speță mişcarea condusă de către Sabin 
Gherman. 


Lucrarea îşi propune, în baza unor date ce relevă similitudini şocante în ceea ce 
priveşte momentul apariției, argumentele, logistica, auspiciile, precum şi scopul final, să 
demonstreze că respectiva mişcare aparține aceluiaşi scenariu "maghiaro-maghiar" de care ne- 
am ocupat în mai sus amintitul volum, apartenență disimulată din rațiuni tactice. 


Şi în cazul de fata, materialul prezentat reprezintă o reproducere a unui ciclu de 
articole publicate în săptămânalul "Timpul- 7 Zile" pe parcursul anului 2001. 


Autorul 

L.T.B. - o ecuaţie fără necunoscute (1) 


Să începem cu un citat din opera preşedintelui Uniunii Scriitorilor din Ungaria, dl. 
Pomogáts Bela: 


"În România prezentul este ireal. Unica realitate, dar care nu există încă, este viitorul. 
Iar acesta nu poate fi disociat de rezolvarea problemei minorităţilor naţionale, nu prin măsuri 
de cosmetizare, fireşte, ci prin soluţii radicale.( ... ) Pentru Ardeal nu întrevăd alte soluţii decât 
fie un statut de independenţă, fie revizuirea granițelor ( ... )" (Erdélyi Magyarság, nr. 11 
februarie 1990, pag. 23). 


Învolburare de moment, sub imperiul condiţiilor imediat post-decembriste? Nici 
vorbă! Pentru că iată ce scrie acelaşi Pomogâts Bela peste aproape patru ani: 


"Ungaria a fost mutilată de către marile puteri învingătoare în primul război mondial. 
(...) Granițele care despart comunităţi umane sunt umilitoare şi aberante. Mai ales dacă separă 
unități geografice, economice, etnice şi culturale multiseculare. Este cazul graniţelor actuale 
ale Ungariei. Despre caracterul irațional, nefiresc, arbitrar şi ruşinos al acestora s-a vorbit 
adesea în literatura noastră, după cum, în antiteză, au fost prezentate şi acele momente de 
neuitat în care vreuna din aceste graniţe a dispărut, permiţând scriitorului maghiar să 
contemple o patrie ceva mai largă ( ... ) cum a fost cazul, în 1940, după reanexarea Ardealului 
de Nord. Oare va mai reveni momentul de praznic în care să trecem din nou, nestingheriți de 
nimeni şi de nimic, aceste graniţe?" (Erdélyi Magyarság, nr. 16/ noiembrie 1993, pag. 33). 


lată, aşadar, premisa de la care pleacă toate eforturile maghiare (şi maghiaro- 
maghiare) îndreptate în direcția anulării realităților post-trianonice. Că cele reproduse aparțin 
unui scriitor şi nu unui politician - şi au fost exprimate în 1990 şi, respectiv, 1993? Desigur, 
puteam începe cu "expunerea de motive" a grofului Apponyi de la Conferinţa de Pace de la 
Trianon din 1920, sau cu o puzderie de alte citate din declaraţii ale oficialilor maghiari, la cele 
mai înalte niveluri, dar ne-am propus să ne limităm doar la aşa-zisa perioadă post- 
decembristă. Cât priveşte preferința pentru dl. Pomogáts - preşedinte al Uniunii Scriitorilor 
din Ungaria - aceasta este cu totul întâmplătoare, sau, cel mult, tributară unor considerente 
stilistice, şi nicidecum unei penurii de surse. Puteam începe, la fel de bine, cu apelul d-lui 
Szürös Mátyás - preşedinte interimar al Ungariei la acea vreme - prin care, la data de 15 
martie 1990 (deci, cu câteva zile înaintea evenimentelor de la Târgu Mureş!) ungurii din 
Ardeal erau îndemnați "să-şi făurească singuri destinul", potrivit ideii că "acesta (Ardealul - 
n.n.) este pământ strămoşesc maghiar”, ceea ce "îi îndreptățește nu numai să ceară, ci să şi 
pretindă dreptul lor asupra pământului respectiv"! (Româniai Magyar Sz6, nr. 69/15 martie 
1990). După cum putem începe cu o mulțime de alte citate, care mai de care mai oficiale şi 
mai politice, dacă e să amintim doar câteva dintre ele: 


- "Abia astăzi, în 1998, profetiile lui Kossuth pot deveni realitate. A sosit momentul ca 
locuitorii bazinului carpatic să devină egali, să beneficieze de aceleaşi drepturi şi de ştergerea 
granițelor” (Világosi Gábor - reprezentantul guvernului maghiar la sărbătorirea de la 
Miercurea Ciuc a zilei de 15 martie 1998); 


- "Atât în 1848, cât şi în 1956 sau 19809, la fel ca şi astăzi, n-am dorit şi nu dorim 
altceva decât independenţă, libertate şi o UNGARIE A TUTUROR UNGURILOR (s.n.)" 
(Giczy György - preşedintele Partidului Popular Creştin - Democrat - cu ocazia sărbătoririi 
aceleiaşi date, dar la Budapesta); 


- "În 1848, 1956, 1989, ca şi astăzi, ne-au animat şi ne animă aceleași idei şi năzuinţe" 
(premierul ungar Orbân Viktor, în acelaşi cadru, dar cu un an mai târziu - 15 martie 1999); 

- "Trebuie sa ne gândim şi la reabilitarea mutilărilor trianonice"! (Harrach Peter - 
ministru în guvernul Orbán - la inaugurarea "Clopotului Trianonului", în 4 iulie 2001). 


Mai e cazul să continuăm? Credem că nu, pentru orice om treaz, întreg la minte şi 
onest premisa cu pricina fiind în afara oricărei îndoieli sau discuții. 


După cum am mai arătat în repetate rânduri, tot ceea ce s-a construit pornind de la 
respectiva premisă a suferit, pe parcurs, numeroase reorientări, în funcție de diverse 
conjuncturi istorice, politice şi ideologice, ultima dintre ele fiind cea care vizează "modelul 
regional". Cu riscul de a ne repeta, va trebui să revenim asupra lui, date fiind ultimele evoluții 
survenite în efortul de implementare al amintitului model. Care sunt aceste evoluţii? Fireşte, 
este vorba despre apropiata (şi anunţata) transformare în partid politic (regional şi regionalist) 
a Ligii Transilvania - Banat (LTB). Pentru a putea însă discuta la obiect, va trebui să ne 
reîntoarcem în timp cu cel puţin trei ani. 


Deci, 16 septembrie 1998, data la care apare, în "Monitorul de Cluj", "manifestul" lui 
Sabin Gherman - "M-am săturat de România!" Conţinutul "manifestului” este arhicunoscut, 
drept care reproducerea lui integrală ni s-ar părea o exagerare. În esență, acesta exprimă 
următoarele: 


- unirea Ardealului cu Vechiul Regat (mai precis, "înghiţirea lui de către România"!) a 
fost opera poporului român (pentru care Sabin Gherman nutreşte un profund dispreţ) şi nu a 
"intelighenţiei" ardelene, care ar fi dorit o alcătuire "de tip helvetic", 


- această unire a oferit Vechiului Regat şansa de a se civiliza, şansă pe care acesta a 
ratat-o; 


- "Europa se termină pe undeva pe lângă Braşov"; 


- unirea respectivă a fost o eroare, "pentru că în afară de limbă şi şosele proaste nu 
avem nimic în comun"; 


- toate relele vin de la Bucureşti: "miticismele", "balcanismele", "civilizația seminţelor 


"n 


de bostan", "mentalitatea de moluscă" etc.; 
- nu ungurii sau nemţii sunt inamicii noştri, ci regatenii. 


Mai adăugăm la cele de mai sus câteva elemente din statutul Fundației pro 
Transilvania (condusă de acelaşi S. Gh.): 


- afirmarea valorilor specifice spațiului transilvan; 
- promovarea si susținerea autonomiei regionale a Transilvaniei; 
- în acest cadru, independența administrativ-financiară a provinciei. 


Şi, in fine, iată si câteva puncte din "Declarația Fundației Civice pro Transilvania", 
făcută publică la data de 10 iunie 1999: 


"Fundația militează pentru inițierea unor dezbateri publice asupra urgentării 
descentralizării, prin crearea unor instituții cu largi competențe regionale, în spiritul 
principiului subsidiaritatii promovat de Uniunea Europeană"; 


- "Fundația militează pentru recunoaşterea faptului că Transilvania si Banatul ar putea 
constitui un pivot al integrării europene pentru întreaga Românie, prin implementarea de 
urgență în aceste regiuni (deci, în Transilvania si Banat! - n.n.) a normelor administrativ - 
financiar europene". 


Mai poate oare cineva să creadă, în lumina celor de mai sus, că demersul d-lui Sabin 
Gherman este rezultatul unei initiative personale si independente, atunci când cele reproduse 

se pliaza, până la nivel de detalii, pe ideile şi conceptele strategice ale lui Molnar Gusztâv? (A 
se vedea, în acest sens, "Chestiunea Transilvaniei versus Problema transilvană” sau o serie 
întreagă de capitole din "Scenarii pre şi post-decembriste"). 


Pe de altă parte, apariţia în prim-plan al d-lui Gherman s-a produs cu o oportunitate şi 
promptitudine mai mult decât suspectă. Să ne reamintim: 


- în 1997, guvernul laburist al Marii Britanii acceptă devoluția Scoției; 


- "modelul scoţian", mai ales în condițiile evoluţiilor neprevăzute (şi imprevizibile în 
continuare) din Kosovo, devine deosebit de atractiv; 


- în acelaşi an (1997) Molnár Gusztáv scrie ,.Problema transilvană", adaptând 
amintitul model la Ardeal; 


- în 1998 începe deja campania de presă (şi nu numai) închinată reînvierii 
"transilvanismului", "tradițiilor autonomiste ale românilor din Ardeal”, "parteneriatului 
româno-maghiar" (ardelean) tradiţional" şi aşa mai departe; 


- şi tot în 1998 se parafează, consecutiv nominalizări de la Madrid din 1997, 
integrarea Ungariei în NATO. (Ceea ce impune, totuşi, o altă abordare a "problemei 
transilvane"! 


Acesta este contextul în care, în septembrie 1998, Sabin Gherman îşi lansează 
"manifestul"! Cum s-ar zice - „o simplă coincidență"! 


Ne oprim, deocamdată, aici, pentru că, la urma urmei, important este ceea ce face 
Sabin Gherman şi, mai ales, cine sunt beneficiarii reali a ceea ce face acesta. Ce face dl. 
Gherman? Dl. Gherman, în plină efervescenţă udemeristo - hungaristă de regionalizare - 
devoluție - autonomizare a Ardealului, cu o finalitate ce nu poate fi raportată decât la anularea 
efectelor "odiosului Diktat de la Trianon", în plină campanie de revigorare a parteneriatului cu 
"aliaţii naturali" ai ungurilor ardeleni, vine şi, printr-un manifest intitulat "M-am săturat de 
România", precum şi prin întreaga sa activitate ulterioară, invocând tot "conviețuirea 
seculară", "tradițiile occidentale", "oprimarea şi exploatarea" exercitată de către "sudiştii 
balcanici", cere exact acelaşi lucru: un Ardeal autonom, eliberat de jugul numit România şi 
locuit nu de români, unguri şi saşi, ci de "ardeleni"! 


De "ardeleni", într-un Ardeal în care "să se implementeze, de urgență, normele 


im"! 


administrativ-financiare europene", in spiritul "principiului subsidiaritatii 


Mai este oare cazul sa ne întrebăm ce cauză serveşte, în realitate, dl. Sabin Gherman? 

L.T.B. - o ecuaţie fără necunoscute (II) 


Am văzut, în numărul precedent al revistei, cât de "românească" este cauza 


regionalismului ardelean şi cât de "personală" şi "independentă" inițiativa lui Sabin Gherman. 


De altfel, nu numai similitudinea de argumente, de programe şi de logistică sau 
paralelismul cronologic pledează în acest sens, ci şi relațiile internaționale sau sursele de 
finanțare cu care se laudă "sătulul de România”. Este suficient să reproducem, în această 
privinţă, câteva texte introduse pe Internet încă în anul 1998. 


Iată, de pildă, un text inserat de către dl. Lipták Bela, cetățean american şi unul din cei 
mai activi hungarişti ai diasporei maghiare: 


"Dragi colegi, am primit două scrisori, pe care le anexez, de la dl. Sabin Gherman, 
şeful mişcării româneşti pentru autonomia Transilvaniei. El mi-a cerut să asigur maximă 
publicitate fundației sale Pro Transilvania, aşa că am pus aceste scrisori pe site-ul HL/HAL 
(Hungarian Lobby / Hungarian American List - n.n.) cu rugămintea de a le difuza şi de a-l 
ajuta cum puteţi. Dacă vreţi să discutaţi mai multe despre această mişcare, vă rog contactaţi-l 
chiar pe dl. Gherman." 


Reproducem, în continuare, scrisorile d-lui Gherman. Iată prima misivă: 


"Dragă prietene, orice transilvănean, orice om care este interesat de progresul 
Transilvaniei este binevenit în fundația Pro Transilvania. Sunt bucuros să-ţi aduc la cunoştinţă 
că această fundație, între timp (deci, în timpul scurs de la un contact anterior cu dl. Liptâk! - 
n.n.), a devenit o mişcare de masă, în ciuda atacurilor politicienilor. ( ... ) Dă-mi voie să-ți 
reamintesc că poţi să contactezi pe oricine dispus să ne dea o mână de ajutor. Cu multă stimă, 
Sabin Gherman". 


Cea de a doua scrisoare este mai tranşantă: 


"Coleg drag, aş fi încântat să te întâlnesc la Universitatea din Columbia. (Este vorba 
de o invitație, făcută lui Gherman de către Lipták, de a conferenția la respectiva universitate 
din SUA despre "problema transilvană" - n.n.). Până atunci, te rog să mă pui în legătură cu 
persoane sau organizaţii care vor să ajute, moral, sau financiar, fundaţia Pro Transilvania. 
Aici, oficial, evenimentele îmi sunt nefavorabile, pentru că există interpelări în Parlament şi 
unii politicieni cer arestarea mea. Pe de altă parte, din ce în ce mai multi ardeleni aderă la 
ideile mele, iar eu o să demonstrez că pot să fac pentru Ardeal ceea ce politicienii n-au reuşit 
în nouă ani. Sincer vorbind, am nevoie de mediatizare internaţională şi suport de orice fel. Cu 
stimă, Sabin Gherman". 


Ce caută ardeleanul (român, chiar dacă sătul de România) şi independentul Sabin 
Gherman la "Hungarian Lobby"? De ce cere ajutor moral şi financiar tocmai de acolo? De ce 
(şi de când) este prieten şi coleg cu dl. Lipták Bela, promotor de frunte al revizionismului 
maghiar? De ce îl informează că, ÎNTRE TIMP, mişcarea a luat proporţii? 


Mai e cazul să continuăm? Dacă da, să vedem un interviu de-al d-lui Gherman acordat 
revistei "Privirea" (M. Tatulici), tradus şi republicat în "Romániai Magyar Szó" (3154/16 
aug. 1999) cu titlul "Ardealul şi regionalismul - mit şi realitate". Redăm un fragment: 


"Consider că n-ar mai trebui să ne numim unguri, români, germani, ci pur şi simplu, 
ardeleni. (Poate inventează dl. Gherman şi vreo limbă ardelenească - n.n.). Aceasta va 
contribui hotărâtor la accelerarea autonomizării Ardealului. Ideea a prins rădăcini, a cucerit 
întreg Ardealul. (Poate întreg "Erdély"! - n.n.). Am fost contactat de mai multe persoane din 
SUA şi Germania (deci dl. Liptâk şi-a făcut datoria! - n.n.) ce dispun de mari fonduri şi care 

mi-au declarat intentia lor ferma de a sustine material autonomia Ardealului". 


Iată, aşadar, de unde provin "sprijinul moral" şi "ajutorul' material" de care beneficiază 
Pro Transilvania, respectiv Liga Transilvania-Banat. De altfel, dl. Gherman recunoaşte public, 
mai nou, şi existența unui "salariu" pe care îl primeşte de la Viena. Curat afacere românească! 
Si, cu toate acestea, interviul din care am citat mai sus se termină astfel: 


"Nu m-a cumpărat nimeni, nu sunt în slujba nimănui, slujesc doar Ardealul, patria mea 
de vis". 


"Romániai Magyar Szó" pare, însă, să ştie foarte bine ce cauză serveşte "sătulul de 
România". Pentru că iată ce se putea citi în acelaşi număr al "Romániai Magyar Szó", pe 
marginea interviului cu Sabin Gherman, sub semnătura lui Szonda Szabolcs: 


"Pământul făgăduinței parcă nu mai este atât de departe. Acel "ceva" care fierbe în noi 
Si, în acelaşi timp, pluteşte deasupra noastră, devine din nou imbold şi chezaş al împlinirii. 
(...) Acel ceva, pe care dacă ar fi să-l numesc explicit, l-aş putea defini ca necesitate istorică. 


Dacă aş vrea să rezum mesajul celor rostite de Sabin Gherman, cel mai potrivit mi s-ar 
părea să apelez la cuvintele lui Molnár Gusztáv (cum altfel? - n.n.): "Ne aşteaptă mari 
transformări, printre acestea golirea de conţinut, perimarea conceptului de stat naţional. 
Înlocuirea acestuia o vom înfăptui noi, pentru noi, pentru un viitor la fel de spectaculos ca şi 
trecutul”. (Alt trecut spectaculos şi fără stat național, decât cel reprezentat de către Austro- 
Ungaria, nu cunoaştem în istoria europeană a Ungariei - n.n.). 


Îmi amintesc, de pe vremea liceului, cum, la o oră de Fizică, mi-am notat pe coperta 
caietului următoarele: 11 august 1999 - eclipsă totală de soare. M-am cutremurat la ideea că 
mai am de aşteptat, până la producerea evenimentului, peste zece ani. Şi iată că, în ordinea 
firească şi ineluctabilă a lucrurilor, fenomenul s-a produs. 


Fireşte, nu vreau să îndemn nici la exces de zel, dar nici la indiferență şi pasivitate. 
Ceea ce aş recomanda, se poate exprima prin aparent paradoxala sintagmă: răbdare activă”. 


Ce vrea să zică dl. Szonda Szabolcs? Vrea să zică, pe urmele lui Molnár Gusztáv, că 
acea cauză pe care o serveşte Sabin Gherman ar răspunde unei necesități istorice obiective, 
care, în baza unei legități comparabile cu cea cosmică, se va finaliza atunci când "poziția 
astrelor" va dobândi configuraţia necesară. Moment ce trebuie aşteptat cu o "răbdare activă”, 
chiar dacă aşteptarea va mai dura câțiva ani. 


N-am fost destul de expliciți? Să reluăm chestiunea: 
- "Pământul făgăduinţei" este Ardealul; 
- "momentul" este revenirea lui la Ungaria, într-un "viitor spectaculos"; 


- viitorul "la fel de spectaculos ca şi trecutul" este o nouă alcătuire confederativă de 
tipul Austro-Ungariei; 


- "poziţia astrelor" este conjunctura politică ce va permite înfăptuirea acestei alcătuiri; 


- "răbdarea activă" este "construcția migăloasă" a d-lui Molnár realizarea majorității 
ardelene transetnice - fără de care "astrele", oricât ar fi de bine poziţionate, se vor dovedi 
neputincioase, întreprindere la care trudeşte, în calitate de mercenar, şi dl. Sabin Gherman. 


lată, aşadar, viziunea părții maghiare asupra cauzei pe care o slujeşte cu devotament, 
"sătulul de România"! 


Iată, aşadar, finalitatea reală a eforturilor celor ce defilează sub stindardul lui Sabin 
Gherman! 

L.T.B.- o ecuaţie fără necunoscute (III) 


Plasarea pe orbită a lui Sabin Gherman era imperios necesară şi dintr-un alt motiv: 
cum să bage zâzanie între Ardeal şi Vechiul Regat, între (românii) ardeleni şi regăţeni tocmai 
Uniunea ce reprezintă interesele minorității maghiare? Mai cu seamă în contextul unui 
scenariu regional, de neconceput fără aportul "aliaților naturali"? Pentru aşa ceva era nevoie 
absolută de un reprezentant al majoritarilor, de o mişcare organizată a acestora şi nicidecum 
de voci provenind din comunitatea maghiară sau, mai rău, din interiorul UDMR. Cum să 
acorzi credibilitate şi şanse de succes unui atare demers, lăsându-l pe seama celor ce, până în 
1998, au militat, în cadrul "modelului etnic”, pentru diverse forme de autonomie şi 
autoguvemare pe criterii etnice? (Nemaivorbind de alte antecedente, pe care românii ardeleni 
nu aveau cum să le uite sau ignore!). 


De altfel, cea mai bună dovadă că UDMR şi-a însuşit scenariul regional şi că - 
realizând capcana pe care ar reprezenta-o implicarea directă şi publică - a cedat inițiativa unui 
mercenar român, este faptul că prima reacţie a d-lui Marko Bela, imediat după lansarea 
"manifestului" lui Sabin Gherman, a sunat în felul următor: „Nu noi, ci românii cer autonomia 
Ardealului"! 


Fireşte, "delimitarea" s-a manifestat şi în diverse alte forme şi pe multiple planuri. 
Astfel, alături de o radicală modificare a atitudinii fata de "partenerii istorici" (pe care am 
expus-o şi detaliat-o în "Scenarii pre şi post-decembriste" sau în replica la "Problema 
transilvană"), menită a crea iluzia unei comunități de interese în fata sfidărilor prezentului şi 
viitorului şi a induce "alianța naturală" necesară realizării "majorităţii regionale", s-a recurs, 
inclusiv în presa aservită, la o veritabilă "omertă" în ceea ce priveşte principala armă a 
oricărei mişcări regionalist-secesioniste - hulirea puterii centrale şi punerea pe seama acesteia 
a tuturor relelor şi neîmplinirilor - urmând ca arsenalul cu pricina să fie mânuit exclusiv de 
către "aliatul natural" Sabin Gherman şi de către acoliții săi. 


Consemnul (şi consensul) tăcerii udemeriste (pentru a nu compromite cauza 
"românească" a Ardealului independent) a fost, totuşi, încălcat pe ici, pe colo. Evident, nu ne 
referim la Molnár Gusztáv (care nu este udemerist şi nici cetățean român) sau la producțiile 
alambicate şi criptate ale d-lui Szonda Szabolcs, ci la dl. Szöcs Geza, de pildă, fost cândva 
omul nr. II al UDMR şi, în plus, persoană cu vechi state de funcţiune în lupta pentru "noua 
identitate" a Ardealului (drept care, a şi fost expulzat din România în 1986). Domnia-sa a rupt 
tăcerea, sporadic, e drept, şi doar în publicaţii maghiare din provincie, dar a vorbit cum nu se 
poate mai limpede. lată o mostră: 


"Eu cred că omul de afaceri ardelean a recunoscut deja faptul că profitul lui este 
absorbit de către Regat, de aproape o sută de ani. Intelectualul ardelean simte că este exclus 
din elita politică a ţării. Ştie însă că el, cel exclus, ar avea un rol important într-o elită politică 
a unui Ardeal independent. ( ... ) Problema se pune (în mediile româneşti - n.n.) în felul 
următor: - Cum e mai bine să trăim, cu 17 milioane de regăţeni, undeva în afara spaţiului 
european - sau într-un Ardeal, unde trebuie să conlocuim cu două milioane de unguri, dar în 
cadrul Europei adevărate?" (Szabadsăg, 25 septembrie 1998 - un interviu consemnat de Szabo 
Csaba). 


Este suficient de clar şi edificator? Ba bine că nu! Seamănă cu producțiile "sătulului de 
România"? Cât de bine! Se recunoaşte sursa comună - opera lui Molnár Gusztáv? Desigur! 


Ne-am putea întreba, fireşte, cum de a încălcat dl. Szöcs amintita "omertâ"? Aşa e 
dânsul, mai nonconformist şi mai limbut. Să ne amintim, de pildă, de pe vremea când UDMR 
se lepăda, ca de satana, de "Evenimentele de la Târgu Mureş" şi punea vina pe români, de 

faimoasa sa declarație rostită de la tribuna primului Congres al Uniunii: "Târgu Mureşul nu 
este o înfrângere, ci o victorie; nu este un sfârşit, ci un început"! (Ca să dăm doar un singur 
exemplu). 


De altfel, indiscreția din "Szabadság", cu care poetul-politician întâmpina 
"Manifestul" lui Sabin Gherman şi, în acelaşi timp, deconspira complicitatea acestuia cu 
iredenta maghiară precum şi esenţa şi finalitatea "parteneriatului cu românii ardeleni", n-a fost 
decât un semnal, pentru că, la data de 30 noiembrie 1998, iată cu ce scrisoare s-a pomenit 
(vorba vine!) dl. Gherman: 


"Stimate Domnule Sabin Gherman, Editura Erdelyi Hirado (aceeaşi care în 1990 
publica Platforma-program a UDMR - n.n.) este interesată în publicarea unui dosar de presă 
privitor la eseul sau manifestul d-voastră intitulat "M-am săturat de România”. Se are în 
vedere publicarea unei ediţii în limba maghiară a acestui dosar de presă şi ne interesează 
acceptul d-voastră. Amănuntele legate de tiraj, drepturi de autor şi celelalte vor fi discutate 
ulterior." 


Cluj, la 30 noiembrie 1998 
Cu stimă, Szöcs Geza 


La care misivă, dl. Gherman, "plăcut surprins", răspunde: 
"Stimate d-le Szöcs Geza! 


Sunt interesat, bineînţeles, de publicarea unui dosar de presă şi vă pot da acceptul 
pentru publicarea manifestului sau eseului "M-am săturat de România”. Cererea mea expresă 
este ca publicarea acestui dosar să se facă atât în limba maghiară, aşa cum doriți dvoastră, cât 
şi în limba română. Pentru mine acest lucru este deosebit de important. 


Dacă sunteți de acord cu această cerere a mea, putem discuta, ulterior desigur, 
celelalte amănunte." 


Cluj-Napoca, la 4 decembrie 1998 
Cu stimă, Sabin Gherman 


O dată jucată această mică farsă (cei doi se cunoşteau de suficientă vreme pentru a nu 
recurge la corespondenţă poştală sau la tonul reverenţios folosit în aceasta, evident, în ideea 
că am lua în serios povestea cu "oferta" făcută după "inițiativa" lui Gherman; cât priveşte 
chestiunea cu "Cluj-Napoca" versus "Cluj", treaba este de-a dreptul înduioşătoare), peste un 
an, în noiembrie 1999, apare volumul „M-am săturat de România! - Fenomenul Sabin 
Gherman în viziunea presei: fragmente din reacțiile apărute în presă în perioada 16 septembrie 
1998 - 1 octombrie 1999", la Editura Erdélyi Hirado, editor responsabil fiind Szöcs Geza. 


"Monitorizarea" cuprindea 30 de publicaţii, printre care principalele cotidiane 
naționale, câteva reviste centrale, toate cotidianele clujene, câte unul din Târgu Mureş, 
Oradea, Timişoara, un cotidian regional transilvan ("Transilvania Jurnal") şi o singură 
publicație maghiară - cotidianul regional "Szabadság". Monitorizarea cu pricina fiind, însă, 
una cu tâlc, tendențios selectivă şi cu finalitate manipulatorie. De ce spunem aceasta? O dată, 
pentru că nu este exhaustivă: revista "Timpul - 7 Zile", de pildă, în care a fost abordat 
subiectul, nu de puţine ori şi într-o manieră aparte, este ignorată cu desăvârşire, nemaivorbind 
de "Romániai Magyar Szó", în care "fenomenul" Sabin Gherman a fost urmărit îndeaproape 
(cu "detaşare", fireşte, dar cu o complicitate decriptabilă pentru cei avizaţi) şi din care am 
tradus şi analizat, de repetate ori, în paginile amintitei reviste. În al doilea rând, pentru că 
ponderea cea mai mare a citatelor este din "Monitorul de Cluj" (publicaţia care a lansat 
"Manifestul") şi, mai cu seamă, din Transilvania Jurnal (al cărui redactor-şef, Marius Avram, 
este comiliton de "fundație" şi de "ligă" de-al lui Sabin Gherman!), ambele publicaţii 


68 


comentand favorabil, fireste, initiativa cu pricina. In al treilea rand, pentru ca, in cazul ziarelor 
sau persoanelor ce comenteaza nefavorabil "Manifestul" si ideile sale, se fac, sistematic, 
trimiteri (în subsolul paginii) la nişte date cu viză compromițătoare. Astfel, în cazul 
"Adevărului" se face menţiunea: "fostul cotidian Scânteia, al PCR"; în cazul "Adevărului de 
Cluj": "fostul Făcha, al PCR"; în cazul cotidianului "Cuvântul Liber" din Târgu Mureş: "fost 
Steaua Roşie, al PCR"; în cazul cotidianului "Ştirea": "ziarul care a publicat listele jocului 
Caritas" etc. În ceea ce-i priveşte pe autori, este suficient să amintim că în cazul lui Octavian 
Paler, singurul reprezentant al "elitei civice" care l-a condamnat pe Sabin Gherman, se face, în 
subsol, mențiunea: "fost director al TVR şi al ziarului "România Liberă" (care, însă, nu 
figurează pe lista publicaţiilor cu "trecut compromiţător"! - n.n.), pe vremea comunismului, şi 
membru al CC al PCR". (Ca şi cum numai un om cu trecut şi sechele comuniste l-ar putea 
condamna pe Sabin, Gherman!??) 


După cum se vede, demersul este, ab ovo, "elegant", "subtil" şi de "bună-credință”. 
Intr-un cuvânt: manipulare ordinară, menită să pună umărul din greu la materializarea 
"parteneriatului" şi a obiectivului său de etapă - realizarea "majorităţii regionale" în Ardeal. 


Mai este nevoie de vreo altă dovadă că "iniţiativa" lui Sabin Gherman, care - după 
cum o atestă "oferta" făcută imediat după lansarea "Manifestului" - a demarat concomitent cu 
reorientarea "molnariană" spre "modelul regional" (sau "scotian"), nu este altceva decât o 
componentă organică a noii strategii adoptate, pe plan maghiaro-maghiar, în vederea obţinerii 
unei "noi identități” pentru Ardeal? În acest sens, delimitarea răspicată şi consecventă a lui 
Sabin Gherman de "modelul etnic" nu mai reprezintă o disculpare în fata acuzaţiei de 


colaboraţionism (ca să folosim un eufemism), ci, dimpotrivă, o inculpare. 

L.T.B.- o ecuaţie fără necunoscute (IV) 


Desigur, multi se vor fi întrebând de unde abilitarea şi mijloacele de a controla 
corespondenţa particulară a doi cetăţeni onorabili, fie ei şi adversari declaraţi ai statului 
național român? 


Ne pare rău dacă vă vom dezamăgi: n-a fost vorba de vreo abilitare (nici măcar de 
abilitate) şi cu atât mai puţin de "mijloace specifice". Cele două scrisori reproduse în episodul 
precedent - "oferta" d-lui Szöcs Geza şi "acceptul" d-lui Sabin Gherman - figurează, pe post 
de preambul, la pagina a 5-a a volumului "M-am săturat de România", iar noi n-am făcut 
altceva decât să le transcriem (uzând de cele menţionate în pagina precedentă: "Orice 
reproducere este permisă, mai puțin reproducerea integrală a cărții”). 


Aceasta este situaţia. Fireşte, nu vom folosi respectiva permisiune pentru a reproduce 
"ecourile de presă" - acestea fiind îndeobşte cunoscute - şi, pe de altă parte, interesându-ne cu 
precădere personajul Sabin Gherman, în speță "independenţa" sa şi a iniţiativei pe care şi-o 
arogă. De altfel, acesta este, după cum am mai spus-o, şi motivul pentru care am recurs la 
reproducerea corespondenţei cu pricina - mostră de mistificare cu viză manipulatorie - care 
încearcă, din start, să ofere unui demers artificial şi tendenţios aparenţa firescului şi 
autenticului. 


Între aceleaşi coordonate se înscrie şi "Interviul cu Sabin Gherman", consemnat de 
către editorul responsabil al cărții - dl. Szöcs Geza, interviu care precede şi încheie 
"monitorizarea" propriu-zisă, purtând sugestivul titlu: "Zarurile au fost aruncate. Mizează pe 
Transilvania!". lată câteva idei, exprimate pe parcursul acestuia, de către preşedintele 
fundaţiei Pro Transilvania (actualmente Liga Transilvania-Banat): 


"Românii au un imaginar tradițional ( ... ) extrem de nociv: nu există nimic rău în țara 
asta care să nu fi fost adus de străini, cu un scop bine determinat. Peste tot conspirații. De 
aceea cred că ar trebui să renunțăm la formulele istorice exclusiv convenabile, proprii 
orgoliilor de popor mic, neînsemnat. Dar cum să renunţi, când la şcoală înveți că România e o 
ţară putred de bogată, că românii sunt cei mai harnici şi mai drepți, că am fost scutul Europei, 
că istoria noastră e cea mai grozavă din câte există. L-am proclamat sfânt pe Ştefan cel Mare, 
vorbim despre conştiinţa naţională a lui Mihai Viteazul. Or, Ştefan cel Mare a fost un strateg 
deosebit ( ... ) dar nu şi un sfânt. Era muieratic. E un păcat capital? Dacă nu, de ce nu-l 
recunoaştem? Şi: ce conştiinţă naţională exista în 1600, când, chiar cu două secole în urma 
noastră, pe vremea Şcolii Ardelene, românii din Transilvania încă preferau să-şi spună unguri 
sau nemți, identificând spaţiul de dincolo de Carpaţi cu mizeria şi lenea?" 


Sperăm că cititorul recunoaşte în cele de mai sus stilul inconfundabil al d-lui Lucian 
Boia şi al învăţăceilor acestuia (autori de manuale de "istorie alternativă”), specializați în 
"demitizarea" trecutului nostru, pe placul vecinilor de la Apus. Să mergem însă mai departe: 


"Sau: cazul Memorandumului lui Iuliu Maniu, adresat regelui Carol în 15 decembrie 
1938. Acolo se vorbea despre diferențele existente între poporul ardelean şi cel regăţean. 
Atenţie: popoare! Se vorbea şi despre faptul că în 1923 Constituţia a fost impusă 
transilvănenilor, că centralismul de după 1918 a făcut să decadă ca niciodată nivelul de trai al 
celor din Ardeal." 


Aici intrăm deja pe teritoriul "transilvanismului" şi al "intelighenției care ar fi dorit o 
rezolvare de tip helvetic"! (Între noi fie vorba, "infailibilul" Iuliu Maniu - subiect tabu pentru 
amintiţii demitizatori - mai bine ar fi meditat la cele două catastrofale guvernări țărăniste din 
perioada interbelică şi la tot "binele" adus României şi românilor de către acestea). Să ne 
întoarcem, însă, la Sabin Gherman: 

"Noi, cei din Transilvania, făceam parte din Europa, din Mittel-Europa, în timp ce 
ceilalți, muntenii şi moldovenii, aparțineau şi aparțin altor lumi, diferite substanțial ca 
mentalitate, forme de organizare, norme civice. În 1931, Romul Boilă propunea o nouă 
Constituţie, militând pentru federalizare! Dacă România nu înţelege că are încă obligații fata 
de Transilvania, că Transilvania nu e o provincie cucerită, această Românie s-ar putea să 
rămână cu formele ei primitive de la 1859." 


Ei bine, de această dată, textul este atât de molnarian, încât dacă l-am pune alături de 
original, le-am putea confunda. (Până şi "Constituţia federalistă" a lui Boilă). Să vedem, însă, 
ce mai spune, în continuare, dl. Gherman: 


"Transilvania este altceva. România trebuie să fie mândră de marea unire, şi nu 
Transilvania, o provincie formată pe coordonatele Europei Centrale şi intrată în sfera de 
influență a unei mentalități diferite, a unui spaţiu diferit. Ne-au fost impuse false valori, 
surogate civice ( ... ) din Ardeal nu s-au alungat doar oameni - o întreagă cultură, o întreagă 
tradiție au fost izgonite. Formele noastre de organizare, mentalitățile, cadenta teutonă, au fost 
jertfite pe altarul unui românism sterp, provocator, ineficient. Şi tot ne-am păstrat 
europenitatea (... ) Chiar dacă, statistic, Transilvania este diferită acum de ceea ce a fost la 
1918, a rămas acelaşi fragment de Mittel-Europa." 


A dracului de rezistentă această "Transilvanie" a lui Sabin Gherman! (Fireşte, 
Transilvania noastră, cea adevărată, care a reuşit să supraviețuiască nu 80, ci o mie de ani, nu 
confruntată cu "constrângerile" statului național, ci cu un sistematic regim de exterminare 
națională şi fizică, se cutremură de ruşine şi scârbă că a putut da naştere unui specimen de 
teapa "sătulului de România"! Dar, desigur, asta este deja o altă chestiune). Să ne continuăm, 
însă, demersul. La întrebarea cum a ajuns la „M-am săturat de România", dl. Gherman 
răspunde: 


"Din scârbă. Greaţă. Nemaiputinţă. Nu pot să fiu mândru că aparțin unui popor, pentru 
că acest popor, bobor, a devenit o masă. Populaţie. 23 de milioane. Nu conştiinţă naţională, ci 
fragmente particulare, izolate. Nu mai există un întreg ("masa" ce-o fi oare? n.n.). Prea 
votează toți proştii. (Ce-ar fi dacă toţi ar lansa "manifeste" - n.n.). Prea ne-am învăţat să 
spunem "bă" în loc de majestate. (Asta să fie sursa freudiană a lui "Bă Ghermane", titlul 
ultimei cărți scrise de Sabin Gherman? - n.n.). Există aici o voioşie a dezastrului ( ... ), dar ştiu 
că ardelenii încep să înţeleagă că suntem furați, desconsiderați de cei mai săraci şi mai 
şmecheri decât noi. ( ... ) De o sută de ani înjurăm toate trenurile pe care le pierdem voioşi, ca 
şi când Europa ar fi o concesie, a noastră, făcută lumii întregi. Or, eu, ca trăitor în 
Transilvania, nu mai vreau să pierd trenul numai pentru că un milion sau zece milioane de 
oameni au chef să mai doarmă.( ... ) De ce autonomia Transilvaniei? Pentru că diferenţele, 
clivajul există doar între Transilvania şi restul țării." 


Desigur, în cele reproduse se pot recunoaşte nu numai ideile şi stilul lui Molnâr 
Gusztáv, ci şi cele ale unei pleiade de promotori ai revizionismului maghiar, care au mizat, în 
ultimii 80 de ani, în funcţie de conjunctura momentului, pe "transilvanism" şi pe arsenalul 
specific acestuia. 


Ar fi interesant de văzut, totuşi, pe ce conjunctură era gândită, în 1999, respectiva 
"miză"? Ne lămureşte, pe parcursul aceluiaşi interviu, acelaşi Sabin Gherman: 


"Politologul maghiar de origine ardeleană, Molnâr Gusztâv, atrăgea atenția că o 
eventuală venire la putere a stângii naţionale ar face ca transilvănenii să ceară autonomia 
regiunii, ca pe o reacţie normală de apărare a brumei de descentralizare promovată până 
acum. Eu cred altceva, şi aici putem vorbi deja de un Kosovo de catifea: în momentul în care 
stânga dură (PDSR şi PRM) va veni la putere şi vor acţiona acele "gărzi național-patriotice", 

vor începe campanii punitive împotriva ungurilor şi românilor ardeleni "trădători", în acel 
moment se va putea cere ajutor internaţional. Ar exista aici o forță multinațională de 
menţinere a păcii, iar autonomia şi independenţa ar fi subiecte de negociere." (Subiectul este 
reluat, la pagina 345 a cărții, în termeni quasi identici, în cadrul articolului "Ardelenii lui 
Sabin Gherman vor proclama autonomia Transilvaniei", reprodus din "Cotidianul" de 3 
septembrie 1999). 


Iată-ne ajunşi, aşadar, la momentul adevărului. Până la urmă, Sabin Gherman nu s-a 
putut abține să nu-l pomenească pe Molnár Gusztáv, ba chiar să-l supraliciteze. Nu că ar 
spune altceva, dar, până când politologul maghiar, mai prudent şi mai discret, vorbeşte doar 
de "autonomia regiunii", sau, în altă parte (vezi "Chestiunea Transilvaniei versus Problema 
transilvană", capitolul XIII), de "ajutorul Occidentului" în caz că PDSR câştigă alegerile şi 
procedează la recentralizare (dar numai cu condiția existenței unei majorităţi regionale 
legitimată democratic), preşedintele fundației Pro Transilvania vorbeşte deja de un "Kosovo 
românesc", de o "forță multinațională de menținere a păcii" şi de "negocierea independenţei"! 


Deci, în 1999, "scenariul regional", scos de la naftalină de către strategii 
revizionismului maghiar şi servit şi de niscaiva cozi de topor din rândurile românilor ardeleni, 
miza pe "kosovizarea" Ardealului!!! 


Aceasta fiind situația, chestiunea nu ne mai aparţine. Noi ne-am propus doar să 
demonstrăm "independenţa" lui Sabin Gherman şi a mişcării pe care şi-o arogă. 

Cât priveşte situaţia actuală şi şansele "scenariului regional" în condiţiile eşuării 
preconizatei "kosovizări", ne vom pronunţa într-un epilog. 


P.S. Speranţa că venirea la putere a "stângii dure" va crea, în Ardeal, condiţii prielnice 
"kosovizării", explică şi voturile neaşteptate (şi inexplicabile pentru analişti) pe care le-au 
obținut, în această regiune, PRM şi al său prezidenţiabil, la alegerile din noiembrie 2000. 

LTB - o ecuaţie fără necunoscute 
- Epilog — 


Dacă în 1999 mişcarea regionalistă ardeleană miza pe „„kosovizarea" Transilvaniei - 
după cum o recunoaşte, ceva mai voalat, Molnár Gusztáv în "Anno Mirabilis 1999" şi, cât se 
poate de explicit, Sabin Gherman în "dosarul de presă" întocmit la Editura Erdely Hirado - 
astăzi datele problemei sunt sensibil diferite. 


Să recapitulăm: "stânga dură" (PDSR şi PRM) care trebuia să câştige alegerile din 
2000, urma, în viziunea scenariştilor respectivi, să instituie, alături de măsuri ferme de 
recentralizare, şi o "campanie punitivă" îndreptată împotriva ungurilor şi a "românilor 
ardeleni trădători", situaţie în care "se putea cere ajutor internațional", iar sub oblăduirea unor 
"forțe internaționale de menținere a păcii independenţa Ardealului ar fi devenit subiect de 
negociere" . 


Desigur, nu numai efectul scontat, dar şi întreg eşafodajul care ar fi trebuit să-l 
genereze au eşuat lamentabil. Singurul element intuit corect a fost succesul stângii la alegeri. 
Numai că PDSR (actualul PSD) nu s-a aliat cu PRM, ci, dimpotrivă, s-a delimitat de 
orientarea extremistă a acestuia, PDSR n-a procedat la recentralizare, ci, dimpotrivă, a lărgit 
descentralizarea prin punerea efectivă în vigoare a Legii administraţiei publice locale, PDSR 
n-a declanşat nici o "campanie punitivă", ci, dimpotrivă, a venit în întâmpinarea unor interese 
sau doleanţe comunitare sau chiar regionale, fireşte, în deplinul respect al prevederilor 
constituționale şi fără a aduce atingere, în nici un fel, intereselor fundamentale ale statului. Ca 
atare, tot ceea ce s-a sperat de la "stânga dură", tot ceea ce s-a construit pe presupusa evoluţie 
a unei presupuse alianţe s-a năruit, într-o logică (de altfel) cât se poate de firească a lucrurilor. 
De ce firească? Pentru că întreg eşafodajul respectivului scenariu se baza pe nişte date false, 
de la "realitățile" ardelene şi până la presupusele valenţe şi tendinţe ale actualului partid de 
guvernământ. De fapt, am putea afirma că autorii scenariului cu pricina şi-au investit propriile 
dorinţe şi speranţe într-o construcție artificială, cu atâta râvnă şi determinare, încât au ajuns, 
efectiv, să creadă în realitatea şi finalitatea ei. 


Desigur, scenariul Ardealul versus Vechiul Regat - în varianta sa acută, de tip Kosovo 
- nu reprezenta decât o faţetă a problemei, o soluție conjuncturală inspirată mai degrabă de 
realitățile din Kosovo. Eşuarea acestei variante, previzibilă pentru orice cunoscător lucid al 


devi. 


departe de a fi fost epuizate. 


Care este situaţia în prezent? Pentru a răspunde la această întrebare, va trebui să 
trecem în revistă evenimentele şi evoluțiile care au marcat, din acest punct de vedere, istoria 
ultimilor doi ani. lată câteva dintre ele: 


- PDSR (respectiv PSD), contrar aşteptărilor revizioniştilor maghiari, duce o politică 
cât se poate de europeană; 


- România, în decembrie 1999, a fost nominalizată pentru începerea negocierilor în 
vederea aderării la UE; 


- România, mai ales după evenimentele din SUA de la 11 septembrie, pare a avea certe 
şanse de integrare în NATO la Summitul de la Praga din 2002; 


- "Legea statutului" - menită a realiza masa de manevră (practic transetnică, având în 
vedere laxitatea criteriilor de acordare a "legitimației de maghiar" şi numărul considerabil de 
familii mixte existent în Ardeal) prin care se spera la constituirea "majorităţii regionale", este, 
după toate aparențele, caducă; 

- Forurile europene au luat act de tendinţele revizioniste ale politicii externe maghiare, 
precum şi de riscurile destabilizatoare regionale pe care le-ar presupune orice mişcare 
separatist-secesionistă, fie ea şi transetnică. 


În aceste condiţii, pe ce mai poate miza Sabin Gherman (şi cei aflaţi în spatele lui, 
evident)? 


tan 


Să vedem, în acest sens, ultimele declarații ale "sătulului de România", făcute personal 
sau prin reprezentanții săi: 


- "Cea mai bună propagandă ne-o face Puterea de la Bucureşti, prin măsurile 
antipopulare pe care le ia"; 


- „80 la sută dintre ardeleni ne împărtăşesc convingerile, nefiind de acord cu stilul 
balcanic practicat de Bucureşti"; 


- "Fiecare să consume cât produce. Noi nu suntem săraci, dar suntem sărăciți de 
Bucureşti"; 


- "Dacă problemele nu se rezolvă, Liga va recurge la orice metodă"; 
- "Dacă LTB nu va fi înregistrată ca partid, vom cere sprijin internațional"; 


- "Suntem bine văzuţi de persoane influente din cadrul Consiliului Europei"; 


"Ardealul a fost o ţară, când restul României era nişte triburi!"; 


"Pot să cer şi independenţa Ardealului, dacă o fac non-violent"; 
- "Când mi-e dor de România, mă uit la hârtia igienică". 


Declaraţiile fiind de dată recentă şi, pe de altă parte, dl. Gherman fiind convins că 
LTB va fi până la 11 noiembrie 2001 nu numai înregistrată ca partid, dar şi reprezentată în 
Parlamentul European, trebuie să considerăm că mişcarea cu pricina este în plină vervă, atât 
pe plan local, cât şi pe cel internaţional. 


Cât priveşte fondul problemei, nici o deosebire notabilă: aceeaşi delirantă 
contrapunere Ardeal - Regat, cu aceleaşi "argumente" pe care le-am tot auzit. "Metoda de 
lucru" nu s-a schimbat nici ea: "măsurile antipopulare" ale guvernului, necesare în contextul 
dat şi vizând toată ţara, sunt prezentate ca o discriminare îndreptată împotriva Ardealului şi 
ardelenilor; Ardealul este sărăcit de Bucureşti; fiecare să consume cât produce (cel care are 
dificultăți - poate să moară de foame!) şi aşa mai departe. 


După cum era şi firesc, a dispărut orice element din "recuzita Kosovo": prigonirea este 
exclusiv  economic-financiară; sprijinul internaţional se are în vedere doar pentru 
eventualitatea că LTB ar avea dificultăți de înregistrare; nu se mai vorbeşte de "negocierea 
independenţei", aceasta (independenţa) putând fi doar cerută şi aşa mai departe. 


A propos de sprijinul internațional, oare cine să fie "persoanele influente din cadrul 
Consiliului Europei"? Nu cumva domnii Lamers, Hintze şi Hedrich? 


Oricum, (aproape) totul pledează pentru o reorientare spre politica paşilor mărunți, 
pentru revenirea la "construcția migăloasă" d-lui Molnár. Există o singură notă discordantă, 
cea cu recurgerea la "orice metodă"! Despre ce poate fi vorba? Să ne întoarcem, pentru a ne 
dumiri, la o mai veche declaraţie a d-lui Gherman: 


"Dacă Bucureştiul va persevera în a ţine, în mod nefiresc, toate hăţurile în mână, va 
avea surpriza să constate că oamenii de afaceri ardeleni - care varsă sume uriaşe în trezoreria 
statului - vor declanşa o grevă financiară. După care, în mai puțin de 24 de ore, economia 
României va fi paralizată. ( ... ) Va veni o vreme când voi spune: - Soluţia este explozia 

mamaligii! VA puteti imagina ce va insemna neplata impozitelor intr-o proportie de 65 la 
sută? (cât crede Sabin Gherman că ar reprezenta, la nivel de ţară, contribuția Ardealului - 
n.n.). Va însemna un faliment total!" (Ardealul şi regionalismul - mit şi realitate", "Româniai 
Magyar Szó", nr. 3154/16 august 1999). 


Iată, aşadar, ce-ar putea să însemne, în viziunea (tipic paranoică!) a d-lui Gherman, 
"orice metodă"! (la care va recurge LTB, dacă "problemele nu se rezolvă"). 


lată, aşadar, "asul din mânecă", arma secretă (mai puţin pentru cititorii RMSz-ului!) a 
d-lui Gherman, pregătită deja din 1999, pentru eventualitatea eşuării "kosovizării" Ardealului! 


Han 


Fireşte, nu e cazul să intrăm în panică, mâneca "sătulului de România" fiind plină de 


"După 2000, când coaliția PDSR - PRM va accentua presiunea asupra fundației 
noastre, aceasta - pentru a se apăra - se va putea transforma într-un partid. Acesta este asul 
nostru din mânecă. Şi mai avem unul..." (Am citat din aceeaşi sursă de limbă maghiară). 


Or, din august 1999 au trecut peste doi ani, fără să asistăm la vreuna din "scamatoriile" 
promise, iar astăzi, în noiembrie 2001, dl. Gherman amenință din nou cu "transformarea în 
partid", deşi nu-l presează nimeni. 


De altfel, la numai trei luni după interviul din RMSz, preşedintele fundației Pro 
Transilvania flutură din nou "asul", invrednicindu-i, de această dată, cu impartasirea 
"secretului" şi pe necunoscătorii limbii maghiare: 


"Persoane din anturajul lui Sabin Gherman au contactat ieri presa clujeană pentru a-i 
şopti că preşedintele Fundației Pro Transilvania se pregăteşte să-şi transforme asociația în 
partid politic. L-am "deranjat", aşadar, pe Sabin Gherman pentru a ne face unele precizări, 
având surpriza ca acesta să nu infirme informația. Mai mult decât atât, preşedintele Fundației 
Pro Transilvania ne-a spus că în data de 30 noiembrie (1999 - n.n.) va organiza o conferință 
de presă, cu prilejul căreia va spune lucrurilor pe nume. Mai precizăm faptul că noua 
formațiune politică se va numi Liga Transilvania-Banat, fiind constituită din cei 35.000 de 
oameni care se zice că ar fi membri ai Fundației Pro Transilvania si câteva asociații "de 
partid" din restul ţării." (Adevărul, nr. 2933/10 XI, 1999: "Separatistul Sabin Gherman vrea 
să-şi facă partid regional"). 


Am mai putea adăuga, pentru a întări imaginea, că procentul de PIB realizat în Ardeal 
este, în funcție de dispoziția d-lui Gherman, când de 50, sau 55 sau chiar 65 la sută. (Cifrele 
variază de la interviu la interviu, de la declarație la declaratie!). 


După cum se poate vedea cu ochiul liber, dl. Gherman stă cam prost cu 
"Mitteleuropa", cu "cadența teutonă", cu "ein mann ein wort", mai pe româneşte spus - cu 
seriozitatea, consecventa Si integritatea, nemaivorbind de eficiență. (Si nici nu-i de mirare, 
după fatalul stagiu petrecut la Craiova!). Şi aceasta într-un demers de care depinde viitorul 
Ardealului si, în egală măsură, cel al restului țării! (Nu al României în ansamblul ei - Doamne 
fereşte!) 


Nu putem decât să ne bucurăm că domnii Molnár, Toro, Szöcs (şi câți or mai fi) n-au 
găsit un specimen mai breaz pentru, totuşi, ingrata sarcină la care s-a angajat "sătulul de 
România". Să ne bucurăm şi să-i dorim să fie, şi în continuare, la fel de sterp, provocator şi 
ineficient (ca să-i folosim propriile cuvinte). Şi, fireşte, să-şi folosească cu acelaşi randament 
şi în actuala îndeletnicire, scula cu care, după propria-i mărturisire, şi-a scris volumul de 
versuri. (Pentru cei neavizaţi, precizăm că volumul respectiv al lui Sabin Gherman se 
intitulează "Faluscriptum"!). 

In rest, mizam pe înţelepciunea, luciditatea, discernământul şi, nu în ultimul rând, pe 
memoria românilor ardeleni şi, desigur, pe abilitatea diplomatică (dar şi intransigenţa) de care 
vor da dovadă cei aflați în fruntea țării. 


P.S. Aflăm că dl. Gherman, in viitoarea sa calitate de şef de partid regional, îşi va axa 
campania electorală pe Memorandumul lui Iuliu Maniu şi pe Constituţia federalistă a 
nepotului acestuia - Romul Boilă. 


Grea lovitură dată ţărăniştilor! (Sau, mă rog, vestigiilor acestora). 

Post - Scriptum la "Epilog" 


Am afirmat, în epilogul ciclului dedicat mişcării regionaliste transilvane (vizând 
componenta românească a ei), că aceasta s-ar afla în plină efervescenţă, atât pe plan intern, cât 
şi pe plan extern, şi, pe de altă parte, l-am acuzat pe Sabin Gherman de neseriozitate, 
inconsecvență şi megalomanie (cu dovezile de rigoare, evident). 


Negreşit, cele de mai sus pot crea aparenţa unei contradicții. 


Dacă, însă, acceptăm faptul că Gherman este un simplu pion, manevrat de către 
promotorii reali şi (mai mult sau mai puţin) oculți ai mişcării - pion ce, pe fondul unei 
structuri labile şi cu accente paranoice, cedează uneori tentației de emancipare de sub 
respectiva tutelă - contradicția cu pricina îşi pierde relevanţa. 


Altfel spus, oricât ar fi de inconsecvent, intempestiv şi, pe cale de consecință, 
contraproductiv Sabin Gherman în unele din declarațiile sau iniţiativele sale, mişcarea îşi 
urmează drumul, încet dar sigur, "sătulul de România" nefiind altceva decât un element de 
fațadă, o "firmă". Că aşa stau lucrurile, o demonstrează tot ceea ce am scris, în ultimii trei ani, 
referitor la subiectul în discuţie. De altfel, Molnár Gusztáv, strategul "regionalismului 
transilvan" (şi şeful din umbră al d-lui Gherman), şi-a exprimat, nu o dată, dezacordul cu stilul 
"sătulului de România". lată o mostră: 


"Va trebui să creăm şi să instituționalizăm un nou climat politic în Ardeal, care să ne 
permită o comunicare maghiaro-română coerentă. ( ... ) Este o construcție migăloasă, alta 
decât cea pe care o "edifică" Sabin Gherman, care mă incomodează din ce în ce mai mult." 
("Romániai Magyar Szó", 28 iulie 1999). 


Pentru ca, după câteva luni (şi consecutiv mustrării subordonatului şi conformării 
acestuia) dl. Molnăr să-şi îndulcească tonul: 


"Observ că Sabin Gherman a evoluat în sens pozitiv, din cel puţin două puncte de 
vedere: mai întâi, că nu mai are tendinţa să ia totul pe cont propriu (... ), în al doilea rând, că 
şi-a ponderat tonul. Până acum s-a manifestat prea agresiv, cred că a reuşit mai degrabă să 
sperie lumea, decât s-o atragă. Noi, ungurii, trebuie să-l întâmpinăm cu bunăvoință, din 
ultimele sale declaraţii rezultând că nu vrea să concureze UDMR, ci să-i devină partener." 
("Romániai Magyar Szó" - nr. 3285/30 decembrie 1999). 


Este suficient de limpede? (Fireşte, fiind vorba de o declaraţie de presă, politologul 
maghiar nu putea să recurgă la o altă formulare privind "colaborarea" cu Gherman). 


Oricum, referirea la un "parteneriat" cu UDMR demonstrează, fără echivoc, că 
Uniunea şi-a însuşit (încă din 1999) "modelul regional" elaborat de către Molnár Gusztáv. 


Desigur, dată fiind structura particulară a d-lui Gherman, vor mai fi fost, pe parcurs, 
momente în care acesta, recidivând, a fost adus la ordine de către patronul său. (Bunăoară, 
când cu decretarea "exploziei mămăligii” - greva financiară a întreprinzătorilor ardeleni - 
inițiativă ce în nici un caz nu 1-a aparținut realistului şi meticulosului politolog maghiar). 


Cât priveşte amintita "efervescenţă a mişcării", este suficient să semnalăm că, aşa cum 
rezultă dintr-un articol publicat în "Adevărul" din 22 noiembrie 2001, în Ardeal se 
intenționează înființarea unei "Federaţii Transilvane de Atletism"! 


În aceeaşi ordine de idei, dar confirmând de această dată "efervescenţa” pe plan 
extern, putem aminti de recenta afiliere (onorifică) a Ligii Transilvania-Banat la Alianţa Liber 
Europeană, un fel de Internațională a "verzilor" - care militează, printre altele (mai specifice), 

pentru "autonomia deplina a regiunilor". 


Iată, aşadar, că "mişcarea", după cum am mai spus-o, merge, încet dar sigur, pe calea 
ei şi spre obiectivul propus. (Permis să ne fie, însă, să credem că şi aici este vorba de 
"construcția migăloasă" a d-lui Molnár, şi nu de vreo victorie personală a d-lui Gherman). 


Ajunşi în acest punct, întrezărim nişte posibile (şi legitime) întrebări, ca de pildă: dacă 
aceasta este "calea", cum rămâne cu "Pământul Secuiesc" şi cu "desprinderea treptată de 
restul țării"? 


Am mai răspuns la această întrebare, dar poate n-am făcut-o destul de explicit. Să 
revenim: 


- "modelul etnic" (exceptând situaţii cu totul particulare) nu poate fi operant decât în 
zone cu majoritate etnică semnificativă, ca, de pildă, în secuime; 


- acest model, pe de altă parte, nu poate realiza decât o enclavă de tipul Regiunii 
Autonome Maghiare, mai ales atunci când zona cu pricina se află nu la graniță (ca Voivodina 
au "Felvidék", bunăoară), ci în plin centrul țării; 


- pentru o "regiune istorică”, ca Ardealul de pildă, în care procentul etnicilor în 
discuţie nu depăşeşte cifra de douăzeci, singurul model operant, mai ales în condiţiile actuale, 
este cel regional; 


- "modelul regional" presupune existența unei majorități regionale transetnice, 
legitimată democratic, capabilă să-şi impună dreptul la autodeterminare, în sensul unei 
devoluţii (de tip scoţian) sau chiar al unui statut de independenţă. 


Cele două modele nu se exclud, ci, dimpotrivă, se completează reciproc. Pe lângă 
această complementaritate mai intervine şi avantajul unor acțiuni paralele: dacă eşuează, de 
pildă, scenariul regional, ceea ce s-a obţinut deja prin cel etnic rămâne un bun câştigat. 


În ce constă complementaritatea? În faptul că tot ceea ce este revendicare cu caracter 
etnic, de nerealizat în condiţiile unui stat naţional unitar (în care etnia respectivă reprezintă 
şapte la sută din populaţie), se poate realiza relativ uşor în condiții de devoluţie şi fără nici o 
problemă în condiţii de independenţă. De ce? Pentru că în Ardeal (despre el vorbim, fireşte), 
într-un Ardeal independent (sau aproape independent) cele 20 % de unguri vor însemna, 
automat, oficializarea limbii maghiare, cu tot ceea ce decurge din aceasta: toponimie bilingvă, 
inscripționări bilingve, administraţie bilingvă, la fel în justiție, învățământ, rețea sanitară, 
cercetare şi aşa mai departe. (Ceea ce presupune, bineînţeles, obligativitatea cunoaşterii 
perfecte a limbii maghiare pentru toţi cei ce vor lucra în domeniile respective, indiferent de 
etnie!) 


Pe de altă parte, secuimea - R.A.M. - va putea deveni, fără probleme, canton, în cadrul 
unei confederaţii de tip helvetic, deci un fel de stat în stat. (Toate planurile de 
independentizare a Ardealului, de la "soluţia de compromis" a lui Apponyi şi până în prezent, 
vizau - şi vizează - modelul elveţian). 


Am fost, de această dată, destul de expliciţi? 


Cine sunt mai interesaţi de succesul "modelului regional", românii sau ungurii din 
Ardeal? 


Unde mai pui că doar un Ardeal independent ar putea fi atras, prin diverse mijloace, 
într-o "Confederație Dunăreană"! 


P.S. Poate acum vor înţelege şi multi nedumeriţi la ce servesc şi ce vizează toate 

revendicările "nerealiste" şi "contraproductive" ale UDMR, de la învățământul independent în 
limba maternă şi până la bilingvismele de tot soiul! (Nemaivorbind de diversele "dobândiri" şi 
"redobândiri") . 


P.S.S. lată şi suprema confirmare a "efervescenţei" de care ne-am ocupat: propunerea 
de regionalizare prezentată în Parlament, la data de 10 decembrie, de către un grup (mixt - 
deci transetnic!) de intelectuali ardeleni (şi nu numai). Nu numai, pentru că printre semnatari 
figurează şi cetățeanul maghiar Molnár Gusztáv - inițiatorul! 


Oare cei din fruntea ţării, care au tolerat toată activitatea din ultima vreme a d-lui 
Molnăr (pe care sigur o cunosc, dacă nu din altă parte, măcar din paginile revistei "Timpul-7 
Zile"), vor răbda şi această palmă? Ce-ar mai trebui să facă politologul maghiar pentru a fi 
declarat persona non grata? 

Adaos la Post - Scriptum 


Din decembrie 2001 - când am scris post-scriptumul respectiv - s-au petrecut 
evenimente notabile ("nominalizarea" de la Praga, stabilirea anului 2007 ca dată limită pentru 
integrarea României în UE, războiul din Irak - cu toate implicaţiile sale vizibile, previzibile şi 
imprevizibile etc.), mai puţin în ceea ce priveşte subiectul în discuţie, unde lucrurile 
evoluează - netulburate - pe făgaşul obişnuit, putând vorbi cel mult de o relansare, paralel cu 
diversificarea mijloacelor puse la bătaie. 


Fireşte, accelerarea şi diversificarea de care vorbim nu este nici întâmplătoare şi nici 
spontană, fiind vorba de un fenomen coerent şi de coordonare maghiaro-maghiară şi, pe de 
altă parte, de complementaritatea (dirijată) a mijloacelor folosite, vizând - în ultimă analiză - 
un plus de operativitate şi eficienţă. 


De ce această radicalizare, această iuţire tocmai în martie-aprilie 2003? Din două 
motive. O dată, pentru că "sportul" preferat al revizioniştilor maghiari este pescuitul în ape 
tulburi, preferință manifestată cu consecvență (şi cu un bun simţ al orientării) pe parcursul 
ultimelor opt decenii. Or, agresiunea anglo-americană din Irak (care calcă în picioare normele 
dreptului internațional, sfidează instituțiile menite a le apăra şi impune, divizează Europa, 
creează tensiuni euro-americane, compromite structurile euro-atlantice, periclitează pacea 
lumii etc.) este, prin ea-însăşi şi prin implicaţiile sale, o sursă indiscutabilă de "ape tulburi"! 


În al doilea rând, iuţirea se datorează recentei integrări în UE a Ungariei. De unde şi 
până unde? Am mai spus-o şi o repetăm: cei doi premieri socialişti ai Ungariei (Horn şi 
Medgyessy) au "păstorit" doar zece milioane de unguri (şi nu 15.000.000 ca MDF-istul Antall 
sau FIDESZ-istul Orbán - ambii de dreapta) nu pentru că erau socialişti, ci pentru că primul 
trebuia să integreze Ungaria în NATO, iar cel de-al doilea să o promoveze în Uniunea 
Europeană. Ca atare, Horn Gyula a trebuit să stea în banca lui timp de trei ani (până în 1997) 
şi să mai aştepte şi ratificările parlamentare. Deci, practic, patru ani pierduţi! Iar în ceea ce-l 
priveşte pe Medgyessy Peter, numai un total neavizat putea să nu observe modul european în 
care s-a străduit acesta, până acum, să trateze problema minoritarilor maghiari din statele 
vecine. Pentru ca (după episodul cu "salutul adresat Consiliului Naţional Maghiar din 
Voivodina" - asupra căruia vom reveni) premierul maghiar să-şi schimbe - încă de la Atena - 
discursul din perioada de preaderare: fără a aştepta măcar uscarea cernelii semnăturilor de pe 
actul de aderare, dl. Medgyessy a şi compus şi expediat un "Mesaj către maghiarii din afara 
graniţelor Ungariei", in care, printre (multe) altele, figurează şi următorul pasaj tipic "civic" 
(demn de oricare din liderii FIDESZ sau chiar MIEP): 


"Acum şi maghiarimea îşi va putea fructifica şansa de reunificare transfrontalieră a 
mult sfârtecatei sale națiuni" (Am citat din "Romániai Magyar Szó", nr. 4453/18 aprilie 
2003). 


Iată, aşadar, contextul internaţional şi regional în care se produce "iuţirea" cu pricina. 
Din care, fireşte, nu putea lipsi nici contribuţia "românului" Sabin Gherman. Inainte însă de a 
o aborda, va trebui - pentru un plus de coerenţă - să rememorăm nişte date: 


- în 1997, în revista "Magyar Kisebbség" (nr. 3-4) apare "Problema transilvană" a lui 
Molnár Gusztáv, un studiu în care se încearcă (cu argumente huntingtoniene) rezolvarea 
"problemei" respective după recent implementatul (la acea vreme) "model scoţian”; 


- în 1998, revista "Altera" (publicaţie dedicată multiculturalității, localismului şi 
regionalismului - editată de către Smaranda Enache şi Elek Szokoly) publică, în nr. 8, 
traducerea românească a textului molnarian; 

- în 1999, la Editura Polirom, apare volumul cu acelaşi titlu (editori Gabriel Andreescu 
şi Molnár Gusztáv) - o pledoarie (inclusiv cu contribuţia "elitei" civice româneşti) pentru 
devoluţia Ardealului; 


- şi tot în 1999, la Congresul de la Miercurea Ciuc, este introdus în UDMR (via 
Molnár Gusztáv) "modelul regional" de către Toro Tibor şi Szilágyi Zsolt - liderii „Blocului 
Reformist". (Documentul a fost reprodus, printre anexe, în volumul "Istorie maghiaro- 
maghiară în citate"). 


Paralel cu cele de mai sus - şi excluzând orice coincidență întâmplătoare - se mai 
produc următoarele: 


- la 16 septembrie 1998 apare, în "Monitorul de Cluj", manifestul "M-am săturat de 
România!"; 


- la 30 noiembrie 1998, Szöcs Geza îi cere lui Sabin Gherman permisiunea de a 
publica - într-un volum - reacţiile de presă la "Manifestul" respectiv; 


- la 4 decembrie 1998 Sabin Gherman îşi dă acordul (schimbul de misive este reprodus 
în pagina a S-a a cărţii); 


- în noiembrie 1999 apare la Cluj, la Editura Erdélyi Hirado (condusă de Szöcs Geza - 
omul numărul II al UDMR în perioada primilor ani post-decembrişti), volumul întitulat "M- 
am săturat de România (fragmente din reacțiile apărute în presă în perioada 16 septembrie 
1998 - 1 octombrie 1999)”, o carte profund antiromânească menită a servi cauza 
independenţei Ardealului! 


Repetăm: suprapunerea cronologică, perfecta pliere conceptuală şi logistică precum şi 
identitatea şi statutul protagoniştilor nu numai că exclud coincidența aleatorie, dar probează, 
fără dubii, coerenţa şi concertarea. Sau nu este aşa? Să vedem, atunci, nişte paralelisme de 
dată mai recentă: 


- la 20 octombrie 2002, la Subotiţa, se înființează "Consiliul Naţional Maghiar" - 
organul autonom de autoguvernare al maghiarilor din Voivodina, eveniment crucial care va 
permite (după părerea premierului Medgyessy Peter) maghiarimii din Voivodina "să se 
încadreze în statul iugoslav ca partener cu drepturi egale al sârbilor şi muntenegrenilor” 
(Atenţie! - nu este vorba de drepturi individuale, ci de drepturi colective comunitare, de o 
Voivodină maghiară autonomă - componentă a statului federativ iugoslav; pentru amănunte, a 
se consulta nr. 1 din 14 noiembrie 2002 al săptămânalului Erdélyi Riport); 


- Tokes Lâszlo face tot posibilul (inclusiv acționarea în judecată a UDMR) pentru a fi 
îndepărtat din funcţia de preşedinte de onoare şi a-şi dobândi independenţa de acțiune; 


- la congresul platformelor reformiste ale UDMR din 30 noiembrie 2002 - unde se 
pune la cale "ruptura" - invitatul de onoare este nimeni altul decât preşedintele LTB, Sabin 
Gherman; cu această ocazie se reconfirmă strânsa colaborare dintre reformiştii cu pricina şi 
"sătulul de România" (vezi, în acest sens, cotidianul clujean Szabadság, nr. 279/2 decembrie 
2002, în speță articolul semnat de Ördög I. Bela); 


- "Blocul Reformist" se transformă în "Mişcarea Reformistă" pentru a-şi asigura, la 
rândul său, libertatea de acțiune; 


- Bisericile Istorice Maghiare, după "Congresul paralel" de la Satu Mare, se întrunesc 
la Oradea (22 II 2003), la Cluj (14 III 2003) şi la Odorheiul Secuiesc (26 IV 2003) şi, 
împreună cu "reformiştii" şi cu reprezentanţii societății civile, purced la înfiinţarea Consiliului 
Naţional Maghiar din Ardeal - identic ca structură şi finalitate cu cel din Voivodina; 


- pe acest fundal reapare în prim plan Sabin Gherman cu un nou partid regional (în 

locul celui pe care n-a reuşit să-l înregistreze): Partidul Ardelenilor. 


lată ce putem citi, în acest sens, în "Adevărul" din 27 martie 2003, sub semnătura 
Călinei Berceanu: 


"Sabin Gherman, autorul manifestului "M-am săturat de România", se află la o nouă 
tentativă de a înregistra un partid politic al cărui program are drept piatră unghiulară 
regionalizarea. El a lansat, ieri, la Cluj-Napoca, Partidului Ardelenilor. ( ... ) Programul 
acestei formaţiuni, aflată în curs de înregistrare ( ... ), îl preia pe cel al Ligii Transilvania- 
Banat (LTB), a cărei înregistrare a fost respinsă, luna trecută, de Curtea de Apel Bucureşti. 
Comitetul de iniţiativă pentru înregistrarea Partidului Ardelenilor, căruia i se vor alătura şi 
membri din Grupul "Provincia", fiind susţinut şi de Liga pro Europa ( ... ), a făcut cunoscut 
faptul că după eşecul înregistrării LTB, s-au primit asigurări din partea Puterii că nu astfel vor 
sta lucrurile şi cu Partidul Ardelenilor." (De menţionat că regionalizarea în discuţie presupune 
"deținerea de structuri proprii executive şi legislative, prin transfer de atribuţii de la centru"; 
ceea ce înseamnă fie federalizarea tării, fie "devolutie" - în caz că ar fi vorba de o singură 
regiune, în speță Ardealul!). 


Iată, aşadar, cum lucrurile vin de se leagă. Mai întâi, câteva precizări: 


- şeful grupului "Provincia" este nimeni altul decât politologul maghiar Molnár 
Gusztáv; 


- Liga Pro Europa este condusă - ce stranie coincidență! - tocmai de către Smaranda 
Enache, editor la revista Altera, cea care a tradus în româneşte lucrarea lui Molnár - 
"Problema transilvană"; 


- Szokoly Elek, celălalt editor de la "Altera", este, în acelaşi timp, coautor la volumul 


"Problema transilvană" apărut la Editura Polirom; 


- cine a fost "tălmaciul" lui Sabin Gherman atunci când a întreprins un turneu de 
conferințe în Ungaria pe tema regionalizării Ardealului? - nimeni altul decât dl. Molnár 
Gusztáv; 


- cine este secretarul general al LTB? - nimeni altul decât politologul Jakabffy Attila, 
considerat unul din coresponsabilii (alături de Kincses Elöd şi Király Károly) evenimentelor 
din 20 martie 1990 de la Târgu Mureş!!! (vezi, în acest sens, interviul: "Are şanse autonomia? 
- o discuție cu politologul Jakabffy Attila, secretar general al Ligii Transilvania-Banat", din 
nr. 46/19 noiembrie 2002 al săptămânalului "Erdélyi Naplo", pag. 6); care Jakabffy Attila, în 
26 aprilie 2003, la "Forumul de la Odorhei" isi asumă, în numele Ligii, reprezentarea 
parlamentară a minorității maghiare - în eventualitatea că UDMR nu ar mai atinge, la 
viitoarele alegeri, pragul de acces de 5%! 


Fata de cele de mai sus, si în loc de orice concluzie, i-am invita pe cititori să răspundă 
- ei insisi - la următoarele întrebări: 


e cât de românească - sau măcar pur-regionalistă - este mişcarea lui Sabin 
Gherman? 


e care este diferența esențială - ca organizare statală - dintre Iugoslavia şi 
România? 


e de ce (şi pentru cine) este neapărat necesară federalizarea țării sau măcar 
devolutia Ardealului? 


e cui ii foloseşte învrăjbirea (economică, confesională etc.) dintre românii 
ardeleni si cei regateni? 

e cum pot fi calificați românii care pun umărul la cauza regionalizării 


Ardealului? 
e dar cei care refuză să vadă sau să priceapă ce se ascunde .în spatele acestei 
regionalizări? 
3 mai 2003 
Zeno Millea 


NOTĂ FINALĂ 


Apariția cărții fiind mult întârziată, din motive independente de voința noastră, o 
ultimă "aducere la zi" se impune. 


Ce s-a mai întâmplat, notabil, în ultimul timp? În ceea ce priveşte România - 
următoarele: 


e acces liber în spațiul Schengen; 
e integrare în NATO 


e perspective reale de închidere a capitolelor de negociere în 2004 şi de integrare 
europeană în 2007. 


In ceea ce priveşte realizările şi proiectele părții maghiare, putem menționa, în esență, 
următoarele: 


e CNMI şi CNS - realizate, nu întâmplător, înaintea închiderii capitolelor de 
negociere cu UE sau chiar înaintea definitivării integrării României în NATO; 


e transformarea pretențiilor autonomiste ale CNMT şi CNS în condiţii de aderare 
a României la UE, cu intenţia de a introduce aceste pretenţii între materialele de 
negociere ale capitolului (încă deschis) privitor la euroregiuni! 


Pentru detalii, recomandăm cititorilor volumul "Antiromânismul moderat şi radical" - 
ce urmează să apară în curând la aceeaşi editură. 


20 aprilie 2004 


Autorul 


83 


„Chestiunea Transilvaniei” versus „Problema 
transilvană ” reprezintă o contrapunere a două maniere de 
abordare, a două viziuni, a două universuri axiologice 
diametral opuse în ceea ce priveşte raportarea la problema 
în discuţie, cea a integrării europene a României, în speţă 


semnificația, implicaţiile şi prețul acesteia. 

Desigur, nu ne-am propus o tratare exhaustivă a 
problemei, cartea ocupându-se doar de un singur aspect 
major, în viziunea noastră al acesteia: supraviețuirea 
statului naţional unitar, în contextul respectiv. 


Zeno Millea 


ISBN 973-86261-8-8 


